রিমান্ড নামঞ্জুর, কারাগারে সাংবাদিক রোজিনা - novanews24 novanews24 https://www.novanews24.com/\nডেস্ক নিউজ:প্রথম আলোর সাংবাদিক রোজিনা ইসলামের রিমান্ড নামঞ্জুর করে তাকে কারাগারে পাঠানোর নির্দেশ দিয়েছে আদালত। আগামী বৃহস্পতিবার (২০ মে) আবার শুনানির দিন ধার্য করেছেন আদালত ।\nমঙ্গলবার (১৮ মে) দুপুর ১২টার দিকে সাংবাদিক রোজিনাকে ঢাকা মেট্রোপলিটন ম্যাজিস্ট্রেট মোহাম্মদ জসিমের আদালতে তোলা হলে আদালত এক পর্যায়ে এ আদেশ দেন।\nএর আগে মামলার তদন্ত কর্মকর্তা পুলিশ পরিদর্শক (ওসি-তদন্ত) আরিফুর রহমান রোজিনা ইসলামকে আদালতে হাজির করে রিমান্ড আবেদন করেন। মঙ্গলবার সকাল সাড়ে ৭টায় রোজিনা ইসলামকে আদালতে নেওয়া হয়।\nএর আগে সোমবার রাতে (১৭ মে) রোজিনার বিরুদ্ধে শাহবাগ থানায় অফিশিয়াল সিক্রেটস অ্যাক্টে মামলা হয়েছে। তাকে এ মামলায় গ্রেপ্তার দেখানো হয়েছে। মামলাটি করেন স্বাস্থ্যসেবা বিভাগের উপসচিব ডা. মো. শিব্বির আহমেদ উসমানী।\nরোজিনার বিরুদ্ধে অনুমতি ছাড়া মোবাইল ফোনে সরকারি গুরুত্বপূর্ণ নথির ছবি তোলা এবং আরও কিছু নথি লুকিয়ে রাখার অভিযোগ এনেছে স্বাস্থ্য মন্ত্রণালয়।\nসোমবার পেশাগত দায়িত্ব পালনের জন্য স্বাস্থ্য মন্ত্রণালয়ে গেলে রোজিনা ইসলামকে পাঁচ ঘণ্টার বেশি সময় আটকে রেখে হেনস্তা করা হয়। একপর্যায়ে তিনি অসুস্থ হয়ে পড়েন। রাত সাড়ে আটটার দিকে পুলিশ তাকে শাহবাগ থানায় নিয়ে যায়।\nএদিকে রোজিনা ইসলামকে হেনস্তা ও গ্রেপ্তারের প্রতিবাদে সাংবাদিকেরা সোমবার বিকেলে সচিবালয়ে এবং রাতে শাহবাগ থানার সামনে বিক্ষোভ করেন। এর নিন্দা জানিয়ে বিবৃতি দিয়েছে কমিটি টু প্রটেক্ট জার্নালিস্টস (সিপিজে), অ্যামনেস্টি ইন্টারন্যাশনালসহ দেশি-বিদেশি বিভিন্ন সংগঠন।


এরশাদ এখন টেনশন মুক্ত! – bdlive24.net\nএরশাদ এখন টেনশন মুক্ত!\nআলোচিত রাডার ক্রয় দুর্নীতির মামলায় খালাস পেয়েছেন সাবেক প্রেসিডেন্ট জাতীয় পার্টির চেয়ারম্যান হুসেইন মুহাম্মদ এরশাদসহ ৩ জন। দুই যুগেরও বেশি সময় আগে দায়ের করা ওই মামলার রায় গতকাল ঘোষণা করেন ঢাকার সিনিয়র বিশেষ জজ আদালতের বিচারক কামরুল হোসেন মোল্লা। এ মামলায় সাক্ষ্য প্রমাণে আসামিদের বিরুদ্ধে সন্দেহাতীতভাবে অভিযোগ প্রমাণিত না হওয়ায় এরশাদ ছাড়াও বিমানবাহিনীর সাবেক দুই প্রধান মমতাজ উদ্দিন আহমেদ ও সুলতান মাহমুদকে বেকসুর খালাস দেন বিচারক। গতকাল রায়ের সময় এরশাদ ও অন্য দুই জন আদালতে উপস্থিত ছিলেন। মামলার অন্য দুই আসামি ইউনাইটেড ট্রেডার্সের পরিচালক এ কে এম মুসা বিচার চলাকালে পলাতক থাকা অবস্থায় মারা যান। এ ছাড়া ইউনাইটেড ট্রেডার্সের পরিচালক শাহজাদ আলীকে এ মামলা থেকে অব্যাহতি দেয়া হয়। গণঅভ্যুত্থানের মাধ্যমে এরশাদ ক্ষমতা হারানোর পর ১৯৯২ সালে তার বিরুদ্ধে তৎকালীন দুর্নীতি দমন ব্যুরো (বর্তমানে দুর্নীতি দমন কমিশন) এ মামলায় দায়ের করে। আসামিরা পরস্পর যোগসাজশে নিম্নমানের রাডার ক্রয় করে দুর্নীতির মাধ্যমে রাষ্ট্রের ৬৪ কোটি ৪ লাখ ৪২ হাজার ৯১৮ টাকার ক্ষতি করেছেন বলে অভিযোগে উল্লেখ করা হয়।তাই আপাতত টেনশন মুক্ত আছেন বলে ধারনা করছেন তার ঘনিস্টজনেরা।\nসাবেক প্রেসিডেন্ট এরশাদ গতকাল রায় শোনার জন্য বেলা সোয়া তিনটার দিকে আদালত প্রাঙ্গণে আসেন। এ সময় তার দলের নেতাকর্মীরা এরশাদ ও জাতীয় পার্টির নামে স্লোগান দেন। এর কিছুক্ষন পরে এরশাদ মহানগর দায়রা জজ আদালতের দ্বিতীয় তলায় অবস্থিত সংশ্লিষ্ট আদালতের এজলাসে আসেন। কালো সাফারি পরা এরশাদকে এজলাসের বামদিকে রাখা একটি চেয়ারে বসতে দেয়া হয়। তবে, রায় ঘোষণার শুরু থেকে শেষ পর্যন্ত এবং আদালত প্রাঙ্গণ ত্যাগের সময় দৃশ্যত তিনি ছিলেন নির্বিকার। রায়ের আগে পরে তিনি কারো সঙ্গে তেমন কোনো কথা বলেননি। জাতীয় পার্টির কেন্দ্রীয় নেতাদের মধ্যে কাজী ফিরোজ রশীদ, আনিসুল ইসলাম মাহমুদ, মশিউর রহমান রাঙ্গা, রুহুল আমিন হাওলাদার, জিয়াউদ্দিন আহমেদ বাবলু, সৈয়দ আবু হোসেন বাবলাসহ কেন্দ্রীয় নেতারা আদালতে উপস্থিত ছিলেন। পৌনে চারটার দিকে আদালতের বিচারক রায় পড়া শুরু করেন। প্রথমে তিনি এ মামলার সংক্ষিপ্তসার পড়ে শোনান। পর্যবেক্ষণে আদালতের বিচারক বলেন, কোন আসামি কীভাবে এই রাষ্ট্রীয় টাকা আত্মসাৎ করেছেন, সেটি প্রসিকিউশনের সাক্ষীদের বক্তব্যে আসেনি। এ ছাড়া রাডার ক্রয় অনুমোদনের ক্ষেত্রে হুসেইন মুহম্মদ এরশাদ ক্ষমতার অপব্যবহার করেছেন এমন কোনো তথ্য-প্রমাণ পাওয়া যায়নি। বর্ণিত আসামিরা নিজে লাভবান হওয়ার জন্য এই রাডার ক্রয় করেছেন এটি সাক্ষ্য-প্রমাণে পাওয়া যায়নি। রাষ্ট্রপক্ষ আসামিদের বিরুদ্ধে সন্দেহাতীতভাবে অভিযোগ প্রমাণে ব্যর্থ হয়েছে। রায়ের পর আদালত প্রাঙ্গণে উচ্ছ্বাস প্রকাশ করেন জাতীয় পার্টির নেতাকর্মী ও আসামিপক্ষের আইনজীবীরা। অন্যদিকে রাষ্ট্রপক্ষে আইনজীবীরা বলছেন রায়ের পূর্ণাঙ্গ অনুলিপি পাওয়ার পর তারা এ বিষয়ে করণীয় নির্ধারণ করবেন। এ মামলায় এরশাদের পক্ষে আইনি শুনানিতে অংশ নেন আইনজীবী শেখ সিরাজুল ইসলাম। অন্য দুই আসামির পক্ষে শুনানি করেন আইনজীবী শামসুদ্দিন বাবুল ও আলতাফ হোসেন। রায়ের প্রতিক্রিয়ায় এরশাদের আইনজীবী শেখ সিরাজুল ইসলাম সন্তোষ প্রকাশ করেন। দুর্নীতি দমন কমিশনের (দুদক) কৌঁসুলি মীর আহমেদ আলী সালাম বলেন, এ মামলায় ৩৮ জন সাক্ষী ছিলেন। এর মধ্যে মাত্র ১২ জনকে আমরা হাজির করতে পেরেছি। সাক্ষীদের মধ্যে কেউ মারা গেছেন। কেউ অসুস্থ বিধায় সাক্ষ্য দিতে আসতে পারেননি। তবে, সাক্ষী কম হলেও এ মামলায় যথেষ্ট দালিলিক প্রমাণ আমরা উপস্থাপন করেছিলাম। তিনি বলেন, আদালতের সিদ্ধান্তই চূড়ান্ত। রায়ের পূর্ণাঙ্গ অনুলিপি পেলে কমিশনের (দুদক) সঙ্গে আলোচনা করে পরবর্তী করণীয় নির্ধারণ করা হবে।\nমামলার বিবরণে জানা যায়, ফ্রান্সের থমসন সিএসএফ কোম্পানির অত্যাধুনিক রাডার না কিনে বেশি দামে যুক্তরাষ্ট্রের ওয়েস্টিন কোম্পানি হাউজের রাডার কিনে রাষ্ট্রের ৬৪ কোটি ৪ লাখ ৪২ হাজার ৯১৮ টাকা আর্থিক ক্ষতির অভিযোগে ১৯৯২ সালের ৪ঠা মে তৎকালীন দুর্নীতি দমন ব্যুরো এরশাদের বিরুদ্ধে এ মামলা দায়ের করে। তদন্ত শেষে ১৯৯৪ সালের ২৭শে অক্টোবর আদালতে অভিযোগপত্র (চার্জশিট) দাখিল করা হয়। ১৯৯৫ সালের ১২ই আগস্ট এরশাদসহ চার আসামির বিরুদ্ধে এ মামলায় অভিযোগ গঠন করা হয়। পরে ১৯৯৮ সাল পর্যন্ত এ মামলার কার্যক্রম উচ্চ আদালতের আদেশে স্থগিত থাকে। আইনি বাধা শেষে ২০১০ সালের ১৯শে আগস্ট এ মামলায় সাক্ষ্যগ্রহণ শুরু হয়। এ মামলায় ফৌজদারি কার্যবিধির ৩৪২ ধারায় আত্মপক্ষ সমর্থন করে ২০১৪ সালের ১৫ই মে লিখিত বক্তব্য আদালতে জমা দেন এরশাদ। আত্মপক্ষ সমর্থনে নিজেকে নির্দোষ দাবি করেন তিনি। ওই দিন মামলার অন্য দুই আসামি মমতাজ উদ্দিন আহমেদ ও সুলতান মাহমুদও নিজেদের নির্দোষ দাবি করে বক্তব্য দেন।\nস্বপ্নের মাজার নিয়ে সংঘাতের সম্ভাবনা !\nপতিতার দালালেরা যখন জীবন সায়াহ্নে!\nষোড়শ সংশোধনীর রায় বাতিল রিভিউ আবেদন ডিসেম্বরে-অ্যাটর্নি জেনারেল\nদুদক বড় বড় দুর্নীতিবাজদের ধরতে পারেনি’প্রতিষ্ঠা বার্ষিকীতে আলোচকরা\nদেশে সক্রিয় ‘ফিদায়ী স্কোয়াড’!


মোদীর ঘোষণার পরই মমতার পাল্টা, একুশের জুন পর্যন্ত ফ্রি রেশন দেবে তৃণমূল সরকারও, Mamata Banerjee announces free ration in West Bengal during 12 months. - Bengali Oneindia\n2 min ago প্রধান শত্রু বিজেপি! ভিক্টোরিয়ায় 'জয় শ্রীরাম' কাণ্ডে মমতার পাশে থেকে বার্তা বুদ্ধিজীবীদের একাংশের\n10 min ago নেতাজি না প্রসেনজিৎ? রাষ্ট্রপতির উন্মোচিত ছবি ঘিরে বিতর্ক! জানুন আসল তথ্য\n22 min ago শুভেন্দুর পাড়ায় অভিষেক পা রাখছেন বিজেপির রথযাত্রার দিনেই! তুঙ্গে জল্পনা\nজাতির উদ্দেশ্যে ভাষণে প্রধানমন্ত্রী নরেন্দ্র মোদী আগামী নভেম্বর পর্যন্ত ফ্রি রেশন দেওয়ার কথা ঘোষণা করেছিলেন। তারপরই মমতা বন্দ্যোপাধ্যায় পাল্টা ঘোষণা করলেন, কেন্দ্রে নভেম্বর পর্যন্ত দেবে তো! আমরা ২০২১ সালের জুন মাস পর্যন্ত রাজ্যবাসীকে ফ্রি-তে রেশন দেব। ভালো চাল, আটা সবই পাবেন রাজ্যের মানুষ।\nরাজ্যবাসীকে ১২ মাস ফ্রি-তে পাবেন চাল-আটা\nক্যাবিনেট বৈঠকে ব্যস্ত থাকায় মোদীর ভাষণ শোনেননি। কিন্তু সাংবাদিকদের মুখে মোদীর ফ্রি-রেশনের ঘোষণা শুনেই চটজলদি ২০২১ সালের জুন পর্যন্ত রাজ্যের তরফে তা দেওয়া হবে বলে জানিয়ে দিলেন মমতা। মোদী দেশের ৮০ কোটি মানুষকে পাঁচ মাস দেবেন চাল, ডাল, ছোলা। আর মমতা রাজ্যবাসীকে ১২ মাস দেবেন চাল-আটা।\nমোদীর ৫ মাস, মমতার ১২ মাস\nমোদীকে চ্যালেঞ্জ জানিয়েই বাংলার মুখ্যমন্ত্রী মমতা বন্দ্যোপাধ্যায় বছরভর রেশন ফ্রি রেশন দেওয়ার কথা ঘোষণা করে দিলেনষ করোনা আবহে মানুষের মুখে অন্ন তুলে দিতে দুই সরকারই রেশেনর মাধ্যমে শস্য সরবরাদ করছিল বিগত তিনমাস ধরে। বর্তমানে করোনা পরিস্থিতি আরও ভয়াবহ। মানুষের কাজ নেি। তাই মোদী জাতির উদ্দেশ্যে ভাষণে পাঁচ মাস ফ্রি রেশনের কথা জানান। তারপর মমতা বলেন তিনি ১২ মাস দেবেন ফ্রি রেশন।\nপ্রসঙ্গ এক দেশ এক রেশন কার্ড\nএদিন একইসঙ্গে মোদী ঘোষণা করেছেন এক দেশ এক রেশন কার্ডের পরিকল্পনা। তিনি বলেন, এটাই উপযুক্ত সময় এক দেশ এক রেশন কার্ডের পদক্ষেপ নেওয়ার। সেই কারণেই বিনামূল্যে রেসনের মেয়াদ বাড়িয়ে দিচ্ছে কেন্দ্র সরকার। এ ব্যাপারে মুখ্যমন্ত্রী বলেন, এক দেশ এক রেশন কার্ডের ব্যাপারটা কী, তা আগে বুঝতে হবে আমাকে। কেন্দ্র ঠিক কী চাইছে, তা না জেনে কোনও প্রতিক্রিয়া দিতে পারব না।\nরাজ্যের ১০ কোটি মানুষকে ফ্রি রেশন ১২ মাস\nএরপর মমতা বলেন, কেন্দ্রের চালের থেকে আমাদের চাল অনেক ভালো। আমরা চাষিদের কাছ থেকে চাল নিই। আর ওরা দেয় এফসিআইয়ের চাল। আমরা সরাসরি চাষিদের কাছ থেকে চাল নিই বলে, চালের মান অনেক ভালো হয়। এবার থেকে আটাও দেওয়া হবে। কেননা রাজ্যে্র মানুষ চালের সঙ্গে আটাও খায়। জুন মাস পর্যন্ত রাজ্যের ১০ কোটি মানুষ ফ্রি রেশন পাবেন।\nmamata banerjee trinamool congress ration coronavirus west bengal মমতা বন্দ্যোপাধ্যায় তৃণমূল কংগ্রেস রেশন করোনা ভাইরাস পশ্চিমবঙ্গ politics\nMamata Banerjee announces free ration in West Bengal during 12 months


মুক্তির বার্তা আনতে মহাকাশে যাচ্ছে কৃমি!\n/ বিজ্ঞান ও প্রযুক্তি / মুক্তির বার্তা আনতে মহাকাশে যাচ্ছে কৃমি!\nশিরোনাম পড়ে চমকে গেলেন! লাইকা নামে কুকুরটির কথা মনে আছে? পৃথিবী থেকে মহাকাশে পাঠানো প্রথম কোনো প্রাণী ছিল লাইকা। ১৯৫৭ সালের ৩ নভেম্বর তৎকালীন সোভিয়েত ইউনিয়নের পাঠানো নভোযান স্পুটনিক-২ এ আরোহী হয়ে মহাকাশ ভ্রমণ করেছিল মাদী কুকুরটি। এরপর প্রথম সফল মানব মহাকাশযাত্রা হয় ১৯৬১ সালের ১২ এপ্রিলে। ২৭ বছর বয়স্ক রাশিয়ান মহাকাশচারী ইউরি গ্যাগারিন মহাকাশ ভ্রমণ করেন। তারপর অনেক প্রাণীকেই মহাকাশে পাঠানো হয়েছে গবেষণার খাতিরে।\nআগে পাঠানো প্রায় সব প্রাণীই ছিল মেরুদণ্ডী বা কর্ডাটা পর্বের। কিন্তু এবার মহাকাশে যাচ্ছে নেমাটোড (Nematode) পর্বের প্রাণী, অর্থাৎ কৃমি!\nযদিও ২০০৩ সালে বিধ্বস্ত নভোযান কলাম্বিয়াতে করেও এই পর্বের কিছু প্রাণী মহাকাশে নেওয়া হয়েছিল। তবে সেগুলো থেকে গবেষণায় কাজে লাগানোর মতো কোনো তথ্য পাওয়া যায়নি।\nবিবিসির এক খবরে জানানো হয়েছে, মহাকাশে অবস্থানকালে নভোচারীদের পেশিক্ষয় নিয়ে গবেষণার অংশ হিসেবেই অসংখ্য কৃমির কীট মহাকাশে পাঠানো হচ্ছে। গবেষকদের আশা, তাদের নতুন এই গবেষণা বয়োজ্যেষ্ঠদের যথোপযুক্ত পুষ্টির অভাবে পেশি দুর্বল হয়ে যাওয়া ও ডায়াবেটিসের মতো রোগ থেকে মুক্তির উপায় বাতলে দিতে পারে।\nগবেষকরা দেখেছেন, মহাশূন্যে অবস্থানকালে বেশ দ্রুতই পেশি হারান নভোচারীরা। কোনো নভোচারী যদি আন্তর্জাতিক মহাকাশ স্টেশনে ১৮০ দিন অবস্থান করেন তবে তিনি গড়ে ৪০ শতাংশ পর্যন্ত পেশিক্ষয়ের শিকার হন।\nযুক্তরাজ্যের ডেভন কাউন্টির এক্সেটার বিশ্ববিদ্যালয়ের গবেষকরা বলছেন, নেমাটোড বা কৃমির পেশি কাঠামো আর মানুষের পেশি কাঠামোর সাদৃশ্য থাকায় গবেষণার গিনিপিগ হিসেবে কৃমি ব্যবহার করা হচ্ছে।\nকৃমিজাতীয় প্রাণীদের সাধারণ পর্বের নাম নেমাটোড। মুক্তজীবী বা পরজীবী এই প্রাণীটি অধিকাংশ স্বাদু ও লোনা পানিতে এবং মাটিতে বাস করে। তবে এদের অনেকে বিভিন্ন উদ্ভিদ ও প্রাণীর দেহে পরজীবী হিসেবে বাঁচে।\nএই নেমাটোড পর্বের একটি প্রজাতি ক্যানোহ্যাবডাইটিস এলিগেনস (Caenorhabditis elegans)। সবকিছু ঠিক থাকলে চলতি বছর ২৯ নভেম্বর যুক্তরাষ্ট্রের ফ্লোরিডার কেনেডি স্পেস সেন্টার থেকে মহাকাশে পাড়ি জমাতে যাচ্ছে কৃমি কীটেরা। দীর্ঘ ১ হাজার ২০০ মাইল পথ অতিক্রম করে আন্তর্জাতিক মহাকাশ স্টেশনে যাবে তারা।\nএক্সেটার বিশ্ববিদ্যালয়ের গবেষক কলিন ডিন বলেন, সাধারণত অভিকর্ষের কারণেই মহাকাশচারীরা পেশিক্ষয়ের শিকার হন। এরপর তারা পৃথিবীতে ফিরে এসে তারা দীর্ঘদিন পর্যন্ত নড়াচড়াই করতে পারেন না। পরে তাদের দীর্ঘ সময়ের একটা পুনর্বাসন দরকার হয়। কিন্তু তাদের এই অবস্থা থেকে মুক্তি দরকার। আমরা সেই উপায়টিই খুঁজছি।\nকলিন ডিন জানান, নেমাটোড পর্বের প্রাণীদের পেশি কাঠামো মানুষের পেশি নিয়ে কাজ করার জন্য সবচেয়ে ভালো মডেল। তিনি বলেন, এই কারণেই আমরা মহাকাশে কৃমি পাঠানোর সিদ্ধান্ত নিয়েছি। ভ্রমণকাল ও মহাকাশ স্টেশনে অবস্থানকালে তাদের পেশির কী কী পরিবর্তন হয় সেটা পর্যবেক্ষণ করব।\nতবে আশ্চর্যের বিষয় হচ্ছে, ক্যানোহ্যাবডাইটিস এলিগেনস প্রজাতির কৃমিরা এতই ক্ষুদ্র যে তাদের খালি চোখে দেখার সুযোগ নেই। আর এ কারণেই তাদের তরল পদার্থ ভর্তি একটি ছোট ব্যাগে ভরে পাঠানো হচ্ছে।\nগবেষকরা জানিয়েছেন, ব্যাগের মধ্যে এমন একটি পরিবেশ নিশ্চিত করা হয়েছে যেন সেখানে কৃমিরা এক সপ্তাহ খেয়েদেয়ে দিব্যি প্রজননও করতে পারে।\nমহাকাশে পাঠানোর পরে তাদের যখন পৃথিবীতে ফিরিয়ে আনা হবে তখন হিমাঙ্কের নিচে ৮০ ডিগ্রি সেলসিয়াসে জমিয়ে ফেলা হবে।


জুমবাংলা ডেস্ক: ২০১৯-২০ অর্থবছরে ঢাকার নয়টি সরকারি হাসপাতালে ৩০৬ কোটি টাকার কেনাকাটায় অনিয়ম হয়েছে৷ এছাড়া লোপাট বা রাষ্ট্রের আর্থিক ক্ষতি হয়েছে প্রায় ৫৫ কোটি টাকা৷\nডয়চে ভেলের হাতে আসা সরকারি অডিট রিপোর্টে এমন এমন তথ্য পাওয়া গেছে বলে সাংবাদিক ফয়সাল শোভন ও সমীর কুমার দে’র করা একটি প্রতিবেদনে দাবি করা হয়েছে।\nপ্রতিবেদনে বলা হয়, ২০২০ সালের ফেব্রুয়ারিতে দাঁতের বিশেষ থ্রিডি এক্স-রে যন্ত্র (ডেন্টাল সিবিসিটি) কেনার উদ্যোগ নেয় ঢাকা ডেন্টাল কলেজ হাসপাতাল৷ এজন্য একটি ঠিকাদার প্রতিষ্ঠানকে কার্যাদেশ দেয় তারা৷ কয়েক বছর আগে স্বাস্থ্যখাতের যন্ত্রপাতি ও সামগ্রী কেনাকাটায় সর্বোচ্চ দামের ধারণা দিয়ে একটি ‘প্রাইস গাইড’ তৈরি করে স্বাস্থ্য মন্ত্রণালয়৷ সেই গাইড অনুযায়ী যন্ত্রটির বাজার মূল্য দাঁড়ায় এক কোটি ২০ লাখ ৫৩ হাজার টাকা৷ অথচ, ঢাকা ডেন্টাল কলেজ হাসপাতাল তা কিনেছে প্রায় দ্বিগুণ দামে৷\nঅতিরিক্ত দাম দেখানোর জন্য একই যন্ত্রকে ভাগ করা হয়েছে তিনটি অংশে৷ এমনকি যন্ত্রের পরিচালনার সফটওয়্যারটিকেও দেখানো হয়েছে আলাদা একটি পণ্য হিসেবে৷ এভাবে এক কোটি ২০ লাখ ৫৩ হাজার টাকার যন্ত্রের দাম দাঁড়িয়েছে দুই কোটি ৩৫ লাখ টাকায়৷ এক যন্ত্র কিনতে গিয়েই লোপাট প্রায় এক কোটি ১৫ লাখ টাকা৷\nএরপরও হাসপাতাল আসল যন্ত্র পেয়েছে কীনা তা নিয়ে সন্দেহ আছে৷ কার্যাদেশ অনুযায়ী, ডিভাইসটি দক্ষিণ কোরিয়াভিত্তিক ভাটেক (vatech) ব্র্যান্ডের প্যাক্স আইথ্রিডি স্মার্ট (PaX i3d smart) মডেলের হওয়ার কথা৷ কিন্তু সরবরাহ করা যন্ত্রের ম্যানুয়ালের সঙ্গে নির্মাতা প্রতিষ্ঠানের ওয়েবসাইটে থাকা ম্যানুয়ালের মিল নেই৷ এমনকি সেটি কোন দেশের তৈরি সে সংক্রান্ত কোন তথ্যও যন্ত্রের গায়ে পাওয়া যায়নি৷ নেই কোন বারকোড বা কিউআর কোডও৷\nএক্ষেত্রে সরকারের বিপুল আর্থিক ক্ষতি হলেও এর থেকে রোগীদের কোন সুফল মেলেনি৷ অদ্ভুত হলেও সত্য, বাজারের চেয়ে দ্বিগুণ দাম দিয়ে কেনা মেশিনটি কিভাবে চালাতে হয় হাসপাতালের কেউ তা জানেন না৷\nএই বিষয়ে ডয়চে ভেলের পক্ষ থেকে ঢাকা ডেন্টাল কলেজ হাসপাতালের তৎকালীন পরিচালক ডা. জাহিদুর রহমানের সঙ্গে যোগাযোগ করা হলে তিনি জানান, ‘‘ক্রয় প্রক্রিয়ার সঙ্গে তিনি একা জড়িত নন৷ এই জন্য একটা কমিটি আছে৷ সেই কমিটি সব কাগজপত্র যাচাই করেই যন্ত্রপাতি কেনে৷’’ তবে একই বিষয়ে সরকারি অডিট রিপোর্টে বলা হয়েছে, বাজার যাচাইয়ের কোনো প্রমাণ তারা পাননি৷\n‘‘যন্ত্রটি কি চালু হয়েছে?,’’ এমন প্রশ্নের জবাবে ডা. জাহিদুর বলেন, ‘‘আমি গত ৯ জানুয়ারি এলপিআরে গেছি৷ তার আগে যন্ত্রটি চালু করা হয়েছে৷’’ তবে কবে নাগাদ সেটি চালু করা হয়, তা তিনি মনে করতে পারেননি৷\nসাবেক পরিচালক যন্ত্র চালুর কথা বললেও হাসপাতালের বর্তমান ভারপ্রাপ্ত পরিচালক অধ্যাপক ডা. হুমায়ুন কবীর জানালেন উলটো কথা৷ ঢাকা ডেন্টাল কলেজের অধ্যক্ষের দায়িত্বে আছেন তিনি৷ ডয়চে ভেলেকে ডা. কবীর বলেন, যন্ত্র চালুর কথা তিনি শোনেননি এবং এখনও যন্ত্রটি বন্ধ বা অব্যবহৃত অবস্থাতেই আছে৷ হাসপাতালের বিভিন্ন সময়ের কেনাকাটা নিয়ে অভিযোগ আছে উল্লেখ করে সেসব নিয়ে সরকারের বিভিন্ন পর্যায় থেকে তদন্ত চলছে বলেও জানান তিনি৷\nকরোনা ও হাসপাতালে কেনাকাটা\nগত বছর করোনা সংকট শুরুর পর দেশের কয়েকটি হাসপাতালে মাস্কসহ বিভিন্ন সুরক্ষা সামগ্রী কেনাকাটায় অনিয়মের ঘটনা ঘটে৷ সেসময় বিভিন্ন গণমাধ্যমে এই সংক্রান্ত খবর প্রকাশের পর ব্যাপক সমালোচনা হয়৷ এমন বাস্তবতায় ঢাকার বড় নয়টি হাসপাতালের কেনাকাটার চিত্র খতিয়ে দেখতেই গত বছরের শেষদিকে বিশেষ এই নিরীক্ষা পরিচালনা করে স্বাস্থ্য ও পরিবার কল্যাণ অডিট অধিদপ্তর৷ তাতেই ‘গুরুতর আর্থিক অনিয়ম’ ও ‘স্বেচ্ছাচারিতার’ অসংখ্য উদাহরণ মিলেছে৷ এর মধ্যে বাংলাদেশ-কুয়েত মৈত্রী হাসপাতালের বিরুদ্ধে গুরুতর কিছু অভিযোগ পাওয়া গেছে৷\nকরোনা রোগীদের চিকিৎসায় গত বছর এই হাসপাতালটিকেই সবার আগে বেছে নেয় সরকার৷ এজন্য হাসপাতাল কর্তৃপক্ষ মার্চ থেকেই বিভিন্ন সরঞ্জাম কিনতে শুরু করে৷ এর মধ্যে আছে আইসিইউ বা নিবিড় পরিচর্যা কেন্দ্রের জন্য এয়ার ফিল্টার, করোনা পরীক্ষার পিসিআর সেট আপ, সিরিঞ্জ পাম্পসহ বিভিন্ন ভারি যন্ত্রপাতি৷ এসব কেনাকাটায় নিয়ম অনুযায়ী বাজার দর বিশ্লেষণ ও আনুষ্ঠানিক হিসাব (অফিসিয়াল এস্টিমেট) অনুমোদনের কথা থাকলেও এক্ষেত্রে তার কিছুই করা হয়নি৷ প্রায় নয় কোটি টাকার কার্যাদেশ দেয়া হয় আলী ট্রেডার্স নামের এক প্রতিষ্ঠানকে৷ এমনকি যন্ত্রপাতি সরবরাহের আগেই তাদেরকে টাকা পরিশোধ করা হয়েছে৷ বিভিন্ন যন্ত্রের কয়েক গুণ বেশি দাম দেখিয়ে প্রতিষ্ঠানটি লোপাট করে চার কোটি টাকার বেশি অর্থ৷\nযন্ত্রপাতি সরবরাহের আগেই ঠিকাদারকে টাকা পরিশোধের বিষয়টি অস্বীকার করলেও অতিরিক্ত দামের কথা স্বীকার করেন হাসপাতালটির তত্ত্বাবধায়ক ডা. মোহাম্মদ সেহাব উদ্দিন৷ ডয়চে ভেলেকে তিনি বলেন, ‘‘এটা ঠিক যে দাম কিছু বেশি হতে পারে৷ কিন্তু তখনকার প্রেক্ষিতে আমাদের কিছুই করার ছিল না৷…বেশিকম কিছুটা হয়েছে৷ আর ব্যবসায়ীরা এটা (টাকা বেশি নেয়া) তাদের কিছুটা অধিকার হয়ে গিয়েছিল হয়ত, কারণ তারা করোনার ঝুঁকি নিয়ে কাজ করেছে৷ তবে ওরা ঠিক করে নাই৷ কিছুটা এদিক সেদিক হয়েছে৷’’ তিনি দাবি করেন, বেশি দামে জিনিস কিনে হলেও করোনার রোগীদের তারা সেবা দেওয়ার চেষ্টা করেছেন৷ তৎকালীন স্বাস্থ্য সচিবও মৌখিকভাবে নির্দেশ দিয়েছিলেন, যত টাকাই লাগুক না কেন মানুষকে সেবা দিতে হবে৷ সেই সময়ে তাদের পক্ষে দর বিশ্লেষণ বা দর অনুমোদনের সুযোগ ছিল না৷ তিনি বলেন, ‘‘নিরীক্ষা প্রতিবেদনে যা এসেছে সেটাও ঠিক, আবার আমরা যেটা করেছি, সময়ের প্রয়োজনে সেটার হয়ত দরকার ছিল৷’’\nঅবশ্য অতিরিক্ত দামে যন্ত্র কেনার বিষয়ে করোনা পরিস্থিতির যুক্তি গ্রহণযোগ্য নয় বলে উল্লেখ করা হয়েছে নিরীক্ষাতে৷ কারণ, যন্ত্রপাতিগুলো যখন কেনা হয়েছে তখন পরিস্থিতি স্বাভাবিক ছিল৷\nআরো সাত হাসপাতাল\nশুধু এই দুইটি নয়, গত অর্থবছরে রাজধানীর আরো সাতটি সরকারি হাসপাতালের কেনাকাটার চিত্র কমবেশি একই৷ শুধু বাজার মূল্য থেকে বেশি দামে ঔষধ কিনে চারটি হাসপাতাল অতিরিক্ত ব্যয় করেছে এক কোটি ৬১ লাখ টাকা৷ বিভিন্ন এমএসআর পণ্যে বাজার দরের চেয়ে দুই কোটি ৮৯ লাখ ৮৩ হাজার টাকা বেশি ব্যয় করা হয়েছে৷ সরকারি প্রতিষ্ঠান জনস্বাস্থ্য ইনস্টিটিউট ও এসেনশিয়াল ড্রাগস কোম্পানি লিমিটেডের কাছ থেকে অপেক্ষাকৃত কম মূল্যে ঔষধ ও চিকিৎসা সামগ্রী না নিয়ে ঠিকাদারদের কাছ থেকে বেশি দামে কেনায় ক্ষতি হয়েছে এক কোটি ৮২ লাখ ৭২ হাজার টাকা৷ এমনকি চাহিদা না থাকার পরও ১১ কোটি ৪১ লাখ টাকার অতিরিক্ত চিকিৎসা সামগ্রী কিনে মজুদ করা হয়েছে৷ যন্ত্রপাতি অব্যবহৃত অবস্থায় ফেলে রাখার কারণে এক কোটি ৬১ লাখ ২৫ হাজার টাকা নষ্ট হয়েছে৷ অবাক করা বিষয়- তিনটি হাসপাতাল কোন কিছু না কিনেই খরচ করেছে তিন কোটি ৩১ লাখ টাকা ৷\nএছাড়াও যোগসাজশে কেনাকাটা, নিম্ন দরদাতার পরিবর্তে উচ্চ দরদাতার কাছ থেকে কেনা, নিম্নমানের ও ব্যবহার অনুপযোগী পণ্য ক্রয়, ভাণ্ডারে পণ্যের হিসাব না পাওয়া, ক্রয় নীতিমালা অনুসরণ না করা, এমন কুড়ি ধরনের অনিয়মের উদাহরণ পেয়েছেন নিরীক্ষাকারীরা৷ এভাবে নয়টি হাসপাতাল মোট ৫৪ কোটি ৪৩ লাখ টাকার রাষ্ট্রীয় অর্থের অপচয় করেছে মাত্র এক বছরে৷ ৩০৬ কোটি টাকার কেনাকাটা হয়েছে সরকারি বিধান বা নিয়ম ভেঙ্গে৷ এই নয়টি হাসপাতাল হলো মুগদা জেনারেল হাসপাতাল, ঢাকা মেডিকেল কলেজ হাসপাতাল, স্যার সলিমুল্লাহ মেডিক্যাল কলেজ মিটফোর্ড হাসপাতাল, ঢাকা ডেন্টাল কলেজ হাসপাতাল, শহীদ সোহরাওয়ার্দী মেডিকেল কলেজ হাসপাতাল, জাতীয় হৃদরোগ ইনস্টিটিউট ও হাসপাতাল, কুয়েত-বাংলাদেশ মৈত্রী হাসপাতাল, কুর্মিটোলা জেনারেল হাসপাতাল, জাতীয় অর্থোপেডিক হাসপাতাল ও পুনর্বাসন প্রতিষ্ঠান ৷\nনিরীক্ষা প্রতিবেদনে এই প্রতিষ্ঠানগুলোর একবছরের কেনাকাটায় সার্বিকভাবে ৯৫টি আপত্তির কথা উল্লেখ আছে৷৷ এসব কারণে জনগণের বিপুল যে অর্থের অপচয় হয়েছে তা দায়ীদের কাছ থেকে আদায়ের পরামর্শ দেয়া হয়েছে প্রতিবেদনে, যা জমা পড়েছে স্বাস্থ্য মন্ত্রণালয়েও৷ এসব বিষয় নিয়ে মন্ত্রণালয়ের জনসংযোগ কর্মকর্তার মাধ্যমে স্বাস্থ্যমন্ত্রী জাহিদ মালেকের সঙ্গে যোগাযোগের চেষ্টা করা হলে তিনি কথা বলতে রাজি হননি৷\nতবে স্বাস্থ্য অধিদপ্তরের মহাপরিচালক অধ্যাপক ডা. আবুল বাসার মোহাম্মদ খুরশীদ আলম ডয়চে ভেলেকে জানিয়েছেন, ‘‘সেসময়ের অনিয়মগুলো নিয়ে দুদকেও তদন্ত চলছে৷ আমাদের কাছে বিভিন্ন কাগজপত্র চাওয়া হচ্ছে আমরা সেগুলো পাঠাচ্ছি৷ বিভিন্নজনকে তারা তলবও করছে৷’’ এই বিষয়ে স্বাস্থ্য অধিদপ্তরের দায়িত্ব অস্বীকারের উপায় নেই উল্লেখ করে ডা. আলম বলেন, করোনা ও টিকা নিয়ে ব্যস্ততার কারণে তাদের অন্যদিকে তাকানোর এতদিন সুযোগ ছিল না৷ ‘‘আপনারা তো জানেন অনিয়মের কারণে কয়েকটি হাসপাতালের পরিচালককে তখন সরিয়ে দেওয়া হয়েছে৷ তাদের ব্যাপারে আরো অনেক তথ্য বেরিয়ে আসছে৷ অন্য যেগুলো আছে সেগুলো নিয়েও ধাপে ধাপে ব্যবস্থা নেয়া হবে৷ এক্ষেত্রে কারো রেহাই পাওয়ার কোন উপায় নেই,’’ বলেন তিনি৷\nএকদিকে অপচয়, অন্যদিকে ঘাটতি\nরাজধানীর নয়টি হাসপাতাল মিলে যখন প্রায় ৫৫ কোটি টাকা অপচয় করে তখন দেশের অনেক জেলা বা থানা পর্যায়ের হাসপাতালে অর্থের অভাবে জনগণের প্রয়োজনীয় স্বাস্থ্যসেবা মিলে না৷ ধরা যাক পঞ্চগড়ের বোদা থানা স্বাস্থ্য কমপ্লেক্সের কথা৷ গত ১৮ বছর ধরে সেখানে কোন এক্স-রে মেশিন নেই৷ আগেরটি অকেজো হওয়ার পর নতুন করে আর মেলেনি৷ বর্তমানে এই স্বাস্থ্য কমপ্লেক্সটিতে তত্ত্বাবধায়কের দায়িত্বে আছেন ডা. রাজিউল ইসলাম রাজু৷ ডয়চে ভেলেকে তিনি বলেন, ‘‘প্রতিদিন শত শত মানুষ এখানে সেবা নিতে আসেন৷ আগের মডেলের একটি এক্স-রে মেশিনের দাম পাঁচ থেকে ছয় লাখ টাকা৷ নতুন মডেলের একটি মেশিনের দাম ১৫-১৬ লাখ টাকা৷ আমি দায়িত্ব নেওয়ার পর প্রায় এক বছর হল এক্স-রে মেশিনের জন্য আবেদন করা হয়েছে৷ তিন দফা রিমাইন্ডারও দেওয়া হয়েছে৷ অথচ মেশিনটি না থাকায় এখানকার সাধারণ মানুষকে জেলা সদরে গিয়ে এক্স-রে করাতে হচ্ছে৷’’\nঅথচ নয় হাসপাতাল মিলে যা অপচয় করেছে সেই টাকা দিয়ে এমন ৩৬০টি এক্স-রে মেশিন বা একই দামের প্রয়োজনীয় বিভিন্ন চিকিৎসা সামগ্রী কেনা সম্ভব৷ এমনকি এই টাকা দিয়ে ৫০ শয্যাবিশিষ্ট দুইটি স্বাস্থ্য কমপ্লেক্স নির্মাণ করা যেত, যার মাধ্যমে উপজেলা পর্যায়ে কয়েক লাখ নাগরিকের জরুরি সেবা নিশ্চিত হতো৷\nএই বিষয়ে টিআইবির প্রধান নির্বাহী ড. ইফতেখারুজ্জামান ডয়চে ভেলেকে বলেন, ‘‘অবারিত দুর্নীতির কারণে স্বাস্থ্যখাতে একদিকে সেবার মান, অন্যদিকে সেবার পরিমাণ দুটো থেকেই মানুষ বঞ্চিত হচ্ছে৷ এই চিত্র অত্যন্ত প্রকট৷ এখানে মূল সমস্যা হল অভ্যন্তরীণ নিয়ন্ত্রণ ও পরিবীক্ষণ ব্যবস্থার দুর্বলতার কারণে এই ধরনের দুর্নীতিগুলো হচ্ছে৷’’ চলতি বছর ট্রান্সপারেন্সি ইন্টারন্যাশনালের দুর্নীতির সূচকে বাংলাদেশের অবনতির এটি অন্যতম কারণ ছিল বলেও উল্লেখ করেন তিনি৷\nবিশ্ব স্বাস্থ্য সংস্থার হিসাবে একটি দেশে স্বাস্থ্য খাতের বাজেট হওয়া উচিত জিডিপির অন্তত পাঁচ শতাংশ৷ বেসরকারি গবেষণা সংস্থা সিপিডির হিসাবে বাংলাদেশে তা এক শতাংশেরও কম৷ ড. ইফতেখারুজ্জামান মনে করেন, স্বাস্থ্য খাতে বাংলাদেশের বরাদ্দ বিব্রতকর ঠিকই কিন্তু শুধু বাজেট বাড়িয়ে এই পরিস্থিতির উন্নতি সম্ভব নয়৷ জবাবদিহিতা ও স্বচ্ছতা নিশ্চিত না করে বরাদ্দ বাড়ালে যারা দুর্নীতি করছে তারা আরো অবৈধ অর্থ ও সম্পদের মালিক হওয়ার সুযোগ পাবে৷


পোষা পার্টি অনলাইন নিবন্ধন. অনলাইন গেমটি পোষা পার্টি বিনামূল্যে. অনলাইন খেলা পোষা পার্টি অনলাইন\nএ খেলুন পোষা পার্টি\nসামান্য বেশী জন্য\nভাল খেলা পোষা পার্টি. আপনার সন্তান যদি একটি বাড়িতে অথবা ছোট প্রাণী ছিল না যদি এটা এলার্জি বা অন্য রোগের কারণে পশু শুরু, কিন্তু একটি ছোট চার পদ বন্ধু এই গেমটি পছন্দ সত্যিই সর্বদা থাকতে পারে - আপনার নির্ভুল সমাধান. এখন শিশুর তাদের তা বিকশিত ও খাবারের সাথে শিশুর প্রাণী যত্ন নিতে পারবেন. উপরন্তু সিস্টেম ক্রমাগত আকর্ষণীয় quests এবং কর্ম সঞ্চালন প্রস্তাব করা. Quests সিস্টেম সম্পন্ন অতিরিক্ত পয়েন্ট, বোনাসেস এবং আপনার সামান্য প্রাণী জন্য উপহার বিভিন্ন আপনাকে দিতে হবে. পোষা পার্টি অনলাইন - এটা বিস্ময়কর এবং ধরনের খেলা ডেভেলপারদের খেলুন Plinga এর. আপনি এখানে বনাস এবং তার দৈনন্দিন দর্শন পেতে পারেন. আপনি নিয়মিত প্রতিদিন, খেলা চলে যান, যদি পাঁচ দিন পরে,, সিস্টেম আপনি সারপ্রাইজ গিফট করা, এবং তাই প্রত্যেক সময় হবে! এটি এই খেলা সম্পর্কে কি ঠাহর করতে, আপনাকে «এটি ব্যবহার করে দেখুন» বাটনে ক্লিক করে রেজিস্ট্রেশন ফর্ম নীচে তা পরীক্ষা করতে পারবেন.\nযে আগে এর পরে আপনি পোষা পার্টি নিবন্ধীকরণ খুব দ্রুত হবে, Plinga থেকে কোনো খেলা মোকাবেলা করতে হয়েছিল. আরো স্পষ্ট করে আপনি তার পূর্বে রেকর্ডকৃত তথ্য আওতায় পিপি মধ্যে কেবল আপনি শুধু লগ ইন করতে পারবেন খেলা শুরু করতে হবে না রেজিস্টার. এটি প্রথম জানাশোনা হয় আপনার জন্য, আপনি একটি বিশেষ ফর্ম পূরণ করতে হবে যে জন্য প্রস্তুত করা. খেলা এর ইন্টারফেস আরও বোধগম্য ভাষাভাষী খেলোয়াড়, এটা রাশিয়ান থেকে (খেলা পর্দা, না খেলার পাতা যা) পর্দার উপরের অংশে ডানদিকে অবস্থিত আমেরিকান পতাকা প্রতিস্থাপন, রাশিয়ান অনুবাদ করা যাবে.\n1. রাইট আপনি সামনে খেলা পর্দার মাঝখানে রেজিস্ট্রেশন ফর্ম জন্য উপস্থাপন করা হবে. বৈকল্পিকভাবে, যদি আপনি ফেসবুক আপনার অ্যাকাউন্টে যদি না লগ ইন করতে পারেন - বলা টপ বক্স খেলা «ইমেইল» আপনার ইমেইল ঠিকানা প্রদান করতে হবে.\n2. লাইন "পাসওয়ার্ড" আপনার ব্যক্তিগত অ্যাকাউন্টে লগ ইন করতে আপনার অনন্য পাসওয়ার্ড পূরণ করতে হবে. আপনি পোষা পার্টি নিরাপদ এবং নির্ভরযোগ্য ছিল খেলা খেলতে যথেষ্ট একটি শক্তিশালী পাসওয়ার্ড নির্বাচন করুন বাঞ্ছনীয়.\n3. এর পরে, সিস্টেমে যথাযত ক্ষেত্রের মধ্যে ব্যবহারকারীর নাম লিখতে অনুরোধ জানাবে. তার মানে আপনি একবার নিবন্ধনের পর, আপনি আপনার একাউন্ট ব্যবহার করবে এবং এই বিকাশকারী এর অন্যান্য খেলা লিখুন, এই এবং এই প্রকল্পের অন্যান্য গেম প্রশাসন এবং Plinga সব ব্যবস্থা হবে কিভাবে.\n4. আপনি যত তাড়াতাড়ি সম্ভব সিস্টেম আপনার রেজিস্ট্রেশন সম্পন্ন এবং খেলা শুরু করতে পারে তাই পোষা পার্টি ব্যবহারকারীর চুক্তি এবং ব্যবস্থার নিয়ম শর্তাবলী গ্রহণ করতে হবে. আপনি লাইনে সামনে পাখি নির্বাণ দ্বারা এটা করতে পারেন "আমি সম্মত হন."\n5. আপনি, প্রশাসন থেকে একটি নিয়মিত ইমেইল নিউজলেটার ইমেল পাবেন পরের লাইনে পাখি রাখতে চান, "আমি সাবস্ক্রাইব করতে চান" না, আপনি বাক্স ফাঁকা ছেড়ে চলে যাবে.\n6. "নাম" ক্লিক করুন.\n, এই বিনামূল্যে জন্য খেলা পোষা পার্টি বাজানো ছাড়াও, একটি শিশু একটি ভাল দীর্ঘ সময় মাত করতে পারেন, এবং যদি আপনার কোন অতিরিক্ত tethers ইনস্টল করতে হবে না.\nপোষা পার্টি অনলাইন নিবন্ধন


রামুতে শেখ রাসেল গোল্ডকাপ ফুটবল টুর্ণামেন্টের তৃতীয় ম্যাচে নাপিতখালীর বাঁশকাটাকে হারিয়ে কোয়ার্টার ফাইনালে পেকুয়া রামুতে শেখ রাসেল গোল্ডকাপ ফুটবল টুর্ণামেন্টের তৃতীয় ম্যাচে নাপিতখালীর বাঁশকাটাকে হারিয়ে কোয়ার্টার ফাইনালে পেকুয়া – Matamuhuri\nঅর্থনীতি, কক্সবাজার, খেলাধুলা, চট্টগ্রাম, পার্বত্য চট্টগ্রাম, সারাদেশ\nরামুতে শেখ রাসেল গোল্ডকাপ ফুটবল টুর্ণামেন্টের তৃতীয় ম্যাচে নাপিতখালীর বাঁশকাটাকে হারিয়ে কোয়ার্টার ফাইনালে পেকুয়া\nরামুতে শেখ রাসেল গোল্ডকাপ ফুটবল টুর্ণামেন্টের তৃতীয় দিনের খেলায় নাপিতখালী বাঁশকাটা ক্রীড়া সংস্থাকে হারিয়ে কোয়ার্টার ফাইনালে খেলা নিশ্চিত করেছে পেকুয়া উপজেলা সদর ফুটবল একাডেমি। বিদেশী খেলোয়াড়ের সমন্বয়ে গড়া ‘পেকুয়া উপজেলা সদর ফুটবল একাডেমি’র কাছে ২-১ গোলে পরাজিত হয়েছে নাপিতখালী ‘বাঁশকাটা ক্রীড়া সংস্থা’। খেলায় ম্যান অব দ্যা ম্যাচ নির্বাচিত হয়েছেন, ‘পেকুয়া উপজেলা সদর ফুটবল একাডেমি’র রাশেদ (৯নং জার্সি)।\nরবিবার (২১ মার্চ) বিকাল ৪ টায় রামু স্টেডিয়ামে অনুষ্ঠিত শেখ রাসেল গোল্ডকাপ ফুটবল টুর্ণামেন্টের তৃতীয় দিনের খেলায় প্রধান অতিথির বক্তৃতা করেন, ঢাকা মহানগর (উত্তর) জাতীয় শ্রমিক লীগের যুগ্ম-সাধারণ সম্পাদক মো. আজিজুল হক আজিজ। শেখ রাসেল গোল্ডকাপ ফুটবল টুর্ণামেন্ট ২০২১ পরিচালনা কমিটির সহ-সভাপতি কিশোর বড়ুয়া এ অনুষ্ঠানে সভাপতিত্ব করেন। বিশেষ অতিথির বক্তৃতা করেন, নওগাঁ জেলা ফুটবল এসোসিয়েশনের সভাপতি মো. মামুনুর রশিদ মামুন, কক্সবাজার জেলা ক্রীড়া সংস্থার সহ-সভাপতি অধ্যাপক জসিম উদ্দিন। রামুতে শেখ রাসেল গোল্ডকাপ ফুটবল টুর্ণামেন্ট ২০২১ পরিচালনায় সার্বিকভাবে সহযোগিতা দিয়ে যাচ্ছেন, রামুর সাবেক ফুটবল খেলোয়াড়রা। জানালেন, শেখ রাসেল গোল্ডকাপ ফুটবল টুর্ণামেন্ট পরিচালনা কমিটির সভাপতি ছিদ্দিক আহমদ ও সাধারণ সম্পাদক সুপন বড়ুয়া শিপন।\nখেলার নির্ধারিত সময়ের প্রথমার্ধের ৮ মিনিটে পেকুয়া উপজেলা সদর ফুটবল একাডেমি ১৯নং জার্সি পরিহিত খেলোয়াড় পূর্ণ বড়ুয়া গোল করে দলকে ১-০ গোলে এগিয়ে নেয়। দ্বিতীয়ার্ধের ৬ মিনিটে নাপিতখালী ‘বাঁশকাটা ক্রীড়া সংস্থা’র ৭নং জার্সি পরিহিত খেলোয়াড় এতেশাম গোল দলকে ১-১ গোলের সমতায় ফিরিয়ে নিয়ে আসে। আক্রমণ-পাল্টা আক্রমণে উভয় দল মরিয়া হয়ে উঠে গোল করতে। দ্বিতীয়ার্ধের ২১ মিনিটে পেকুয়া উপজেলা সদর ফুটবল একাডেমির বদলি খেলায়োড় রিদুয়ান (২২ নং জার্সি) দলকে ২-১ গোলের ব্যবধানে এগিয়ে নেয়। এরপর উভয় দল কয়েকবার সুযোগ পেয়েও গোল করতে ব্যর্থ হয়। এ খেলায় জয় নিয়ে পেকুয়া উপজেলা সদর ফুটবল একাডেমি কোয়ার্টার ফাইনালে খেলার যোগ্যতা নিশ্চিত করে। উভয় দলের খেলোয়াড়দের আক্রমণ পাল্টা আক্রমণে টানটান উত্তেজনাপূর্ণ খেলা দর্শকদের আন্দোলিত করেছে।\nখেলা পরিচালনায় শফিউল আলম রেফারী, আহমদ কবির, এরফান উদ্দিন ও ওমর ফারুক মাসুম সহকারি রেফারীর দায়িত্ব পালন করেন। অনুষ্ঠান সঞ্চালনায় ছিলেন, সুশান্ত পাল বাচ্চু ও পুলক বড়ুয়া।\nপেকুয়া উপজেলা সদর ফুটবল একাডেমি:\nকুতুব উদ্দিন (গোলরক্ষক), সালাহ উদ্দীন, রাসেল, আমজাদ, ফোরকান, মহিব উল্লাহ, নেজাম, আবদুল্লাহ, পূর্ণ বড়ুয়া, দারুজ (বিদেশী খেলোয়াড়), রাশেদ। অতিরিক্ত খেলোয়াড় ছিলেন, রিদুয়ান, শাওন, রোকন, ফারুক, রিফাত, সোহাগ।\nনাপিতখালী ‘বাঁশকাটা ক্রীড়া সংস্থা’:\nজয়নাল (গোলরক্ষক), গিয়াস (অধিনায়ক), আজিম, আরফাত, মাজেদ, সিফাত, এতেশাম, জাহেদ, সাইফুল, হিমেল, রিপন। অতিরিক্ত খেলোয়াড় ছিলেন, জাহিদ, নেজাম, জিহাদ, গিয়াস, রানা, আতিক।\nআজ (২২ মার্চ) সোমবার রামু ষ্টেডিয়ামে অনুষ্ঠিত হবে শেখ রাসেল গোল্ডকাপ ফুটবল টুর্ণামেণ্টের তৃতীয় দিনের খেলায় ‘কক্সবাজার সদর একাদশ’ মুখোমুখি হবে ‘উখিয়া ফুটবল একাডেমি’র সাথে।


দাহ করার পর মৃতদেহ বাড়িতে নিয়ে আসা হয়! - press card news\nHome Entertainment দাহ করার পর মৃতদেহ বাড়িতে নিয়ে আসা হয়!\nদাহ করার পর মৃতদেহ বাড়িতে নিয়ে আসা হয়!\nআমাদের সমাজে অনেক অদ্ভুত প্রথা রয়েছে।বিভিন্ন উপজাতিদের আলাদা আলাদা জগৎ রয়েছে এবং তাদের জীবনযাপনের ভিন্ন উপায় রয়েছে। উপজাতির সম্প্রদায়গুলি এখনও তাদের প্রাচীন ঐতিহ্য অনুসরণ করছে এবং তারা তাদের পূর্বপুরুষদের দ্বারা তৈরি প্রথাগুলি বিশ্বস্তভাবে অনুসরণ করছে।\nএকটি উপজাতিতে মৃত ব্যক্তির মৃতদেহ দাহ করার একটি অদ্ভুত প্রথা রয়েছে। এখানে কেউ মারা গেলে দেহ কবর দেওয়ার পরিবর্তে পুড়িয়ে ফেলা হয়। শুধু তাই নয়, আশ্চর্যের বিষয় হল, এর পর পুড়ে যাওয়া দেহটি আবার আগুন থেকে বের করে মমি হিসেবে রাখা হয়।\nপাপুয়া নিউ গিনিতে, দানি উপজাতি, যেখানে মৃত ব্যক্তির দেহ অর্ধেক পুড়িয়ে ফেলা হয় এবং বছরের পর বছর ধরে মমি তৈরি করার পর বাড়িতে রাখা হয়। এর পেছনের কারণ হলো মৃত্যুর পর পরিবারের সদস্যদের প্রতি শ্রদ্ধা জানানো। তবে এখন উপজাতিতেও পরিবর্তন দেখা যাচ্ছে। সরকার তাদের জীবনযাত্রার মান উন্নয়নের জন্য সর্বাত্মক প্রচেষ্টা চালাচ্ছে।


নতুন উত্তেজনায় জার্মানি ইংল্যান্ড | খেলাধুলা | DW | 24.06.2010\nনতুন উত্তেজনায় জার্মানি ইংল্যান্ড\nঘটতে যাচ্ছে ইতিহাসের পুনরাবৃত্তি৷ রবিবার ব্লোমফন্টাইনের মাঠে৷ আবারও মুখোমুখি হচ্ছে দুই ফেভারিট জার্মানি এবং ইংল্যান্ড৷ সত্তর এবং নব্বই এর পর বিশ বছর ব্যবধানে আবারো৷\nজার্মান ফুটবলপ্রেমীদের একাংশ (ফাইল ছবি)\nইংল্যান্ড জার্মানির লড়াই শুরু সেই ১৯৬৬ তে৷ জার্মানদের জন্য সুখকর ছিল না শুরুটা৷ কারণ ৬৬'র আসরের একেবারে ফাইনালে ৪-২ গোলে হেরেছিল জার্মান দল৷ অবশ্য তার জবাব দিয়েছে তারা কয়েক দফা৷ ৭০'র আসরে সেমি ফাইনালে অতিরিক্ত সময়ের ৩-২ গোলে জার্মানদের জয়৷ ৯৬'র ইউরো ফুটবল এবং ৯০'র বিশ্বকাপে সেমি-ফাইনালে পেনাল্টিতে ইংল্যান্ডকে হারায় জার্মানি৷ আর এবার দ্বিতীয় রাউন্ডে মুখোমুখি ইউরোপের দুই হট ফেভারিট৷\nজয়ের স্বপ্ন দুই দলেরই৷ শিরোপা ঘরে ফেরানোর প্রতিশ্রুতি উভয়েরই কণ্ঠে৷ তাই রবিবারের ম্যাচ নিয়ে উত্তেজনা টানটান৷ জার্মান ফুটবল আইকন ফ্রানৎস বেকেনবাউয়ারের ভাষ্য, ‘‘ইংল্যান্ড-জার্মানি৷ ইতিহাসের সবচেয়ে উচ্চ মানের এবং স্মরণীয় খেলাই হয় এই দুই দলের মধ্যে৷ ফলে এবারও একটা বড় মাপের লড়াই হবে এটা নিশ্চিত৷''\nইউরোপীয় ফুটবলের আসরে ইংল্যান্ডের বিরুদ্ধে জয়ের পর জার্মান ফুটবলারদের উল্লাস (ফাইল ছবি)\n৭৪-এ বিশ্বকাপ জয়ের নায়ক বেকেনবাউয়ার বলেন, ইংল্যান্ডের চেয়ে ‘‘আমরা বেশি শক্তিশালী৷ তবুও সম্মান দেখাতেই হবে, কিন্তু ভয় পাওয়া যাবে না৷ ইংলিশরা বেশ ক্লান্ত হয়ে পড়েছে, তবে আমাদের ছেলেরা শারীরিক ফিটনেসেও বেশ এগিয়ে৷'' মোটের উপর ‘থ্রি লায়নস'কে হারাবে জার্মানি এমন বিশ্বাস ‘ডেয়ার কাইজার' বেকেনবাউয়ারের৷\nরবিবারের ম্যাচকে খাটো করে দেখছে না কেউ৷ আসল খেলা কেবলই শুরু, এমন মন্তব্যই উভয় দলের তারকাদের৷ ইংলিশ মিডফিল্ডার ফ্র্যাঙ্ক ল্যামপ্যার্ডের কথায়, ‘‘ইংল্যান্ডের বিশ্বকাপ এখনই শুরু৷ ইংল্যান্ড শিরোপার জন্যেই লড়বে৷'' সহ খেলোয়াড় জো কোল বলেন, ‘‘আমরা আরো বেশি আত্মবিশ্বাস নিয়ে খেলবো৷ কারণ আমরা স্পিরিট ফিরিয়ে এনেছি৷ শুরুটা বেশ ভালোই হয়েছে৷ অবশ্য আমাদের আরো চাপ সৃষ্টি করতে হবে৷'' রবিবারের ম্যাচ নিয়ে ইউরোপীয়দের এই টানটান উত্তেজনা ছড়িয়ে পড়েছে বিশ্বের সব প্রান্তেই৷ তবে জল্পনা-কল্পনার অবসান ঘটতে প্রতীক্ষা করতে হচ্ছে আরো দু'টো দিন৷\nযুগ যুগ ধরে চলে আসা রসিকতাতেও অঘোষিত নিষেধাজ্ঞা! 18.11.2017\n‘রামপালে ক্ষতির বিষয়ে এখনো নিশ্চিত নই' 18.11.2017\nরামপালে কয়লাভিত্তিক বিদ্যুৎকেন্দ্র হলে তাতে ঠিক কী ধরনের ক্ষতি হবে সে ব্যাপারে এখনো নিশ্চিত হওয়া যায়নি বলে জানিয়েছেন প্রকৃতি ও জীবন ফাউন্ডেশনের চেয়ারম্যান মুকিত মজুমদার৷ ডয়চে ভেলেকে দেয়া সাক্ষাৎকারে এ কথা বলেন তিনি৷\nগাড়ি চালকরা মোবাইল দূরে রাখুন, তা না হলে ... 18.11.2017\nজার্মানিতে গাড়ি চালানোর সময় মোবাইল ব্যবহার করা শুধু অপরাধই নয়, এতে চালক ড্রাইভিং লাইসেন্স পর্যন্ত হারাতে পারেন৷ সাইকেল চালাকদের ক্ষেত্রেও তথৈবচ৷ সম্প্রতি এর জন্য জরিমানার পরিমাণ আরো বাড়ানো হয়েছে৷\n‘শুধু সরকারি অর্থ দিয়ে খেলা চালিয়ে যাওয়া সম্ভব নয়'\nখেলাধুলার পেছনে সরকার কোটি কোটি টাকা খরচ করছে৷ কিন্তু আন্তর্জাতিক অঙ্গনে ক্রিকেট ছাড়া অন্য খেলার তেমন সাফল্য নেই৷ সমস্যা কোথায়? ডয়চে ভেলের সঙ্গে এ নিয়েই কথা বলেছেন ক্রীড়া প্রতিমন্ত্রী অ্যাডভোকেট ড. বীরেন সিকদার৷


কে জিতবেন গোল্ডেন গ্লাভস?\nসাবেক সোভিয়েন ইউনিয়নের কিংবদন্তি গোলরক্ষক লেভ ইয়াসিনের সম্মানে ১৯৯৪ বিশ্বকাপ থেকে চালু হয় সেরা গোলরক্ষকের পুরস্কার। তখন এটার নাম ছিল ‘লেভ ইয়াসিন অ্যাওয়ার্ড’। তবে ২০১০ সালে নাম বদলে যায় পুরস্কারটির। নতুন নাম হয় ‘গোল্ডেন গ্লাভস’। আর নতুন এ পুরস্কারটি প্রথমবার ওঠে স্পেনের গোলরক্ষক ইকার ক্যাসিয়াসের হাতে। ২০১৪ সালে পান চ্যাম্পিয়ন জার্মানির গোলরক্ষক ম্যানুয়েল নয়্যার। এবার কে পাবেন? গ্রুপপর্ব থেকে শুরু করে ফাইনাল পর্যন্ত যে গোলরক্ষক সবচেয়ে বেশি সেভ করেন এবং টাইব্রেকারে সবচেয়ে বেশি ভালো করেন তাদের বেশ কয়েকজনের নাম প্রস্তাব করবে ফিফার টেকনিক্যাল কমিটি। সেখান থেকেই বাছাই করা হবে সেরা গোলরক্ষক। রাশিয়া বিশ্বকাপে গোল্ডেন গ্লাভস জয়ের দৌড়ে এগিয়ে আছেন বেশ কয়েকজন। চলুন দেখে নেওয়া যাক তাদের।\nড্যানিয়েল সুবাসিচ (ক্রোয়েশিয়া) : ক্রোয়েশিয়ার গোলরক্ষক সুবাসিচ গোল্ডেন গ্লাভস জয়ের দৌড়ে সবার চেয়ে এগিয়ে আছেন। শেষ ষোলো ও কোয়ার্টার ফাইনাল ম্যাচে টাইব্রেকারে তিনি দুই-দুইবার দলকে জিতিয়েছেন। ডেনমার্কের বিপক্ষে টাইব্রেকারের সময় তিন-তিনটি শট তিনি ফিরিয়ে দিয়েছেন। এরপর কোয়ার্টার ফাইনালে রাশিয়ার বিপক্ষে প্রথম পেনাল্টিটি তিনি ঠেকিয়ে দেন। গড়েন চারটি পেনাল্টি ঠেকিয়ে দেওয়া রেকর্ড। তার বীরত্বে ক্রোয়েশিয়া সেমিফাইনালের টিকিট পায়। সেমিফাইনালে ইংল্যান্ডের বিপক্ষে দারুণ খেলে ফুটবল ইতিহাসে প্রথমবারের মতো ফাইনালে তুলেছেন দেশকে। এ পর্যন্ত ৫ ম্যাচ খেলে দুটিতে ক্লিন শিট রেখেছেন। তার সেভ রেট ৭৫ শতাংশ। আর গোল কিকের মাধ্যমে ৬৫ শতাংশ বল সঠিকভাবে সতীর্থদের দিতে পেরেছেন তিনি। তাই গোল্ডেন গ্লাভস জয়ের দৌড়ে এগিয়ে তিনি। ক্রোয়েশিয়া যদি বিশ্বকাপ জিতে যায়, তাহলে নিশ্চিতভাবেই তার হাতেই উঠবে বিশ্বকাপের সেরা গোলরক্ষকের পুরস্কার।\nহুগো লরিস (ফ্রান্স) : ফ্রান্স যদি শিরোপা জিতে, তাহলে গোল্ডেন গ্লাভস জয়ের দৌড়ে তিনিও এগিয়ে থাকবেন। সেমিফাইনালে বেলজিয়ামের বিপক্ষে ক্লিন শিট রাখেন। কোয়ার্টার ফাইনালে উরুগুয়ের বিপক্ষে দুর্দান্ত খেলেছেন। নজর কেড়েছেন ফুটবলবোদ্ধাদের। উরুগুয়ের মার্টিন কাসেরেসের নেওয়া হেডটি পাখির মতো ওড়ে গিয়ে সেভ করেছেন। এই সেভটি করতে না পারলে ম্যাচের মোর ঘুরে যেতে পারত। ফ্রান্সের এই গোলরক্ষক এখন পর্যন্ত ৫ ম্যাচে তিনটিতে কোনো গোল হজম করেননি। তার সেভ রেট ৭৩.৩। গোল কিকের মাধ্যমে ৫৩ শতাংশ বল সফলভাবে তিনি সতীর্থদের দিতে পেরেছেন।\nথিবাউট কোর্তোয়া (বেলজিয়াম) : ব্রাজিলের বিপক্ষে অসাধারণ ম্যাচ খেলে ফুটবলবোদ্ধাদের নজর কেড়েছেন থিবাউট কোর্তোয়া। নেইমার-কুতিনহোদের একের পর এক শট তিনি অবলীলায় ঠেকিয়ে দিয়েছেন। নয়-নয়টি দুর্দান্ত সেভ করে শেষ পর্যন্ত ব্রাজিলের মতো একটি দলকে হারিয়ে দেন তিনি। দলকে তোলেন সেমিফাইনালে। তার আগে শেষ ষোলোতে জাপানের বিপক্ষে শেষ মুহূর্তে বেলজিয়াম যে গোলে জিতেছিল সেই গোলের পেছনের কারিগর ছিলেন কোর্তোয়া। বল ধরেই দ্রুত তিনি পাস দেন। সেটা নিয়ে ৯.৯৪ সেকেন্ডের মধ্যে গিয়ে গোল দিয়ে আসেন চাদলি। ৬ ম্যাচের দুটিতে রেখেছেন ক্লিন শিট। তার সেভ রেট বিশ্বকাপে সবচেয়ে বেশি, ৭৮.৬ শতাংশ। গোল কিকে সতীর্থদের বল দেওয়ার সাফল্যও তার সবচেয়ে বেশি, ৮০ শতাংশ। বেলজিয়াম ফাইনালে উঠতে পারলে নিশ্চিতভাবে তিনি গোল্ডেন গ্লাভস জিততেন। এখনো আছেন জেতার লড়াইয়ে।\nজর্ডান পিকফোর্ড (ইংল্যান্ড) : গোল্ডেন গ্লাভস জয়ের তালিকায় রয়েছেন ইংল্যান্ডের গোলরক্ষক জর্ডান পিকফোর্ড। গ্রুপপর্ব থেকে সেমিফাইনাল পর্যন্ত ছয়টি ম্যাচই খেলেছেন তিনি। ৬ ম্যাচের দুটিতে তিনি ক্লিন শিট রেখেছেন। তার সেভ রেট ৭১.৪ শতাংশ। গোল কিকের মাধ্যমে সতীর্থদের কাছে বল সঠিকভাবে দেওয়ার সাফল্য ৭৪ শতাংশ। ক্লিয়ানেস ১৮। সেমিফাইনালে ক্রোয়েশিয়ার বিপক্ষে দুর্দান্ত কয়েকটি সেভ করেন তিনি। অবশ্য শেষ পর্যন্ত দলকে হারের হাত থেকে রক্ষা করতে পারেননি। কলম্বিয়ার বিপক্ষে টাইব্রেকারেও ভালো করেছেন তিনি। তৃতীয় স্থান নির্ধারণী ম্যাচে বেলজিয়ামের বিপক্ষে ভালো করতে পারলে গোল্ডেন গ্লাভস জয়ের সম্ভাবনা তারও থাকবে।\nএ ছাড়া কলম্বিয়ার ওচোয়া, উরুগুয়ের মুসলেরা, ডেনমার্কের স্মাইকেল ও রাশিয়ার আকিনফেভ গোলপোস্টের নিচে বীরত্ব দেখিয়েছেন। তাদের দলগুলো বিদায় নেওয়ায় খুব বেশি আলোচনায় উঠে আসেননি তারা।


পবিত্র মাহে রমজানে যে ৪টি দোয়া বেশি বেশি পড়তে হয়! – bdNewstimes.com | All Time Latest News\nঅর্থ: “তোমরা এই মাসে (অর্থাৎ রমযান মাসে) চারটি কাজ বেশি বেশি করতে থাকো। (তন্মধ্য হতে) দুটি কাজ এমন, যেগুলো দ্বারা তোমরা তোমাদের প্রতিপালককে সন্তুষ্ট করবে। আর দুটি কাজ এমন, যা না করে তোমাদের কোন উপায় নেই। প্রথম দুটি কাজ যেগুলো দ্বারা তোমরা তোমাদের প্রতিপালককে সন্তুষ্ট করবে তা হল, অধিক পরিমানে কালিমায়ে তায়্যিবা পড়বে এবং ইস্তেগফার করবে।\nআর যে কাজ দুটি তোমাদের না করে কোন উপায় নেই তা হল, আল্লাহ তাআলার নিকট জান্নাত চাইবে এবং জাহান্নাম হতে মুক্তি চাইবে।” –সহীহ ইবনে খুযাইমা, হাদীস নং ১৮৮৭; বাইহাকী, শুআবুল ঈমান, হাদীস নং ৩৬০৮\nউপরোক্ত হাদীস থেকে বুঝা যায় রমাদান মাসে নিম্নোক্ত ৪টি কাজ বেশি বেশি করতে হবে- ১। অধিক পরিমানে কালিমায়ে তায়্যিবা অর্থাৎ لا إله إلا الله (লা-ইলাহা ইল্লাল্লাহ) পড়া। ২। ইস্তেগফার করা অর্থাৎ আল্লাহ তাআলার নিকট ক্ষমা প্রার্থনা করা। যেমন أَسْتَغْفِرُ الله (আস্তাগফিরুল্লাহ) পড়া।\nইস্তিগফারটি এই- أَسْتَغْفِرُ الله الَّذِي لاَ إِلَهَ إِلاَّ هُوَ الْحَيُّ الْقَيُّومُ وَأَتُوبُ إِلَيْهِ আস্তাগফিরুল্লাহাল্লাযী লা-ইলাহা ইল্লা হুয়াল হাইয়্যুল কাইয়্যুমু ওয়া আতু-বু ইলাইহি। অর্থ: আল্লাহর কাছে ক্ষমা প্রার্থনা করছি – যিনি চিরস্থায়ী চিরঞ্জীব, আমি তাঁর কাছেই তওবা করছি।\n৩। আল্লাহ তাআলার নিকট জান্নাত চাইতে থাকা। আরবীতে এভাবে বলা যায়- اللَّهُمَّ إِنِّي أَسْئَلُكَ الْجَنَّةَ উচ্চারণ: আল্লাহুম্মা ইন্নী আসআলুকাল জান্নাহ। অর্থ: হে আল্লাহ আমি আপনার নিকট জান্নাত চাই।\n৪। আল্লাহ তাআলার নিকট জাহান্নাম থেকে মুক্তি চাওয়া। اللَّهُمَّ إِنِّي أَعُوذُ بِكَ مِنَ النَّارِ উচ্চারণ: আল্লাহুম্মা ইন্নী আউযু বিকা মিনান্নার। অর্থ: হে আল্লাহ আমি আপনার নিকট জাহান্নাম থেকে পানাহ চাই।\nউভয়টি একসাথে এভাবে বলা যায়- اللَّهُمَّ إِنِّي أَسْئَلُكَ الْجَنَّةَ وَ أَعُوذُ بِكَ مِنَ النَّارِ উচ্চারণ: আল্লাহুম্মা ইন্নী আসআলুকাল জান্নাতা ওয়া আউযু বিকা মিনান্নার। অর্থ: হে আল্লাহ! আমি আপনার কাছে জান্নাত কামনা করছি এবং জাহান্নাম থেকে আশ্রয় প্রার্থনা করছি। রাব্বুল আলামিন আমাদেরকে তাঁর সন্তুষ্টি ইবাদতের সাথে রমাদানের প্রতিটি মুহূর্ত কাটানোর তাওফিক দান করুন। আমীন\nসেহেরির সময় ফযরের আযান দিয়ে পেললে যা করবেন!


ফাঁসি নয় ন্যায়বিচার প্রতিষ্ঠা করেন, সরকারকে ডা. জাফরুল্লাহফাঁসি নয় ন্যায়বিচার প্রতিষ্ঠা করেন, সরকারকে ডা. জাফরুল্লাহ – BanglarKagoj\nমঙ্গলবার, ২০ অক্টোবর ২০২০, ০৪:২৬ অপরাহ্ন\nমারুফ সরকার : সরকারের উদ্দেশে গণস্বাস্থ্য কেন্দ্রের প্রতিষ্ঠাতা ও ট্রাস্টি ডা. জাফরুল্লাহ চৌধুরী বলেছেন, ‘ধর্ষণের সর্বোচ্চ শাস্তি ফাঁসি নয়, ন্যায়বিচার প্রতিষ্ঠা করেন। তাহলে দেশে শান্তি প্রতিষ্ঠিত হবে।’\nমঙ্গলবার (১৩ অক্টোবর) জাতীয় প্রেস ক্লাবের জহুর হোসেন চৌধুরী হলে জাতীয় স্মরণ মঞ্চের উদ্যোগে মুক্তিযোদ্ধা ইসমাইল হোসেন বেঙ্গল স্মরণে শোকসভায় তিনি এসব কথা বলেন।\nজাফরুল্লাহ চৌধুরী বলেন, ‘মানুষ হঠাৎ করে খারাপ হয়ে গেল? না। দেশে অনাচার থাকলে, দুর্নীতি থাকলে, সুশাসনের অভাব থাকলে এটা ঘটানো হয়। এসব জিনিস নিজে থেকে ঘটছে তা নয়, এটা ভারত উপলক্ষ সৃষ্টি করছে।যাতে আমাদের এখানে তারা হস্তক্ষেপ করতে পারে।’\nতিনি বলেন, ‘দেখেন কত দ্রুত একটা আইন করে ফেলল, ধর্ষণের সর্বোচ্চ শাস্তি ফাঁসি। এটা কোনো উপায় হতে পারে না। এটা পথকে অন্যদিকে ঘুরিয়ে নিয়ে যাওয়া। আসলে এর প্রতিকার কী? এর প্রতিকার হলো ন্যায়বিচার। এই ন্যায়বিচার প্রতিষ্ঠা করতে হলে দেশে গণতন্ত্র প্রতিষ্ঠা করতে হবে।’\nডা. জাফরুল্লাহ বলেন, ‘সরকার প্রতিটি ক্ষেত্রেই ভুল কাজ করছে। ফাঁসি অত্যন্ত একটি ভুল কাজ। এর চেয়ে ন্যায়বিচার প্রতিষ্ঠা করেন। ন্যায়বিচার কোনো কঠিন কাজ না। দ্রুত ও ন্যায়বিচার প্রতিষ্ঠা করলে ১৫ দিন বা সাত দিনের মধ্যেই যারা ধর্ষক তাদের ৮০ শতাংশ ধরা পড়বে। তাদের বিরুদ্ধে চার্জশিট (অভিযোগপত্র) গঠন করে বিচার করেন। যারা ধরা পড়বে না তাদের জন্য আলাদা মামলা করেন। তাহলে দেখবেন দেশে শান্তি প্রতিষ্ঠিত হবে।’\nতিনি আরও বলেন, ‘২০১৮ সালে দিনের নির্বাচন রাতে হয়েছিল। সেই নির্বাচনের পর বিএনপির ৭০ জন প্রার্থী মামলা করেছিলেন। সেই মামলার জন্য একদিনও কোর্ট বসেনি। বিচারপতিরা তাদের বিবেকের কাছে এর জবাব কী দেবেন? কিন্তু তাদের কাজ হলো অপরাধীদের মুক্তি দিয়ে দেয়া। যারা নির্দোষ তাদের আটক করে রাখা, কোর্টের বারান্দায় বারান্দায় ঘোরানো।’\nতিনি বলেন, ‘প্রধানমন্ত্রী যে শুধু খারাপ কাজ করেছেন তা নয়, তিনি ভালো কাজও করেছেন। তাহলে একটা মধ্যবর্তী নির্বাচন দিয়ে দেখেন না। জনগণের কাছে গিয়ে বলবেন, আমি ফাঁসি এনেছি।এই ফাঁসির পক্ষে জনগণ যদি আপনাকে ভোট দেয় তাহলে মনে করব আমরা ভুল ছিলাম। উনি সঠিক ছিলেন। কিন্তু উনি (শেখ হাসিনা) জানেন আজ মধ্যবর্তী নির্বাচন হলে উনি ক্ষমতা হারাবেন। জনগণ নিজের অধিকার প্রতিষ্ঠা করবে। জনগণ যদি নিজের অধিকার প্রতিষ্ঠা করতে পারে তাহলে দেশ কল্যাণকর হবে। যে জন্য মুক্তিযুদ্ধ হয়েছিল সেই রাষ্ট্র প্রতিষ্ঠা হবে।’\nবিরোধী দলের নেতাকর্মীদের উদ্দেশে ডা. জাফরুল্লাহ বলেন, ‘নিজেদের অধিকার প্রতিষ্ঠা করতে আপনারা রাস্তায় নামুন। আমি হাঁটতে পারি না। আপনাদের সাথে চলতে না পারলেও আপনাদের পেছনে থাকব।’\nপ্রধানমন্ত্রীর উদ্দেশে তিনি বলেন, ‘ঘরে বসে আজান দিলে কেউ শুনবে না। সত্যিকারের ন্যায় প্রতিষ্ঠা করেন। আমরা আপনাকে সম্মান করবো। বঙ্গবন্ধু যে ভুল করেছিলেন আপনি সেই ভুল করবেন না। বঙ্গবন্ধুর অনেক গুণ ছিল, কিন্তু অন্যের কথায় বাকশাল কায়েম করেছিলেন। ন্যায়ের পথে চলেন। দেশে কোনো কিছু ঘটলে তার জন্য কিন্তু জনগণ দায়ী থাকবে না।’\nসংগঠনের সহ-সভাপতি লায়ন আলামীনের সভাপতিত্বে সাধারণ সম্পাদক জাকির হোসেনের সঞ্চালনায় সভায় উপস্থিত ছিলেন নাগরিক ঐক্যের আহ্বায়ক মাহমুদুর রহমান মান্না, বিএনপি চেয়ারপারসনের উপদেষ্টা কবি আবদুল হাই শিকদার, মুক্তিযোদ্ধা দলের সভাপতি উলফাত আজিজ, সাধারণ সম্পাদক সাদেক খান, বাংলাদেশ জাতীয় মানবাধিকার সমিতির মহসাাসচিব এ্যাড. সাইফুল ইসলাম সেকুল, গণস্বাস্থ্যের প্রেস উপদেষ্টা জাহাঙ্গীর আলম মিন্টু প্রমুখ।


ডেস্কটপ কম্পিউটার কেনার টিপস - সদাই একাডেমী\nby সদাই একাডেমী March 20, 20220comment 107 views\nএকটি বাড়ি বা ব্যবসায়িক কম্পিউটার কেনা একটি বড় এবং কখনও কখনও ব্যয়বহুল সিদ্ধান্ত হতে পারে। নীচে একটি নতুন কম্পিউটার কেনার সময় কী সন্ধান করতে হবে এবং কী জিজ্ঞাসা করতে হবে সে সম্পর্কে সহায়ক পরামর্শগুলির একটি তালিকা রয়েছে৷\nনতুন বনাম সংস্কার করা বা ব্যবহৃত\nআপনি যদি অর্থ সাশ্রয় করতে চান তবে একটি ব্যবহৃত বা সংস্কার করা কম্পিউটার কেনা আপনার অর্থ সাশ্রয় করতে পারে। একটি সংস্কার করা কম্পিউটার হল এমন একটি কম্পিউটার যা কোম্পানিকে ফেরত দেওয়া হয়েছে ভাল হিসাবে চেক আউট করা হয়েছে কিন্তু নতুন হিসাবে আবার বিক্রি করা যাবে না। সমস্ত প্রধান কম্পিউটার নির্মাতাদের একটি সংস্কারকৃত বিভাগ রয়েছে যা তাদের উপলব্ধ সমস্ত সংস্কারকৃত পণ্যগুলি দেখায়। একটি নতুন কম্পিউটারের পরিবর্তে এই কম্পিউটারগুলির একটি কিনলে আপনি শত শত ডলার বাঁচাতে পারেন।\nসংস্কার করা কম্পিউটার ছাড়াও বিভিন্ন কারণে ব্যক্তি ও কোম্পানি তাদের ব্যবহৃত কম্পিউটার বিক্রি করে। এগুলো কেনার সময় নিচের দিকে নজর দিন।\nপোর্ট এবং কেসের ভিতরে এবং বাইরে পরিদর্শন করে এটির কোন শারীরিক ক্ষতি নেই তা যাচাই করুন।\nআপনি যা পাচ্ছেন তার জন্য অর্থ প্রদান নিশ্চিত করুন। অতিরিক্ত বিবরণের জন্য নীচের স্ক্যাম বিভাগটি দেখুন ।\nযে অপারেটিং সিস্টেম বা প্রোগ্রামগুলি ইনস্টল করার প্রতিশ্রুতি দেওয়া হয়েছে তার জন্য কম্পিউটারে যে কোনও সিডি রয়েছে তা নিশ্চিত করুন৷\nউপলব্ধি করুন যে অনেক কম্পিউটার নির্মাতারা পুরানো ব্যবহারকারীর কাছ থেকে কম্পিউটারের ওয়ারেন্টি আপনার কাছে স্থানান্তর করবে না।\nম্যাক বনাম পিসি\nমাইক্রোসফ্ট উইন্ডোজ চালিত একটি Macintosh এবং PC কম্পিউটার কেনার মধ্যে সিদ্ধান্ত সবসময় একটি উত্তপ্ত বিতর্ক। আমাদের ম্যাক বনাম পিসি দেখুন। আপনি যদি এখনও সিদ্ধান্ত না নেন তবে এই উভয় সিস্টেমের সুবিধা এবং অসুবিধাগুলির একটি তালিকার জন্য।\nএকটি কম্পিউটার কেনার সময় সম্ভবত আপনি কম্পিউটারে কী পছন্দ করতে পারেন বা আপনি কীভাবে কম্পিউটারটি কনফিগার করতে চান সে সম্পর্কে আপনার একটি সাধারণ ধারণা থাকবে। নীচে একটি কম্পিউটারে পাওয়া যেতে পারে এমন বিভিন্ন উপাদানগুলির একটি তালিকা এবং নীচের উপাদানগুলির মধ্যে যে কোনও একটি বিবেচনা করার সময় সুপারিশ এবং টিপস রয়েছে৷\nএকটি নতুন কম্পিউটার কেনার সময় কেস বা চ্যাসিস প্রায়ই উপেক্ষা করা হয়। নীচে মামলা সম্পর্কে চিন্তা করার কিছু বিষয় আছে.\nআপনি একটি ডেস্কটপ বা টাওয়ার কেস চান?\nকেসটি কি আপনার ডেস্কের উপরে বা নীচে মাপসই হবে?\nড্রাইভগুলি কি অ্যাক্সেসযোগ্য হবে বা আপনি যেভাবে তাদের অবস্থান করতে চান সেভাবে সেগুলি স্থাপন করা হবে?\nকেসটি কি মাদারবোর্ডের মানকে সমর্থন করে, উদাহরণস্বরূপ, ATX মাদারবোর্ডের মান? আপনি যদি ভবিষ্যতে কম্পিউটার আপগ্রেড করতে চান তবে এটি গুরুত্বপূর্ণ।\nকেস কেনার টিপস পেজ ।\nবেশিরভাগ নতুন কম্পিউটারে বর্তমানে কম্পিউটারে একটি অন্তর্ভুক্ত ডিস্ক বার্নার রয়েছে। আপনি যদি সিডি বা ডিভিডি তৈরি করতে চান তবে নিশ্চিত করুন যে কম্পিউটার এটি সমর্থন করে।\nস্ট্যান্ডার্ড সিডি-রম কেনার টিপস\nCD-R বা CD-RW কেনার টিপস\nডিভিডি কেনার টিপস\nহার্ড ড্রাইভ আপনার সমস্ত ফাইল এবং তথ্যের গন্তব্য হবে। নিশ্চিত করুন যে আপনি প্রচুর উপলব্ধ স্থান সহ একটি হার্ড ড্রাইভ পেয়েছেন এবং এমন গতিতে চলে যা সামগ্রিক কম্পিউটারকে ধীর করে না।\nহার্ড ড্রাইভ কেনার টিপস\nমেমরি একটি কম্পিউটারে সবচেয়ে গুরুত্বপূর্ণ ক্রয়ের সিদ্ধান্তগুলির মধ্যে একটি। কম্পিউটারে যত বেশি মেমরি, তত বেশি দক্ষ কম্পিউটার চালাতে সক্ষম।\nমেমরি কেনার টিপস\nআপনি কীভাবে ইন্টারনেটের সাথে সংযোগ করার পরিকল্পনা করছেন তার উপর নির্ভর করে মডেম কেনার সিদ্ধান্তের জন্য এতটা গুরুত্বপূর্ণ নাও হতে পারে। বেশিরভাগ ব্যবহারকারী আজ ব্রডব্যান্ড ইন্টারনেট ব্যবহার করছেন, যার জন্য মডেমের প্রয়োজন নেই। যাইহোক, যদি এটি আপনার এলাকায় উপলব্ধ না হয় তবে নিশ্চিত করুন যে আপনার কম্পিউটারে একটি মডেম রয়েছে৷\nমডেম কেনার টিপস\nআজকাল প্রায় সব কম্পিউটারেই মাদারবোর্ডে নেটওয়ার্ক কার্ড বা নেটওয়ার্ক বিকল্প রয়েছে। নেটওয়ার্ক কার্ড আপনাকে আপনার বাড়ির কম্পিউটারগুলির মধ্যে ফাইলগুলি ভাগ করতে এবং একটি ব্রডব্যান্ড ইন্টারনেট সংযোগের সাথে সংযোগ করতে দেয়৷\nনেটওয়ার্ক কার্ড কেনার টিপস\nকম্পিউটার কেনার সময় কম্পিউটার প্রসেসর সবচেয়ে গুরুত্বপূর্ণ বিবেচ্য বিষয়গুলির মধ্যে একটি এবং থাকবে। আজ, একাধিক সিপিইউ/প্রসেসর প্রস্তুতকারকদের সাথে, কম্পিউটার প্রসেসরের জন্য সমস্ত বিকল্পগুলি দেখতে আরও বিভ্রান্তিকর পাশাপাশি আরও সাশ্রয়ী হতে পারে।\nসিপিইউ এবং প্রসেসর কেনার টিপস\nবর্তমানে, কম্পিউটারের সাথে অন্তর্ভুক্ত স্ট্যান্ডার্ড সাউন্ড কার্ডগুলি প্রায় সমস্ত কম্পিউটার ব্যবহারকারীর জন্য যথেষ্ট। যাইহোক, আপনি যদি সাউন্ড এডিটিং বা মিক্সিং করার পরিকল্পনা করেন তবে সাউন্ড কার্ডের ক্ষমতা দেখে নিন।\nসাউন্ড কার্ড কেনার টিপস\nকম্পিউটার গেমিংয়ের জন্য ভিডিও কার্ড মেমরি এবং প্রসেসরের পিছনে অন্যতম গুরুত্বপূর্ণ কারণ হয়ে উঠেছে। আপনি যদি আপনার কম্পিউটারের সাথে গেমিং করার পরিকল্পনা করেন তবে নিশ্চিত করুন যে আপনার ভিডিও কার্ড GPU এবং ভিডিও মেমরি প্রয়োজনীয়তা পূরণ করে৷\nভিডিও কার্ড কেনার টিপস\nএকটি কম্পিউটার প্রস্তুতকারকের মতো এমন কোন জিনিস নেই যার সমস্ত ব্যবহারকারীর সাথে একটি নিখুঁত ইতিহাস রয়েছে। তাই যখন একটি ব্র্যান্ডের চেয়ে অন্য ব্র্যান্ডের সুপারিশ করার কথা আসে তখন আমাদের পক্ষে বলা অসম্ভব যে অন্যটির চেয়ে কে ভালো। পরিবর্তে আমরা নীচের বিবেচনাগুলি বন্ধ করার পরামর্শ দেব।\nসমস্ত কম্পিউটার নির্মাতারা আপনাকে একটি নতুন কম্পিউটার কেনার সময় অতিরিক্ত জিনিসপত্র কেনার বিকল্প দেয়। এই অ্যাড-অনগুলো কেনার আগে নিচের বিষয়গুলো মাথায় রাখুন।\nআপনার কেনা আনুষাঙ্গিক আপনি আসলে প্রয়োজন নিশ্চিত করুন. উদাহরণস্বরূপ, প্রায় সমস্ত নতুন কম্পিউটারে একটি কীবোর্ড এবং মাউস অন্তর্ভুক্ত থাকবে। এছাড়াও, আপনি যদি একটি পুরানো কম্পিউটার থেকে আপগ্রেড করেন তবে আপনার অনেক পুরানো পেরিফেরাল এবং আনুষাঙ্গিক নতুন কম্পিউটারের সাথে সামঞ্জস্যপূর্ণ হতে পারে।\nআপনি যদি অনলাইনে আপনার কম্পিউটার কিনছেন, অন্য কোথাও চেক করুন। কম্পিউটার প্রস্তুতকারকের মাধ্যমে উপলব্ধ অনেক জিনিসপত্র প্রিমিয়াম মূল্যে বিক্রি হয়।\nবেশিরভাগ নির্মাতারা আজ তাদের কম্পিউটারের সাথে অন্তর্ভুক্ত ডকুমেন্টেশনের পরিমাণ হ্রাস করছে এবং সেই ডকুমেন্টেশনটিকে অনলাইন ডকুমেন্টেশনের জন্য প্রতিস্থাপন করছে। নিশ্চিত করুন যে অনলাইনে পাওয়া ডকুমেন্টেশন যথেষ্ট বলে মনে হচ্ছে এবং প্রয়োজনে সফ্টওয়্যার এবং ড্রাইভার ডাউনলোডগুলি উপলব্ধ রয়েছে৷\nউপরে উল্লিখিত হিসাবে কি বিভাগে সন্ধান করতে হবে, নিশ্চিত করুন যে আপনার কম্পিউটারের সাথে অন্তর্ভুক্ত হার্ডওয়্যার আপনার প্রয়োজনগুলি পূরণ করে৷\nকম্পিউটারটি স্থানীয় খুচরা দোকানে কেনা হলে, সেই দোকানে অসন্তোষজনক হলে কম্পিউটারটি কি ফেরত দেওয়া যাবে বা কম্পিউটার প্রস্তুতকারকের কাছে পাঠাতে হবে? কম্পিউটার অনলাইনে কেনা হলে বা মেইল অর্ডারের মাধ্যমে অসন্তোষজনক হলে ফেরত দেওয়া যাবে কি?\nপরিষেবাটি কি অনসাইট, যার অর্থ একটি খারাপ উপাদান প্রতিস্থাপন বা ঠিক করতে একজন প্রযুক্তিবিদ আপনার অবস্থানে আসবেন। যদি পরিষেবাটি অনসাইটে থাকে, তবে এটি কি ওয়ারেন্টির সম্পূর্ণ সময়ের জন্য?\nযদি অনসাইট অফার না করা হয়, তাহলে কি এবং কতদিনের জন্য?\nকম্পিউটারটি কি স্থানীয় পরিষেবা কেন্দ্রে নেওয়া যেতে পারে? যদি হ্যাঁ, নিকটতম অনুমোদিত পরিষেবা কেন্দ্র কি?\nপরিষেবাটি ঘটতে কত সময় লাগে? উদাহরণস্বরূপ, যদি কম্পিউটারের একটি খারাপ কম্পোনেন্ট থাকে, তাহলে একজন টেকনিশিয়ানের অনসাইটে এসে সেই কম্পোনেন্টটি প্রতিস্থাপন করতে কত সময় লাগে বা পাঠানো হলে কতক্ষণ লাগে? অবশেষে, যদি সেই সময়সীমা গ্রহণযোগ্য না হয়, কোম্পানিটি কি করতে ইচ্ছুক, উদাহরণস্বরূপ, তারা কি আপনাকে একটি ধার করা কম্পিউটার প্রদান করতে ইচ্ছুক।\nসফ্টওয়্যার কি Microsoft Office বা Corel Suite অন্তর্ভুক্ত করে? এই প্যাকেজগুলি আপনাকে একটি ওয়ার্ড প্রসেসর এবং একটি স্প্রেডশীট রাখার অনুমতি দেয় । বেশিরভাগ ব্যবহারকারীদের জন্য এটি একটি গুরুত্বপূর্ণ বিবেচনা হওয়া উচিত।\nএটি কি সফ্টওয়্যারটির সম্পূর্ণ সংস্করণ বা সফ্টওয়্যারটি একটি ডেমো, ট্রায়াল বা শেয়ারওয়্যার? অনেক কোম্পানি এমন প্রোগ্রামগুলিকে অন্তর্ভুক্ত করবে যেগুলি 30-90 দিন পরে মেয়াদ শেষ হবে এবং আপনাকে সম্পূর্ণ প্রোগ্রাম কেনার প্রয়োজন হবে।\nআপনি সবসময় সমর্থনের জন্য Computer Hope- এর সাথে যোগাযোগ করতে পারেন , কম্পিউটারে কোনো সমস্যা দেখা দিলে প্রস্তুতকারকের সমর্থনও একটি গুরুত্বপূর্ণ বিবেচনা।\nসাপোর্ট কি 24 ঘন্টা, সপ্তাহে7দিন খোলা থাকে? যদি না হয়, ঘন্টা কি?\nছুটির দিনে সমর্থন খোলা আছে? যদি না হয়, তারা কোন দিন বন্ধ?\nকি সমর্থন বিকল্প পাওয়া যায়? ফোন? ই-মেইল? ওয়েব? চ্যাট?\nএকটি কম্পিউটার কেনার সময় এই বিকল্পটি প্রথমে বিবেচনা করা নাও হতে পারে, এটি একটি গুরুত্বপূর্ণ বিবেচনা। একটি কম্পিউটার কেনার সময় নিশ্চিত করুন যে আপনি যে হার্ডওয়্যার আপগ্রেড করতে চান তা আপগ্রেড করা যেতে পারে। বেশিরভাগ ব্যবহারকারীর জন্য সাধারণ আপগ্রেডের মধ্যে রয়েছে RAM , GPU , এবং SSD ।\nঅবশেষে, কম্পিউটার প্রস্তুতকারক কি ওয়ারেন্টি অফার করে? পাটা কত দিন? ওয়ারেন্টি কি হার্ডওয়্যার এবং সফ্টওয়্যার উভয় সমস্যাই কভার করে?\nআমরা অত্যন্ত সুপারিশ করি যে একটি কম্পিউটার শুধুমাত্র তখনই বিবেচনা করা হবে যদি তার কমপক্ষে এক বছরের ওয়ারেন্টি থাকে। অনেক সস্তা কম্পিউটার শুধুমাত্র 90 দিনের ওয়ারেন্টি সহ আসে। এর অর্থ যদি একটি অংশ খারাপ হয়, আপনি অংশের পাশাপাশি পরিষেবাটির জন্য অর্থ প্রদান করবেন। এটি এমন ব্যবহারকারীদের জন্য একটি সমস্যা নাও হতে পারে যাদের শুধুমাত্র একটি সস্তা কম্পিউটার প্রয়োজন এবং যন্ত্রাংশ প্রতিস্থাপন করতে এবং কম্পিউটারকে নিজেরাই পরিষেবা দিতে ইচ্ছুক৷\nএকটি কম্পিউটার কেনার সময় নীচের স্ক্যাম এবং কৌশলগুলি দেখুন।\nআপনি যা পাচ্ছেন তার জন্য অর্থ প্রদান নিশ্চিত করুন – একটি সাধারণ কৌশল হল প্রসেসর, মেমরি বা অন্যান্য উপাদানকে ওভারক্লক করা। কম্পিউটারে সামান্য জ্ঞান আছে এমন যে কেউ এটা করতে পারে। উদাহরণস্বরূপ, আপনি একটি 733 MHz প্রসেসর কিনতে পারেন কিন্তু পরিবর্তে একটি 500 MHz পান৷\nপ্রসেসরের গতি নির্ধারণ করতে, কম্পিউটার খুলুন এবং প্রসেসর নিজেই দেখুন। একটি সফ্টওয়্যার প্রোগ্রামের মাধ্যমে বা BIOS এর মাধ্যমে প্রসেসরের দিকে তাকাবেন না কারণ এই মানগুলি পরিবর্তন করা যেতে পারে বা প্রতারিত হতে পারে।\nআইনি সফ্টওয়্যার – একটি কম্পিউটার কেনার সময়, নিশ্চিত করুন যে এটি বৈধভাবে কেনা হয়েছে এবং সিডি বা অন্যান্য ডিস্ক এবং এর পণ্য কী অন্তর্ভুক্ত রয়েছে। অনেক শেষ-ব্যবহারকারী বা ছোট কম্পিউটার কোম্পানি যারা কম্পিউটার তৈরি বা বিক্রি করে তারা আপনাকে সফ্টওয়্যারের আইনি অনুলিপি সরবরাহ করতে পারে না, যা বেআইনি এবং আপনাকে জরিমানা বা আপডেট পেতে অক্ষমতার সম্মুখীন হতে পারে।


our Islam » মৃত্যু যখন সুনিশ্চিত তারজন্য প্রস্তুতি নেয়া দরকার\nমৃত্যু যখন সুনিশ্চিত তারজন্য প্রস্তুতি নেয়া দরকার\nএপ্রিল ০৬, ২০২১ ৮:৪৬ অপরাহ্ণ\nবাস্তবতার এই ক্ষণিকের দুনিয়া প্রতিটি সৃষ্টি সূচনায় থাকে শক্তিশালী ও তেজস্বী এবং প্রতিটি সৃষ্টিই একদিন সব শক্তিমত্তা হারিয়ে ঘটে তার সমাপ্তি৷ বাস্তবতার মধ্যে সবচেয়ে গ্রহণযোগ্য সত্য ও কঠিন বাস্তবতা হচ্ছে মৃত্যু৷ এমন হাজারো বিষয় বা বাস্তবতা রয়েছে যা থেকে মিথ্যা দিয়ে আর অস্বীকার করে পার পাওয়া সম্ভব হলেও মৃত্যু নামক ভয়ঙ্কর বাস্তবতা থেকে কোনোরূপ অজুহাত ও মিথ্যার আশ্রয় নিয়ে পালিয়ে বাঁচা সম্ভব নয়৷ এটা এমন এক কঠিন বাস্তবতার সারি, যে সারিতে সমস্ত সৃষ্টিকে শামিল হতে হয়৷\nমহান আল্লাহ তা’আলা বলেন, প্রতিটি প্রাণী মৃত্যুর স্বাদ গ্রহণ করবে ৷ (সূরা: আল-ইমরান, আয়াত: ১৮৫)\nমৃত্যু নামক বাস্তবতা এত কঠিন এবং এতই করুণ যে, যা ক্ষণস্থায়ী জগতে জুড়ানো হাজার স্মৃতি, স্নেহময়ী তৈরি করা বন্ধন, লালন করা সুউচ্চ স্বপ্ন ও ন্যায়-অন্যায়ভাবে অর্জন করা ক্ষমতার বাঁধ এক নিমিষেই ধ্বংস করে দেই৷ এত মায়া জুড়ানো সবকিছুর পরিসমাপ্তি একমাত্র মৃত্যুই ঘটিয়ে থাকে৷ এর পরও দেখো মানুষের উচ্ছাভিলাষীতার কোনো কমতি নেই বরং আরো বেড়েই চলছে৷\nমহান আল্লাহ্ তা’আলা বলেন, আর দুনিয়ার জীবন শুধু ধোঁকার সামগ্রী ৷ (সূরা: আল-ইমরান, আয়াত: ১৮৫)\nদুনিয়ার মোহে পড়ে অনেকে কতই না হিংসাপরায়ণ হয়ে উঠে যেন দুনিয়াটা তাদের জন্য চিরস্থায়ী৷ এই দুনিয়া আসলে কারো একার সম্পত্তি হয়নি কখনো৷ লোভ আর হিংসার বসে বলে থাকে এটা আমার, ঐটা আমার৷ অতচ আদৌ তাদের একার কিছু হবে না৷ আর এটাই দুনিয়ার রীতি৷ আহা! কত মানুষ মিথ্যে ক্ষমতার পোশাক পড়ে দেখায় দাপট, সরদার নামক খেতাব লাগিয়ে নিরীহদের উপর করে কত নির্যাতন আর উচ্চাভিলাষীতার রং মেকে হয়ে উঠে কত না হিংসাপরায়ণ। আসলে এ সবের কি মূল্য যদি একবার শ্বাস বন্ধ হয়ে যায়?\nএই দুনিয়া একটি পরীক্ষা ছাড়া আর কিছুই নয়৷ পরীক্ষার পূর্বে প্রশ্নপত্র ফাঁস হলে যার প্রস্তুতি যত ভালো হবে তত বেশি তার ভালো ফলাফল হবে ৷ মহান আল্লাহ্ তা’আলা পরকালীন পরীক্ষার প্রশ্নপত্র অনেক আগেই ফাঁস করে দিয়েছেন৷ এখন যার প্রস্তুতি যত ভালো হবে সে তত বেশি পরকালীন সাফল্য লাভ করতে পারবে৷ একজন পথচারী সূদীর্ঘ পথ পাড়ি দিয়ে গোন্তব্যে পৌঁছাতে তার যাত্রায় পানির গুরুত্ব যত বেশি ৷ ঠিক পরকালীন সুদীর্ঘ পথ পাড়ি দিতে যাত্রায় থাকা সহীহ আমলের গুরুত্ব তত বেশি ৷ পানি ছাড়া যেমন জীবন কল্পনা করা যায় না তেমনি সহীহ আমল ছাড়াও পরকালীন মুক্তি আশা করা যায় না৷\nভাই, ছেড়ে দাও না সব ছলনা! একবার চোখ বন্ধ করলে তুমি দেখবে তোমার মৃত্যুর খবর মুহূর্তের মধ্যে যখন চতুর্দিকে ছড়িয়ে পড়বে তখন তোমার প্রতিবেশী আর আত্মীয়-স্বজন ছুটে আসবে তোমায় শেষবার দেখতে৷ একদিকে তোমার বন্ধুরা তোমার গুনাগুনের গল্প করবে আর অন্যদিকে তোমার শত্রুরাও তোমার সমালোচনায় ব্যস্ত থাকবে৷\nকেউ তোমার জন্য দোয়া আর কান্নায় রত থাকবে আবার কেউ তোমার মৃত্যুতে উল্লাস করবে আর অভিশাপ দিবে৷ তোমায় দ্রুত কবরে দিয়ে আসতে যত তাড়াহুড়া চলবে যেন তুমি ইতিপূর্বে কারোর কেউ ছিলে না৷ তিন দিন হয়তো বা সপ্তাহ পার হলে দেখবে তোমার সব কিছু তোমায় ভুলে যাবে৷ এমনকি তোমার রুমটাও তোমার জন্য খালি পড়ে থাকবে না৷ তোমার পাশে বলতে কিছুই থাকবে না আর ৷ শুধু তোমার কিছু স্মৃতি দুনিয়ায় থেকে যাবে আর তাও কালক্রমে হারিয়ে যাবে৷\nমৃত্যু যখন সুনিশ্চিত আর এতসব কিছু যখন ধোঁকা তবে কেনই বা ছলনার মোহে পড়ে থাকবে অনন্তকালের যাত্রাকে উপেক্ষা করে? আল্লাহ তায়া’লা আমাদেরকে বুঝার ও আমল করার তৌফিক দান করুক, আমিন।\nলেখক: ইংরেজি বিভাগ (৪র্থ বর্ষ), শিক্ষার্থী, সরকারি সিটি কলেজ চট্টগ্রাম৷


রাষ্ট্রপতির প্রশংসা করলেন অলি – বর্ণমালা টেলিভিশন\n৫:৪৮ অপরাহ্ণ 69 ভিউ\nআপডেটঃ ৫ জানুয়ারি, ২০২২ | ৫:৪৮ 69 ভিউ\nরাষ্ট্রপতি মো. আবদুল হামিদের প্রশংসা করেছেন লিবারেল ডেমোক্রেটিক পার্টির (এলডিপি) প্রেসিডেন্ট কর্নেল (অব.) ড. অলি আহমদ। তিনি বলেন, রাষ্ট্রপতি ভালো মানুষ। তার কোনো ক্ষমতা নেই। কিন্তু তিনি সবচেয়ে ভাগ্যবান মানুষ। স্পিকার থেকে রাষ্ট্রপতি হয়েছেন। বুধবার দুপুরে দলের কেন্দ্রীয় কার্যালয়ে সংবাদ সম্মেলনে তিনি এসব কথা বলেন। সাবেক মন্ত্রী অলি আহমদ বলেন, চা খেতে এবং জনগণের টাকা নষ্ট করতে বঙ্গভবনে যাব না। রাষ্ট্রপতির সঙ্গে সংলাপের জন্য আমন্ত্রণ পেয়েছিল অলি আহমদের নেতৃত্বাধীন দল এলডিপি। আগামীকাল এ সংলাপ হওয়ার কথা রয়েছে। এ বিষয়ে অলি বলেন, রাষ্ট্রপতির সঙ্গে সংলাপের নামে যা হচ্ছে তা হলো চা চক্র। আগেও আলোচনা হয়েছে, কিন্তু কাঙ্ক্ষিত ফল আসেনি। এই সংলাপে যাওয়া অর্থহীন। জাতীয় সরকার গঠনই সব সমস্যার সমাধান বলেও মন্তব্য করেন তিনি। এলডিপি মহাসচিব ড. রেদোয়ান আহমদের সভাপতিত্বে সংবাদ সম্মেলনে দলের প্রেসিডিয়াম সদস্য ড. আওরঙ্গজেব বেলাল, ড. নিয়ামুল বশির, অ্যাডভোকেট মনজুর মোর্শেদ, সহসভাপতি ড. আবু জাফর সিদ্দিকী, যুগ্ম মহাসচিব তমিজ উদ্দিন টিটু, বিলাল হোসেন মিয়াজি, অধ্যক্ষ মাহবুবুর রহমান, মুক্তিযুদ্ধবিষয়ক সম্পাদক শাহাদাত হোসেন মানিক প্রমুখ উপস্থিত ছিলেন।


দিশা'র রহস্য মৃত্যু আজও পিছু ছাড়েনি ভিভানের, রয়ে গেছে শূন্যস্থান!! - Top Trending News All Time\nHomebiographyদিশা'র রহস্য মৃত্যু আজও পিছু ছাড়েনি ভিভানের, রয়ে গেছে শূন্যস্থান!!\nbiographyceleb lifeCelebrityCovid-19DeathEntertainmentTechPhonesTelevisionhistorylovebreakmedianews desksocialviral\nদিশা’র রহস্য মৃত্যু আজও পিছু ছাড়েনি ভিভানের, রয়ে গেছে শূন্যস্থান!!\nযাদের বাংলা সিরিয়াল ছাড়া প্রতিদিনের বিকেলবেলা গুলো একেবারেই অচল, তাঁরা হয়তো সকলেই “কৃষ্ণকলি” ধারাবাহিকটি দেখেন এবং এই ধারাবাহিকে টিআরপি দেখে বোঝা যায় ধারাবাহিকটি আজও আগের মত বেশ রমরমিয়ে চলছে। সকলেরই প্রিয় এই ধারাবাহিক। প্রত্যেকে বেশ ভালো করে জানেন এই ধারাবাহিকের প্রধান ভিলেনের চরিত্রে কারো অভিনয় করছেন। খলনায়কের চরিত্রে দেখা যায় দিশা (রিমঝিম) কে আর খলনায়কের চরিত্রে দেখা যায় অশোক ( ভিভান ) কে। কৃষ্ণকলি ধারাবাহিকে শ্যামা ও নীলের পাশাপাশি, দিশা ও অশোকের জুটিকেও সবাই বিশেষভাবে পছন্দ করে। তাঁরা সকলেই ছোট পর্দায় খুব হিট হয়েছেন। কিন্তু এই দিশা নামটা কি ভিভানের পিছু ছাড়বে না ?\nএই প্রসঙ্গ উঠলেই বলা যায়, ২০১৫ সালেই বাংলা টেলিভিশনের ছোট পর্দায় একটি বেশ রহস্যজনক মর্মান্তিক ঘটনা ঘটেছিল। সুইসাইড করেছিলেন একটি অভিনেত্রী। যার নাম দিশা গাঙ্গুলী। আশা করি সকলেই চিনতে পেরেছেন। সেই প্রথম থেকেই তাঁর মৃত্যু আজও রহস্যজনক রয়ে গেল। অভিনেত্রী দিশা গাঙ্গুলির সঙ্গে অভিনেতা ভিভান ঘোষের খুব ভালো প্রেমের সম্পর্ক ছিল। যেদিন অভিনেত্রী আত্মহত্যা করেছিলেন সেদিন তিনি ভিভানের সঙ্গেই আইপিএল (IPL) দেখতে গিয়েছিলেন। অভিনেতার সাথে ডিনার সেরে তারপর তিনি নিজের ফ্ল্যাটে ফিরেছিলেন। ফেরার পর রাত ১টা পর্যন্ত তিনি অভিনেতার সঙ্গে কথা বলেছিলেন। ময়না তদন্তের রিপোর্ট অনুযায়ী জানা যায়, এরপরেই দিশা আত্মহত্যা করেছিলেন। এমনকি তাঁর প্রেমিক ভিভান ঘোষই তারপরে ঝুলে থাকা মৃতদেহ উদ্ধার করেছিলেন। প্রথমে তিনি দিশার ঘরের দরজা ভাঙেন এবং তারপর তাঁর ঝুলন্ত দেহ টি উদ্ধার করেছিলেন। পুলিশের থেকে জানা গিয়েছিল, ভিভান বলেছিলেন, সকাল থেকে দিশাকে অনেক বার ফোন করায়, সে কিছুতেই ফোন না ওঠানোর ফলেই অভিনেতা নিজে এসে দিশার ফ্ল্যাটে এই অবস্থা দেখতে পান এবং ভীষণভাবে ভেঙে পড়েন।\nজানা যায়, দিশার ফ্ল্যাটে তাঁর একটি প্রিয় বান্ধবী থাকতেন। তাঁর নাম হল সুচন্দ্রা বন্দোপাধ্যায়। যেদিন দিশার মৃত্যুর ঘটনা ঘটে, সেই দিনই হাওড়া রেল স্টেশনের ধারে একজনকে পুলিশ হাতেনাতে সুইসাইড করতে ধরে ফেলেন এবং তিনি হলেন দিশার সবচেয়ে কাছের বন্ধু সুচন্দ্রা বন্দোপাধ্যায়। পুলিস তৎক্ষণাৎ মেয়েটিকে তার বাবা-মার হাতে তুলে দেন এবং তার বাবা-মার থেকে জানতে পারেন, দিশার এই মৃত্যু ঘটনা তিনি সহ্য করতে না পেরেই খাবার টেবিল ছেড়ে উঠে আসেন এবং বেরিয়ে যান একা একা। তিনি কোনোভাবেই তার সবচেয়ে প্রিয় বান্ধবীর এই চলে যাওয়াটাকে মেনে নিতে পারেননি। এই দুই বন্ধুকে, ঠিক বলা হতো তারা যেন হরিহর আত্মা। তাদের এই দুই বান্ধবী আলাপ হয়েছিল একটি বহু পুরনো সিরিয়াল ‘মৌচাক’ থেকে।\nঅভিনেত্রী দিশা গাঙ্গুলীর ঘর থেকে কোন প্রকার সুইসাইড নোট পাওয়া যায়নি। কোনমতে তাঁর ফোনের লক খুলে দেখা গিয়েছিল তিনি শেষবারের মতো তাঁর প্রেমিকের সঙ্গে কথা বলেছিলেন। পুলিশ তাঁর প্রেমিক ভিভানকে জিজ্ঞাসাবাদ করতে জানা গিয়েছিল তারা বাস্তবে একসঙ্গে বিয়ে করতে চেয়েছিলেন এবং স্বপ্ন দেখেছিলেন একসাথে ঘর বাঁধার। পুলিশ ভিভানের দিক থেকে কোন প্রকার ভুল ত্রুটি না দেখতে পেয়ে তাকে ছেড়ে দেন। তবে, এখনো পর্যন্ত ছোটপর্দার সবার প্রিয় অভিনেত্রী দিশা গাঙ্গুলীর এই আচমকা মৃত্যু রহস্য আজও টলি ইন্ডাস্ট্রিতে সবচেয়ে বড় রহস্যই রয়ে গেল।\nআরো পড়ুন:-পর পুরুষের সঙ্গে বাথরুমে যৌনসঙ্গমের সময় হাতেনাতে ধরা পড়ে গিয়েছিলেন ওয়ার্নারের স্ত্রী……তারপর কী হয়েছিল?\nDisha Ganguly Death story\nunknown facts of Disha Ganguly\nPrevious articleকখনও ঢাক বাজাতে ব্যস্ত, তো কখনও ঘন্টা নিয়ে দৌড়! খুদে ইউভানের কান্ড দেখে হাসতে বাধ্য নেটপাড়া\nNext articleবিয়ের পিঁড়িতে বসতে চলেছেন রাইমা সেন! দুর্গাপুজাতে কঠিন সিদ্ধান্ত নিলেন তিনি!


কিভাবে বুঝবেন আপনার ডেঙ্গু জ্বর | timenewsbd.com\nকিভাবে বুঝবেন আপনার ডেঙ্গু জ্বর\n০৬ সেপ্টেম্বর, ২০১৮ ১৮:০২:২৩\nডেঙ্গু জ্বর হল ভাইরাসজনিত এক ধরনের তীব্র জ্বর। এই জ্বরের বাহক এডিস মশা। এডিস মশা ডেঙ্গুর জীবাণু বহন করে থাকে। জীবাণু বহনকারী এডিস মশা কাউকে কামড়ালেই ডেঙ্গু জ্বর হয়ে থাকে। এবছর রেকর্ড সংখ্যক ডেঙ্গু রোগী শনাক্ত করা হয়েছে। যার সংখ্যা ৫২৬ জন। গত ১০ বছরের মধ্যে এই সংখ্যা সর্বোচ্চ বলে জানিয়েছেন বিশেষজ্ঞরা।\nডেঙ্গু জ্বরের ৬ লক্ষণ:\n১. উচ্চমাত্রায় জ্বর\nডেঙ্গু হলে আপনার সর্বোচ্চ ১০৪ ডিগ্রি পর্যন্ত জ্বর উঠতে পারে। আর এই জ্বরটি থাকবে ৪ থেকে ৭ দিন পর্যন্ত। যদি আপনার জ্বর হয়ে থাকে এবং ৪ দিনের বেশি হয় তাহলে খুব তাড়াতাড়িই ডাক্তারের শরণাপন্ন হোন।\n২. প্রচণ্ড মাথা ব্যথা\n৩. শরীর ব্যথা\nজ্বর হওয়ার ১ থেকে ২ দিনের সময় সারা শরীরে লালচে র‌্যাশ দেখা যায়। যাকে বলা হয় স্কিন র‌্যাশ, অনেকটা অ্যালার্জি বা ঘামাচির মতো। এসময় আক্রান্তের চোখ হলদেটে এবং ত্বক বেশ শুষ্ক দেখায়।


ঈদযাত্রায় রেলওয়ে স্টেশনের প্রশংসনীয় উদ্যোগ – শীর্ষ খবর ডটকম\nঈদযাত্রায় রেলওয়ে স্টেশনের প্রশংসনীয় উদ্যোগ\nPub: সোমবার, জুন ৩, ২০১৯ ৮:০৭ অপরাহ্ণ | Upd: সোমবার, জুন ৩, ২০১৯ ৮:০৭ অপরাহ্ণ\nনাড়ির টানে ঢাকা থেকে বাড়ি ফেরা মানুষের দুর্ভোগের কমতি নেই। বাড়ি ফেরা মানুষের জন্য ট্রেনের সিডিউল বিপর্যয় প্রতি বছরই স্বাভাবিক ঘটনা হয়ে দাঁড়িয়েছে। এতে বিশেষ করে শিশু ও প্রবীণ যাত্রীদের দুর্ভোগ চরমমাত্রায় পৌঁছে।\nঈদযাত্রার এই দুর্ভোগে অনেকেই অসুস্থ হয়ে পড়েন। কিন্তু যাত্রাপথে অসুস্থ হলে তাকে দ্রুত চিকিৎসাসেবা দুরূহ বিষয়।এবার ট্রেনের যাত্রাপথে অসুস্থ হলে নেই কোনো ভয়! মানবিকতার অনন্য উদ্যাগ নিয়েছে বাংলাদেশ রেলওয়ে হাসপাতাল।\nএবারের ঈদুল ফিতরে বাড়ি ফেরা মানুষকে সেবা দিতে পাঁচ দিনব্যাপী বিশেষ মেডিকেল ক্যাম্প করেছে বাংলাদেশ রেলওয়ে হাসপাতাল।\nতাদের এমন উদ্যোগ প্রথম হলেও যাত্রীদের প্রশংসা কুড়াচ্ছে বাংলাদেশ রেলওয়ে। যদিও উন্নত বিশ্বে এমন সেবা পাওয়া নাগরিকের অধিকার। ৩১ মে থেকে আগামী ৪ জুন পর্যন্ত চলবে এ মেডিকেল ক্যাম্প। শুধু চিকিৎসাসেবাই নয়, বিনামূল্যে দেয়া হচ্ছে ওষুধও।\nসরেজমিন রাজধানীর কমলাপুর ও বিমানবন্দর রেলস্টেশন ঘুরে দেখা যায়, বিভিন্ন শ্রেণিপেশার মানুষকে চিকিৎসাসেবা দিচ্ছেন রেলওয়ে হাসপাতালের বিশেষজ্ঞ চিকিৎসকরা।\nঢাকা থেকে কিশোরগঞ্জগামী কিশোরগঞ্জ এক্সপ্রেসের যাত্রী ও কিচেন টু ফার্মের ডিরেক্টর আসাদুল্লাহ গালিব বলেন, ট্রেনের সিডিউল বিড়ম্বনার কারণে যে কেউ অসুস্থতাবোধ করতে পারেন। এ সময় তাকে ট্রিটমেন্ট করানোর কাজটা খুবই কঠিন। নিঃসন্দেহে রেলওয়ের এ উদ্যোগটা আমরা প্রশংসা করি।\nপ্ল্যাটফর্মে থাকা রংপুরের যাত্রী সোলায়মান জানান, হঠাৎ বমি ও অসুস্থতাবোধ করার পর তিনি ওই মেডিকেল ক্যাম্পের শরণাপন্ন হন। খুব সহজেই চিকিৎসা পেয়েছেন তিনি। পরে তাকে ওষুধও দেয়া হয়।\nএমন হাজারো বাড়ি ফেরা মানুষকে চিকিৎসা দিয়ে হাসিমুখে বাড়ি পৌঁছাতে সাহায্য করছেন রেলওয়ের মেডিকেল ক্যাম্পের চিকিৎসকরা।\nখোঁজ নিয়ে জানা গেছে, প্রতিদিন সকাল ৮টা থেকে বিকাল ৫টা পর্যন্ত চালু থাকে মেডিকেল ক্যাম্প। প্রথম দিন কমলাপুর রেলস্টেশনে ৪৫ যাত্রী অসুস্থ হয়ে এ সেবা নেন। আর বিমানবন্দরে অসুস্থ হওয়া ৩০ যাত্রী এ সেবা পেয়েছেন। এর পর থেকে ক্যাম্পে চিকিৎসাসেবা পাওয়া যাত্রীর হার বাড়ছে।\nঢাকা বিমানবন্দর রেলস্টেশনে সরেজমিন গিয়ে দেখা যায়, এখানে চিকিৎসকদের জন্য মেডিকেল ক্যাম্পের যে পরিবেশ থাকা প্রয়োজন সেটি নেই। বিশেষ করে চিকিৎসকদের বসারও তেমন সুবিধা নেই। আলাদা টেবিল না থাকায় রেলওয়ের প্ল্যাটফর্মের নিজস্ব ছোট্ট টেবিলে রাখা হয়েছে ওষুধপাতি। সেখানেই প্লাস্টিকের টুলে বসে যাত্রীরা সেবা নিচ্ছেন।\nপ্ল্যাটফর্মের ভেতরে একটি ছোট্ট প্ল্যাটফর্মে চেয়ারে বসে যত্নসহকারে রোগী দেখছেন জামালপুর রেলওয়ে হাসপাতাল থেকে আসা চিকিৎসক ডা. আব্দুল্লাহ আল সালেহীন।\nতিনি যুগান্তরকে বলেন, মানবিক দায়বদ্ধতা থেকেই রেলওয়ে হাসপাতাল এ উদ্যোগ নিয়েছে।\nবিভিন্ন সূত্রে পাওয়া তথ্যমতে, প্রশংসনীয় এ উদ্যোগটি চালুর নেপথ্যে রয়েছেন রেলওয়ে হাসপাতালের বিভাগীয় চিকিৎসা কর্মকর্তা ডা. ইবনে সফি আবদুল আহাদ। তিনিই সাধারণ যাত্রীদের ভোগান্তি লাঘবের কথা চিন্তা করে এ মেডিকেল ক্যাম্প করার উদ্যোগ নেন।\nরেলওয়ে হাসপাতালের বিভাগীয় চিকিৎসা কর্মকর্তা ডা. ইবনে সফি আবদুল আহাদের সঙ্গে মোবাইলে যোগাযোগ করলে তিনি বলেন, আমরা এর আগেও বিভিন্ন মেডিকেল ক্যাম্প সুষ্ঠুভাবে সম্পন্ন করেছি। দেশের বিভিন্ন বড় স্টেশনেও এ সেবা চালু হয়েছে।\nনা'গঞ্জে ছেলেধরা সন্দেহে গণপিটুনিতে যুবক নিহত ও নারী গুরুতর আহত


ঢাকায় ৭১ ও চট্টগ্রামে ৫৫ শতাংশ মানুষের শরীরে অ্যান্টিবডি – শেয়ার বিজ\nনিজস্ব প্রতিবেদক: দেশজুড়ে করোনাভাইরাসের সংক্রমণ বৃদ্ধির মধ্যে ঢাকায় ৭১ শতাংশ ও চট্টগ্রামে ৫৫ শতাংশ মানুষের মধ্যে অ্যান্টিবডি তৈরি হয়েছে বলে জানিয়েছে আন্তর্জাতিক উদরাময় গবেষণা সংস্থা আইসিডিডিআর,বি।\nআজ মঙ্গলবার বেলা ১১টায় বাংলাদেশ হেলথ ওয়াচ ও আইসিডিডিআরবি,র যৌথ আয়োজনে অনুষ্ঠিত এক ভার্চুয়াল ওয়েবিনারে এই তথ্য জানানো হয়েছে।\nতারা জানিয়েছেন, ৩ হাজার ২২০ জনের মধ্যে পাঁচ মাসের গবেষণায় এ তথ্য উঠে এসেছে। বয়স্ক ও তরুণদের সেরোপজিটিভিটির (অ্যান্টিবডি তৈরির পরিমাণ) হার প্রায় সমান। মহিলাদের মধ্যে সেরোপজিটিভিটির হার ৭০.৬ শতাংশ, যা পুরুষদের (৬৬ শতাংশ) তুলনায় বেশি। যেসব অংশগ্রহণকারীদের (মোট ২২০৯) মধ্যে সেরোপজিটিভিটি পাওয়া গেছে তাদের মধ্যে শুধুমাত্র ৩৫.৫ শতাংশের ক্ষেত্রে মৃদু উপসর্গ দেখা দিয়েছিল।\nআইসিডিডিআর,বি সম্প্রতি সার্স-কোভ-২ সংক্রমণের বিস্তার নির্ণয়ের জন্য একটি গবেষণা পরিচালনা করেছে। গবেষণাটি ঢাকা ও চট্টগ্রামের বস্তি এবং বস্তিসংলগ্ন এলাকায় বসবাসকারী সার্স-কোভ-২ এর উপসর্গযুক্ত এবং উপসর্গহীন ব্যক্তিদের ওপর করা হয়েছে। এই সমীক্ষার মাধ্যমে সেরোপজিটিভিটি (রক্তে সার্স-কোভ-২ এর উপস্থিতি) সম্পর্কিত বিভিন্ন বিষয় বিশ্লেষণ করা হয়েছে।\nএই গবেষণা কার্যক্রম পরিচালনার জন্য আর্থিক সহায়তা দিয়েছে ফরেইন কমনওয়েলথ অ্যান্ড ডেভেলপমেন্ট অফিস (এফসিডিও); এবং ইউনাইডেট নেশনস পপুলেশন ফান্ড (ইউএনএফপিএ); বাংলাদেশ হেলথ ওয়াচ এই গবেষণায় অ্যাডভোকেসি পার্টনার হিসেবে কাজ করেছে।\nএই গবেষণার মূল উদ্দেশ্য ছিল বস্তি এবং বস্তির বাইরে বসবাসকারীদের রক্তে কভিড-১৯ এর উপস্থিতি এবং তার সম্ভাব্য কারণ নির্ণয় করা। যেসব সম্ভাব্য কারণ বিশ্লেষণ করা হয়েছে সেগুলো হলো- শরীরে শ্বাসকষ্টজনিত অন্যকোনো ভাইরাসের উপস্থিতি, পুষ্টিগত অবস্থা (যেমন- ভিটামিন ডি, জিঙ্ক, সেলেনিয়াম) এবং রোগ প্রতিরোধ করার ক্ষমতা।\nসমীক্ষাটি ২০২০ সালের অক্টোবর থেকে ২০২১ সালের ফেব্রুয়ারি সময়ের মধ্যে পরিচালনা করা হয়। এটি ঢাকা এবং চট্টগ্রাম শহরে বস্তি এবং বস্তিসংলগ্ন বাইরের এলাকায় বসবাসকারী মোট ৩ হাজার ২২০ জনের মধ্যে একটি আন্তঃবিভাগীয় গবেষণা হিসেবে পরিচালনা করা হয়। গবেষণায় গৃহস্থালী পর্যায়ে সাক্ষাৎকার গ্রহণ, রক্তচাপ ও শরীরের পুষ্টি পরিমাপ এবং রক্তের নমুনা সংগ্রহ করা হয়।\n১. ৩,২২০ জন অংশগ্রহণকারীদের মধ্যে চট্টগ্রামের তুলনায় ঢাকায় সেরোপজিটিভিটির হার বেশি। ঢাকায় যেটি ৭১ শতাংশ, চট্টগ্রামে তা ৫৫ শতাংশ। বয়স্ক ও তরুণদের সেরোপজিটিভিটির হার প্রায় সমান। মহিলাদের মধ্যে সেরোপজিটিভিটির হার ৭০.৬ শতাংশ, যা পুরুষদের (৬৬ শতাংশ) তুলনায় বেশি। যেসব অংশগ্রহণকারীদের (মোট ২২০৯) মধ্যে সেরোপজিটিভিটি পাওয়া গেছে তাদের মধ্যে শুধুমাত্র ৩৫.৫ শতাংশের ক্ষেত্রে মৃদু উপসর্গ দেখা দিয়েছিল।\n২. স্বল্প শিক্ষিত, অধিক ওজন, উচ্চ রক্তচাপ ও ডায়াবেটিস রয়েছে যাদের, তাদের মধ্যে অধিক মাত্রায় সেরোপ্রিভেলেন্স (রক্তে কোভিড উপস্থিতির হার) দেখা গিয়েছে।\n৩. বার বার হাত ধোয়ার প্রবণতা, নাক-মুখ কম স্পর্শ করা, বিসিজি টিকা গ্রহণ এবং মাঝারি ধরনের শারীরিক পরিশ্রম করা ব্যক্তিদের মধ্যে কম মাত্রার সেরোপ্রিভেলেন্স দেখা গেছে।\n৪. সেরোনেগটিভ ব্যক্তিদের তুলনায় সেরোপজিটিভ ব্যক্তিদের মধ্যে সেরাম জিঙ্কের মাত্রা বেশি দেখা গেছে। এটিই হয়ত গবেষণায় অংশগ্রহণকারী ব্যক্তিদের মধ্যে রোগের মৃদু লক্ষণের সঙ্গে সম্পৃক্ত।


টাকা দিলেই মিলছে ছাত্রদলের পদ ?\nপ্রথম পৃষ্ঠা রাজনীতি টাকা দিলেই মিলছে ছাত্রদলের পদ ?\nটাকায় মিলছে ঢাকার পদ : চট্টগ্রামে ৫১ বছরে সাধারণ সম্পাদক আর্থিক অনিয়মের প্রমাণ পেয়েও তরুর বিরুদ্ধে ব্যবস্থা হয়নি পদ বাণিজ্যের অভিযোগ একাধিক টিমের বিরুদ্ধে\nটাকার বিনিময়ে ছাত্রদলের পদায়নের সবচেয়ে বড় অভিযোগ ছিল রাজীব-আকরাম কমিটির বিরুদ্ধে। যে কারণে ৭৩৬ সদস্যের টাইটানিক কমিটির (নেতাকর্মীদের দেয়া নাম) নেতারা একে অপরকেই চিনতেন না। সেই ধারা থেকে বিএনপির ভ্যানগার্ডখ্যাত ছাত্র সংগঠনটিকে বের করে আনতে চ্যালেঞ্জ গ্রহণ করেন ভারপ্রাপ্ত চেয়ারম্যান তারেক রহমান। নির্দিষ্ট বয়সসীমা, অবিবাহিত শর্তজুড়ে দিয়ে কাউন্সিলের মাধ্যমে নতুন নেতৃত্ব বের করেন তিনি। একারণে নানা রকম প্রতিবন্ধকতা, আন্দোলন, মামলার মুখোমুখীও হতে হয়। এসব প্রতিবন্ধকতা অতিক্রম করে তার নির্দেশেই ছাত্রদলকে তৃণমূল থেকে ঠেলে সাজাতে সাংগঠনিক টিম তৈরি করে দেয়া। এসব টিম উপজেলা, পৌর ও কলেজ কমিটি গঠন শুরু করেন। কিন্তু কমিটি গঠনের শুরু থেকেই আর্থিক লেনদেন, অনিয়ম, পকেট কমিটি গঠনের অভিযোগ আসতে থাকে একের পর এক টিমের বিরুদ্ধে। দু’একটি টিমের আর্থিক লেনদেনের প্রমাণ পাঠানো হয় তারেক রহমানের কাছেও।\nএর মধ্যে কেবল বরিশাল টিমের সহ-সাংগঠনিক সম্পাদক ও বরিশাল জেলার সভাপতি মাহফুজুল আলম মিঠুর পদ স্থগিত করা হয়। কিন্তু কেন্দ্রীয় নেতাদের মধ্যে কুমিল্লা টিমের প্রধান মোক্তাদির হোসেন তরুর বিরুদ্ধে অভিযোগ উঠলে তাকে ফরিদপুর টিমে বদলি করা হয়। কার্যকর কোনো ব্যবস্থা গ্রহণ না করায় অন্য টিমগুলোও জড়িয়ে পড়েছে এই অনিয়মে। এর মধ্যে সবচেয়ে আর্থিক অনিয়মে সবচেয়ে বেশি অভিযোগ উঠেছে ঢাকা বিভাগীয় সাংগঠনিক টিম ‘ক’ এর প্রধান হাফিজুর রহমান হাফিজের বিরুদ্ধে। তিনি ক্যাশিয়ার নিয়োগ দিয়ে অর্থের বিনিময়ে পদ দিচ্ছেন বলে ঢাকা মহনগরের নেতাকর্মীদের মুখে মুখে একথা। তার সাথে একজন সহ-সাধারণ সম্পাদক ও সহ-সাংগঠনিক সম্পাদকের বিরুদ্ধে অভিযোগ পছন্দের লোক হলেই পদে বসানো। মহানগর দক্ষিণের ভারপ্রাপ্ত সভাপতি ও সাধারণ সম্পাদকের বিরুদ্ধেও ক্যাশিয়ার দিয়ে টাকা আদায়ের অভিযোগ।\nচট্টগ্রাম বিভাগীয় টিম কমিটি গঠনে চমক দেখিয়েছে। চট্টগ্রাম মহানগর ছাত্রদলের সাধারণ সম্পাদক করা হয়েছে ৫১ বছর বয়সী বেলায়েত হোসেন বুলুকে। ২৭২ সদস্যের এই কমিটিতে ১৮০ জন অছাত্র ও ৮০ জন বিবাহিত। দেশের বাহিরে ১২ জন। স্কুলের গন্ডি পেরোতে পারেনি ২৫ জন।\nটাকায় মিলছে ঢাকার পদ : আন্দোলন-সংগ্রামের জন্য ঢাকার সংগঠনকে সবসময় শক্তিশালী চায় যেকোনো সংগঠন। এজন্য এই টিমে দায়িত্ব দেয়া হয় পরিচ্ছন্ন ছাত্রনেতা হিসেবে পরিচিত হাফিজুর রহমান হাফিজকে। অথচ ঢাকা মহানগর দক্ষিণ ও পূর্বের কমিটি পূর্ণাঙ্গ করার ক্ষেত্রে তার বিরুদ্ধে ওঠে আর্থিক লেনদেনের অভিযোগ। টিম প্রধান হাফিজ, ঢাকা মহানগর দক্ষিণের সভাপতি জাকির ও সাধারণ সম্পাদক গাফ্ফার টাকার বিনিময়ে নিষ্ক্রিয় ও অযোগ্যদের পদে বসিয়েছেন বলে ছাত্রদল সভাপতি ও সাধারণ সম্পাদকের কাছে লিখিত অভিযোগ করেছেন একাধিক থানা ও কলেজের ছাত্রনেতা।\nঢাকা মহানগর দক্ষিণে ৩৯৩ সদস্যের কমিটি দেয়া হয়েছে, যেখানে ৬০ জন সহ-সভাপতি। অভিযোগ রয়েছে- অন্তত: ৪০ জনেরই এটি প্রথম পদ। অথচ দীর্ঘদিন ধরেই রাজনীতি, কারা নির্যাতিত হয়ে পদ দেয়া হয়েছে নিচের দিকে। তাদের কয়েকজন হচ্ছেন- গেন্ডারিয়ার সাবেক সভাপতি মুন্না, যাত্রাবাড়ী থানার সাবেক সাধারণ সম্পাদক শামীম, সূত্রাপুর থানার সাবেক সদস্য সচিব আসাদ রুবেল। কমিটিতে যুগ্ম সম্পাদক করা হয়েছে ৯২ জনকে। এখানেও প্রথম সারিতে যাদের পদ দেয়া হয়েছে তাদেরকে দক্ষিণের সক্রিয় নেতাকর্মীরাই চেনন না। হামলা-মামলার শিকার, কারা নির্যাতিত হয়ে অনেকেই অবমূল্যায়িত হয়েছেন।\nএকইভাবে পদ দেয়া হয়েছে ৭৩ জন সহ-সাধারণ সম্পাদক, ৮৫ জন সহ-সাংগঠনিক সম্পাদকের বেলায়। ৫৯ জন সম্পাদক সহ-সম্পাদকের মধ্যে হাতে গোনা কয়েকজনকে দক্ষিণের নেতাকর্মীরা চেনেন। ২০০০ সাল এসএসসি এরকম নেতা-কর্মীদের দিয়ে কমিটি করার কথা থাকলেও কমিটিতে ঠাঁই মিলেছে ২০০০ এর আগে এসএসসি দেয়া অনেকের। এসব কারণে ক্ষোভ প্রকাশ করেছেন কমিটিতে জায়গা পাওয়া অনেক নেতাও। রাজনীতি না করেও কিভাবে তারা গুরুত্বপূর্ণ পদে আসলেন তা নিয়ে বিস্মিত মহানগর দক্ষিণের বঞ্চিত ও দীর্ঘদিন ধরে রাজনীতি করা নেতাকর্মীরা। কমিটির সিনিয়র সহ-সভাপতি অ্যাডভোকেট নাহিদুল ইসলাম বলেন, ছাত্রদল ঢাকা মহানগর (দ.) পদ-পদবী পাওয়া অনেক নেতাদের চিনি না।\nদফতর সম্পাদক মাহমুদুল হাসান সানি তার ফেসবুক স্ট্যাটাসে লিখেছেন, জীবনে কোনদিন ঢাকা মহানগর দক্ষিণ ছাত্রদলের পাশে না থেকেও যারা দৈববলে সহ-সভাপতি ও যুগ্ম সম্পাদক হয়েছেন। আবার যুবদলে পদ আছে এমন লোকেরও ঠাই মিলেছে কমিটিতে।\nআরকে কলেজে ১৮ জনের কমিটি দিয়েছে, যেখানে ১৪ জন অচেনা মুখ, একজন বিদেশে বসেই পদ পেয়েছেন। অথচ ওই কলেজের বিদায়ী সভাপতি টিম প্রধানকে জানান, যাদেরকে কমিটিতে রাখা হচ্ছে তারা ছাত্রদলের কর্মী নয়। হাফিজ কথা না শুনলে আরকে কলেজের সভাপতি আশরাফুল কবীর মিন্টু ছাত্রদল সভাপতি ও সাধারণ সম্পাদকের কাছে টিমের বিরুদ্ধে লিখিত অভিযোগ দিয়ে আসে এবং কমিটি বাতিলের দাবি জানায়।\nআর.কে চৌধুরী বিশ্ববিদ্যালয় কলেজের সাবেক সভাপতি আশরাফুল করিম মিন্টু বলেন, সারা বাংলাদেশে ছাত্রদলকে গোছানোর জন্য যে টিম করা হয়েছে তারা আর.কে চৌধুরী বিশ্ববিদ্যালয় কলেজ ছাত্রদলের কমিটি করার সময় নিয়মের তোয়াক্কা না করে টাকা পয়সা লেনদেনের মাধ্যমে কমিটি দেন। যা আমি প্রতিবাদ করি এবং কেন্দ্রীয় সংসদ বরাবর লিখিত অভিযোগ দেই। তার পরিপেক্ষিতে আমার ওপর ক্ষিপ্ত হয়ে আমাকে ঢাকা মহানগর দক্ষিণ ছাত্রদলের কমিটিতে এবং আমার কলেজে ছাত্রদল থেকে কারোই নাম রাখেনি।\nসরকারি মাদরাসা-ই-আলীয়া ছাত্রদলের পক্ষ থেকেও একই ধরণের লিখিত অভিযোগ করা হয়। আলিয়া মাদরাসা ছাত্রদলের পক্ষ থেকে অভিযোগ করা হয়, ঢাকা টিম প্রধান হাফিজুর রহমান হাফিজ অর্থের বিনিময়ে পদের সিনিয়রিটি লঙ্ঘন করে নিষ্ক্রিয় ও অছাত্রদের দিয়ে আহ্বায়ক কমিটি প্রস্তাব করেছে। মহানগর পূর্ব কমিটি পূর্ণাঙ্গ করার ক্ষেত্রে ত্যাগী নেতাদের বাদ দিয়ে নতুন নতুন ছাত্র নেতাকে পদায়নের অভিযোগ ঢাকা টিমের বিরুদ্ধে।\nসম্প্রতি ঢাকা কলেজ, বাংলা, তেজগাঁও, তিতুমীর, কবি নজরুল, নিউ মডেল, আবু যর গিফারী কলেজ, জগন্নাথ, জাহাঙ্গীর নগর ও শেরে বাংলা কৃষি বিশ্ববিদ্যালয় কমিটি জমা দিয়েছে ঢাকা টিম। এসব কমিটিতেও যোগ্যদের বাদ দিয়ে পকেট কমিটি করা হয়েছে বলে অভিযোগ করছেন এসব শাখার নেতারা।\nদক্ষিণ ও পূর্বের একাধিক নেতা নাম প্রকাশ না করার শর্তে অভিযোগ করে বলেন, হাফিজুর রহমান হাফিজ ক্যাশিয়ার হিসেবে নিয়োগ দিয়েছে আক্তার ও সাখাওয়াত নামে দুইজনকে। আর মহানগরের ভারপ্রাপ্ত সভাপতি জাকির ও সাধারণ সম্পাদক গাফ্ফার ক্যাশিয়ার হিসেবে নিয়োগ দিয়েছেন নাহিদ ও আরমান নামে অপর দু’জনকে।\nজানতে চাইলে হাফিজুর রহমান হাফিজ তার বিরুদ্ধে অভিযোগ অস্বীকার করে বলেন, যারা বঞ্চিত হয়েছে এবং মহানগর দক্ষিণের বহিষ্কৃত সভাপতিসহ আরও দু’তিনজন বহিষ্কৃত নেতা এসব অভিযোগ তুলছে। তিনি বলেন, আমরা যে কমিটি দিয়েছে তা হুবহু প্রকাশিত হয়নি, পরিবর্তিত হয়েছে, আকার বেড়েছে। আর্থিক অনিয়মের বিষয়ে তিনি বলেন, এর ন্যূনতম তথ্য-প্রমাণ নেই। কেউ যদি এক কাপ চা খাইয়ে থাকে তাহলে পদত্যাগ করব।\nচট্টগ্রাম বিভাগীয় টিমের চমক : কমিটি গঠন শুরু হওয়ার পর থেকেই চমক দেখাচ্ছে চট্টগ্রাম বিভাগীয় টিম। এই টিমের প্রধান কেএসএম মুসাব্বির সাফি। তবে অভিযোগ রয়েছে চট্টগ্রাম টিম চলে সুপার ফাইভের এক নেতার নির্দেশনায়। এই টিম প্রধানসহ অন্যদের বিরুদ্ধে প্রথম দিকে বিভিন্ন থান কমিটি গঠনের ক্ষেত্রে বিএনপির প্রভাবশালী নির্বাহী কমিটির সদস্য মীর হেলালের লোকজন দিয়ে কমিটি করার অভিযোগ ওঠে। তাদের কমিটির বিরুদ্ধে বিক্ষোভ ছড়িয়ে পড়ে বিভিন্ন থানা, উপজেলা, কলেজ ইউনিটে। তবে সেটিকে এবার ছাড়িয়ে গেছে মহানগর কমিটি করার ক্ষেত্রে।\nচট্টগ্রাম মহানগর ছাত্রদলের সাধারণ সম্পাদক হয়েছেন ৫১ বছর বয়সী বেলায়েত হোসেন বুলু। কমিটির ২৭২ সদস্যের মধ্যে ১৮০জন অছাত্র আর ৮০ জন বিবাহিত। দেশের বাহিরে ১২ জন। স্কুলের গন্ডি পেরোতে পারেনি ২৫ জন আর ভূয়া সাটিফিকেট থাকার অভিযোগ ৩৭ জনের বিরুদ্ধে। নগর ছাত্রদলের সহ-সভাপতি করা হয়েছে চট্টগ্রাম দক্ষিণ জেলা যুবদলের যুগ্ম সম্পাদক সঞ্জয় মল্লিককে। পদপদবি নিয়ে বাণিজ্যের কারণেই এমনটি হয়েছে বলে অভিযোগ ত্যাগী ও মাঠের নেতাকর্মীদের। তাই মামলা-হামলা ও ১০ বছর ধরে মাঠে থাকা নেতাকর্মীরা কমিটিতে স্থান পাননি। এতে ক্ষুব্ধ হয়ে পদবঞ্চিতরা মহানগর বিএনপির দলীয় কার্যালয়ে আগুন দেন। তারা বলছেন, মহানগর বিএনপির এক নেতার ইঙ্গিতে একপক্ষের তালিকা অনুযায়ী বিতর্কিত এই কমিটি দেওয়ার পেছনে কেন্দ্রীয় ছাত্রদলের এক নেতা। তিনি বিএনপির ভারপ্রাপ্ত চেয়ারম্যানের নাম ভাঙিয়ে কেন্দ্রকে দিয়ে কমিটিটি পাস করিয়েছেন।\nযদিও নেতাদের দাবি, ত্যাগীদের মূল্যায়ন করতে ১০ দিনের জন্য কমিটিটি গঠন করা হয়েছে। এর মধ্যে নতুন কমিটির যুগ্ম সম্পাদক মোহাম্মদ হাসান ও মোহাম্মদ হোসেন সিআরবিতে চাকরি করছেন বলে জানা গেছে। সম্পর্কে তারা সহোদর। প্রচার সম্পাদক কামরুল হাসান আকাশ ঠিকাদারি ব্যবসায় জড়িত। অন্যদিকে চট্টগ্রাম মা ও শিশু হাসপাতালের তিন পিয়নও কমিটিতে স্থান পেয়েছেন। ইয়াবা নিয়ে কুমিল্লায় পুলিশের হাতে গ্রেফতার শফিকুর রহমানও রয়েছেন নতুন এ কমিটিতে।\nগাজী মো.সিরাজউল্লাহকে সভাপতি এবং বেলায়েত হোসেনকে সাধারণ সম্পাদক করে নগর ছাত্রদলের ১১ সদস্যের আংশিক কমিটি ঘোষণা হয়েছিল ২০১৩ সালের ২১ জুলাই। এর মধ্যে সড়ক দুর্ঘটনায় মারা যান যুগ্ম সম্পাদক জালাল উদ্দিন সোহেল। আর গাজী মো. সিরাজ নগর বিএনপির যুগ্ম সম্পাদক, বেলায়েত হোসেন নগর স্বেচ্ছাসেবক দলের সাধারণ সম্পাদক এবং সাংগঠনিক সম্পাদক এইচএম রাশেদ খান নগর স্বেচ্ছাসেবক দলের সভাপতি হয়েছেন। অর্থাৎ প্রথমে নেতৃত্বে পাওয়া কমিটির সহসভাপতি জসিম উদ্দিন ছাড়া বাকিরা বিএনপি, যুবদল কিংবা স্বেচ্ছাসেবক দলের দায়িত্বে। আবার তাদের দিয়ে চলছে নগর ছাত্রদলেরও কার্যক্রম। অছাত্রের সংখ্যা কমপক্ষে ১৮০ জন। তাদের মধ্যে চিকিৎসক, সরকারি-বেসরকারি চাকরিজীবী, ঠিকাদার, ওষুধ ও কাপড়ের ব্যবসায়ী, ওষুধ কোম্পানির এমআর, পেশাদার সন্ত্রাসী এবং মাদক ব্যবসায়ীও রয়েছেন। এসএসসি পাস করেননি এমন নেতা রয়েছেন সাতজন। গরমিলও আছে বেশ- কমিটিতে সত্যজিত বড়–য়া রূমুকে করা হয়েছে সহ-ধর্মবিষয়ক সম্পাদক। আবার সহ-তথ্য ও গবেষণা সম্পাদক পদেও রয়েছে তার নাম।\nনগর ছাত্রদলের সভাপতি গাজী সিরাজ বলেন, ‘২০১৩ সালে আংশিক কমিটি ঘোষণা করা হয়েছিল। পূর্ণাঙ্গ হয়নি। তখন বিপুলসংখ্যক কর্মী মাঠে ছিলেন। মূলত তাদের মূল্যায়ন করতেই ১০ দিনের জন্য কমিটিটি গঠন করা হয়েছে। জেলা শাখার দেয়া কমিটি পাল্টে দেয়ার অভিযোগ উঠেছে চট্টগ্রাম বিভাগীয় টিমের বিরুদ্ধে।\nছাত্রদলের সিনিয়র সহ-সভাপতি কাজী রওনকুল ইসলাম শ্রাবণ বলেন, আমাকে চট্টগ্রাম মহানগরের দায়িত্ব দেয়া হয়েছে। সেখানে আংশিক কমিটি ছিল তারা যে তালিকা দিয়েছে খোঁজখবর না নিয়ে সেটিই ঘোষণা করা হয়েছে। এজন্য অসন্তোষ দেখা দিয়েছে।\nকক্সবাজার জেলা কমিটি গঠনে টিম প্রধান মুসাব্বির সাফির বিরুদ্ধে অর্থিক লেনদেনের অভিযোগ করেছেন স্থানীয় ছাত্রদলের নেতারাই। এ বিষয়ে কথা বলার জন্য মুসাব্বির সাফিকে ফোন দিলে তিনি রিসিভ করেননি।\nপ্রমাণ থাকলেও শাস্তি হয়নি কুমিল্লা টিম প্রধানের : কুমিল্লা সাংগঠনিক বিভাগীয় টিমের প্রধান মোক্তাদির হোসেন তরুর বিরুদ্ধে পদ বিক্রির জন্য আর্থিক লেনদের অভিযোগ তুলেন স্থানীয় এক সহ-সভাপতি। লেনদেনের তথ্য-প্রমাণও পাঠান তারেক রহমানের কাছে। এরপর তাকে সরিয়ে দেয়া হয় ফরিদপুর টিমে।\nএকই কারণে টিম থেকে বাদ দেয়া হয়েছে খুলনা বিভাগীয় সহ-সাংগঠনিক সম্পাদককেও। বরিশাল বিভাগীয় সহ-সাংগঠনিক সম্পাদক ও জেলা সভাপতি মাহফুজুল আলম মিঠুর বিরুদ্ধে আর্থিক লেনদেনের কারণে পদ স্থগিত করা হয়েছে। একইভাবে ঢাকা বিভাগীয় টিম, ময়মনসিংহ বিভাগীয় টিমের বিরুদ্ধেও অর্থের বিনিময়ে পদায়ন, ত্যাগী, যোগ্যদের বাদ দিয়ে অযোগ্যদের কমিটি ঘোষণা করার অভিযোগ উঠেছে।\nজানতে চাইলে ছাত্রদলের সভাপতি ফজলুর রহমান খোকন বলেন, কোনো বিভাগীয় টিমের বিরুদ্ধে লিখিত কোনো অভিযোগ পাইনি। সুনির্দিষ্ট অভিযোগ পেলে ব্যবস্থা গ্রহণ করা হবে।\nপূর্ববর্তী খবর‘১০০ বছরেও আরেকটা মেসি আসবে না’\nপরবর্তী খবরসহিংস বিক্ষোভ প্যারিসে!\nকচুয়া উপজেলা ছাত্র দলের কমিটি ঘোষণায় মিশ্র প্রতিক্রিয়া।\nচৌদ্দগ্রামে বর্ণাঢ্য আয়োজনে ছাত্রদলের ৪২তম প্রতিষ্ঠাবার্ষিকী পালিত।\nনওগাঁয় ছাত্রদলের উদ্যোগে ৩০০ অসহায় শীতার্তদের মাঝে কম্বল বিতরণ।


সৌদি আরবের নেতৃত্বে গঠিত সামরিক জোটের আসল উদ্দেশ্য\nসোমবার, 21 ডিসেম্বর 2015 10:49\nআনোয়ারুল হক আনোয়ার : ডিসেম্বরে আন্তর্জাতিক অঙ্গনের গুরুত্বপূর্ণ সংবাদ হচ্ছে, সৌদি আরবের নেতৃত্বে নতুন সামরিক জোট গঠন। ৩৪টি মুসলিম দেশকে যুক্ত করে জোট গঠনের ঘোষণা দেয় সৌদি সরকার। জোটে আদর্শ উদ্দেশ্য কিংবা এর পরিধি সম্পর্কে কিছুই উল্লেখ করা হয়নি। কোথায় এবং কাদের বিরুদ্ধে যুদ্ধ পরিচালিত হবে তারও কোনো দিক নির্দেশনা নেই। বিশ্বের ৬০টি মুসলিম দেশের মধ্যে মাত্র ৩৪টি দেশকে জোটে অর্ন্তভূক্ত করা হয়েছে বলে দাবি করা হয়েছে। শুরুতেই জোটের একমাত্র পারমানবিক শক্তিধর দেশ পাকিস্তান প্রতিক্রিয়া ব্যক্ত করে যে, তাদের মতামত না নিয়ে সামরিক জোটে অর্ন্তভূক্ত করা হয়েছে। এর পরদিনই গোপন আশ্বাসের প্রেক্ষিতে পাকিস্তান সরকার তাদের বক্তব্য প্রত্যাহার করে।\nঅপরদিকে প্রভাবশালী মুসলিম দেশ ইন্দোনেশিয়া, মালয়েশিয়া ও নাইজেরিয়া সরকার কোনো অনুমতি ছাড়াই তাদেরকে সামরিক জোটে অন্তর্ভূক্ত করার ক্ষুব্ধ প্রতিক্রিয়া ব্যক্ত করেন। মধ্যপ্রাচ্যের সৌদি মিত্র ওমান ও জর্ডানকে জোটের সদস্যপদে রাখা হয়নি। ইরাক, আফগানিস্তান, ইরান, সিরিয়া ও ইয়েমেনের মত গুরুত্বপূর্ণ দেশগুলোও জোটের বাইরে রাখা হয়। ফলে সামরিক জোট গঠনকে কেন্দ্র করে শুরুতেই সমালোচনার সূত্রপাত ঘটে। অর্থাৎ সৌদি নেতৃত্বাধীন সামরিক জোট গঠন প্রক্রিয়ায় পছন্দ অপছন্দের বিষয়টি বিদ্যমান থাকায় এর ভবিষ্যত নিয়ে সন্দেহ প্রকাশ করেন আন্তর্জাতিক রাজনৈতিক ও সামরিক বিশেষজ্ঞরা।\nসামরিক জোট গঠনের উদ্দেশ্য কী? হঠাৎ করে সামরিক জোট গঠনের জন্য সৌদিদের তাড়াহুড়ো কেন? এর মধ্যে কোনো রহস্য নিহিত আছে কিনা? সৌদি আরবের নেতৃত্বে গঠিত একটি সামরিক জোট গত সাত মাস ধরে ইয়েমেনে আগ্রাসন চালাচ্ছে। কিন্তু পূণরায় আরেকটি সামরিক জোট গঠনের কারণ কী? এসব বিষয়ে আন্তর্জাতিক বিশ্লেষকরা ভিন্ন মতামত ব্যক্ত করেন। আইএসআইএল ও আল নুসরা গঠনে সৌদি আরব, কাতার ও তুরস্কের সক্রিয় ভূমিকা প্রমাণিত হয়েছে। সিরিয়া গৃহযুদ্ধে রাশিয়ার অভিযানের পর বিষয়টি স্পষ্ট হয়ে গেছে। ইরাক ও সিরিয়া থেকে লুণ্ঠিত বিপুল তেলসম্পদ কোন কোন দেশে পাচার হচ্ছে এবং কারা জঙ্গিদের আর্থিক ও সামরিক সহযোগিতা দিচ্ছে তা উপগ্রহ থেকে ধারণকৃত ভিডিও ফুটেজ ও আটককৃতের বক্তব্যে প্রকাশ হয়ে গেছে। অপরদিকে ইয়েমেনে একতরফা যুদ্ধে সৌদি জোটে মিশর, কাতার, সংযুক্ত আরব আমিরাত, সুদান ও ইসরাইল অংশগ্রহণ করছে। দীর্ঘ সাত মাসের যুদ্ধে এখন সৌদি জোটের অবস্থা নাকাল। এছাড়া ইসরাইলের সাথে সৌদিদের মধুচন্দ্রিমার বিষয়টিও মুসলিম বিশ্বের অজানা নয়। ফলে আন্তর্জাতিক অঙ্গনে নিজেদের ভাবমূর্তি পুণরুদ্বারে সৌদি সরকার তড়িঘড়ি করে কয়েকটি মুসলিম দেশের সমন্বয়ে সামরিক জোট গঠনের মাধ্যমে আন্তর্জাতিক অঙ্গনে ইমেজ রক্ষায় উঠেপড়ে লেগেছে।\n৬০টি মুসলিম দেশের স্থলে ৩৪ দেশ কেন?\nইন্দোনেশিয়া ও মালয়েশিয়া গণতান্ত্রিক দেশ। শিল্প, শিক্ষা, চিকিৎসা, জ্ঞান বিজ্ঞানে দেশ দু’টি উপসাগরীয় দেশগুলোর চাইতে অগ্রগামী। আন্তর্জাতিক অঙ্গনে দেশ দু’টি প্রভাব রাখে। কোনো মুসলিম দেশে আগ্রাসন কিংবা দুর্যোগের কবলে পড়লে ইন্দোনেশিয়া ও মালয়েশিয়া সরকার সংহতি প্রকাশ করে সাহায্যের হাত বাড়িয়ে দেয়। তেমনিভাবে এ দু’টি দেশের জনগণ রাজতন্ত্রবিরোধী এবং পশ্চিমাদের সাথে অতিরিক্ত মাখামাখিও এরা পছন্দ করে না। এটা সৌদি আরব ভালো করে জানে। এছাড়া সৌদিদের অতীত রেকর্ডও তেমন ভালো নয়। তাই সামরিক জোট নিয়ে অনীহা প্রকাশ করেছে ইন্দোনেশিয়া ও মালয়েশিয়া। ওমান ও জর্ডান সৌদিদের বিশ্বস্ত নয়। তাই খাতায় তাদের নাম ওঠেনি।\nনাইজেরিয়াকে জোটে অন্তর্ভূক্ত করায় খোদ দেশটির প্রেসিডেন্টের মুখপাত্র প্রতিবাদ জানিয়েছে। আফগানিস্তান, ইরাক, ইরান, ইয়েমেন, সিরিয়া, লিবিয়া এবং রাশিয়া ও চীনা বলয়ের অনেক মুসলিম দেশকে সামরিক জোটে রাখা হয়নি। সৌদি আরব অতি বিশ্বস্ত দেশগুলো নিয়ে সামরিক জোট গঠন করেছে বলে প্রতীয়মান হয়। ফলে মুসলিম দেশগুলোর সমন্বয়ে সামরিক জোট গঠন নিয়ে সূচনা পর্বে বিতর্ক দেখা দেয়।\nসামরিক জোট কাদের বিরুদ্ধে যুদ্ধ করবে?\nসৌদি আরবের তরফ থেকে বলা হয়েছে, ইরাক ও সিরিয়ায় সন্ত্রাসীদের বিরুদ্ধে লড়বে সামরিক জোট। কোন ধরনের সন্ত্রাসীর বিরুদ্ধে লড়বে সেটা অবশ্য উল্লেখ করেনি। উল্লেখ্য, আইএসআইএল ও আল নুসরাকে সর্বক্ষেত্রে সহযোগিতা করছে সৌদি আরব ও কাতার। সংযুক্ত আরব আমিরাত ও কুয়েত অর্থকড়ি সরবরাহ করছে। প্রশিক্ষণ ও অস্ত্রশস্ত্র সরবরাহ করছে আমেরিকা। তুরস্ক সরকার সে দেশে ঘাঁটি স্থাপনের অনুমতি দিয়েছে। বর্তমানে ইরাক, সিরিয়া ও লিবিয়ায় আইএসআইএল তৎপর রয়েছে। গত এক বছর যাবত আমেরিকার নেতৃত্বে পশ্চিমারা আইএসআইএল ও আল নুসরা দমনে কয়েক হাজার দফা বিমান হামলা চালিয়ে কিছুই করতে পারেনি বরং বিমান হামলার নামে সন্ত্রাসীদের অস্ত্রশস্ত্র প্রদানের অসংখ্য অভিযোগ রয়েছে। অপরদিকে রাশিয়া মাত্র এক মাস বিমান হামলা চালিয়ে সিরিয়ার আইএসআইএল ও আল নুসরার ৮০% শতাংশ শক্তি ধ্বংস করে দিয়েছে। ফলে সৌদি-আমেরিকা জোট কখনো চাইবে না আইএসআইএল ও আল নুসরা ধ্বংস হোক। পরিকল্পনা অনুযায়ী ইরাক-সিরিয়ার পর ইয়েমেন, আফগানিস্তান ও ইরান সরকারকে উৎখাত করতে পারলে উপসাগরীয় সামরিক জোট, ন্যাটো জোট এবং ইসরাইলের জন্য ভবিষ্যতে আর কোন ঝুঁকি থাকবে না। সুতরাং সৌদি নেতৃত্বাধীন নব গঠিত সামরিক জোট কাদের বিরুদ্ধে যুদ্ধ করবে-সে বিষয়ে যথেষ্ট মতবিরোধ রয়েছে।\nউপসাগরীয় দেশগুলোর ভয়ের কারণ?\nনাইন ইলেভেনের পর আফগানিস্তান, ইরাক, লিবিয়া, সিরিয়া, ইয়েমেনকে নিরাপদ মনে করেনি সৌদি-মার্কিন মিত্র জোট। তাই এসব দেশে সামরিক আগ্রাসনের মাধ্যমে ধ্বংস করে দেয়া হয়েছে। আরব দেশগুলোতে যুগ যুগ ধরে চলে আসছে একনায়কতন্ত্র। জনগনের মৌলিক অধিকার বলতে কিছু নেই। বিরুদ্ধবাদীদের ওপর চলছে দমন, নিপীড়ন, জেল জুলুম। রাষ্ট্রের আয়-ব্যয় কিংবা গুরুত্বপূর্ণ ইস্যুতে জনগণকে বরাবরই অন্ধকারে রাখা হচ্ছে। ফলে উপসাগরীয় বিশাল জনগোষ্ঠী রাজতন্ত্রের বিরুদ্ধে। এরা যে কোন সময় ফুলে ফুঁসে উঠতে পারে। বিষয়টি মাথায় রেখে তিউনেশিয়ার ‘অরেঞ্জ বিপ্লব’ এর আশংকায় রাজা বাদশারা আতঙ্কিত হয়ে পড়ে। কেননা, অরেঞ্জ বিপ্লবের অর্থ হচ্ছে, স্বৈরশাসকদের বিতাড়িত করা। তিউনেশিয়া ও মিশরের জনতা স্বৈরশাসকদের হটিয়েছে। সেই অরেঞ্জ বিপ্লবের ঢেউ যদি একবার উপসাগরীয় দেশগুলোতে এসে পড়ে-তা হলে রাজতন্ত্রের চিব অবসান ঘটবে। অপরদিকে মধ্যপ্রাচ্যের অন্যতম পরাশক্তি ইরানকে নিয়ে\nরাজা বাদশাহদের দুশ্চিন্তা বৃদ্ধি পেয়েছে। আফগানিস্তান, ইরাক, লিবিয়া, সিরিয়া ও ইয়েমেনের সাথে রয়েছে ইরানের সুসম্পর্ক। ভবিষ্যতে এরা একজোট হলে রাজা বাদশাহরা ক্ষমতায় টিকে থাকতে পারবে না। এটাই একমাত্র ভয়।\nসৌদি নেতৃত্বাধীন সামরিক জোট টিকবে কি?\nসৌদি আরবের নেতৃত্বে গঠিত সামরিক জোট গঠনের উদ্দেশ্য এখনো অন্ধকারে রয়েছে। শুরুতেই আলোচনা সমালোচনা বিষয়টিকে প্রশ্নবিদ্ধ করে তুলেছে। জোট গঠনের উদ্দেশ্য মহৎ থাকলে ৬০টি মুসলিম দেশকে এতে সম্পৃক্ত করা উচিত ছিল। কিন্তু অপছন্দনীয় দেশকে জোটের বাইরে রাখায় গোড়ায় গলদ দেখা যাচ্ছে। মালয়েশিয়া, ইন্দোনেশিয়া ও নাইজেরিয়া জোটের সাথে না থাকার সিদ্ধান্ত নিয়েছে। ফলে বর্তমানে জোটের সদস্য সংখ্যা হচ্ছে ৩০টি দেশ। জানা গেছে, আরো কয়েকটি দেশ সামরিক জোটে থাকতে চাইছে না। তা হলে ফলাফল দাঁড়ায় যে, অধিকাংশ মুসলিম দেশ সামরিক জোটে থাকছেনা। দ্বিতীয়ত: যাদের বিরুদ্ধে সামরিক জোট গঠন করা হয়েছে-সে সব দেশের সাথে জোটভুক্ত দেশগুলোর সুসম্পর্ক রয়েছে। উদাহরলস্বরূপঃ সামরিক জোটকে যদি বলা হয়, ইরানে হামলা করার জন্য। তা হলে জোট সদস্যরা কি ইরানে সত্যিই হামলা চালাবে? কখনোই না। কারণজোটের অধিকাংশ দেশের সাথে ইরানের হাজার হাজার কোটি ডলারের ব্যবসা-বাণিজ্য রয়েছে। এছাড়া ইরান বেশ কয়েকটি দেশে তেল গ্যাস সরবরাহ করে থাকে। যদি বলা হয় ইরাক কিংবা সিরিয়ায় হামলা চালাতে? সেটাও সম্ভব হবে না। কারণ রাশিয়ার সাথে জোটভূক্ত অনেক দেশের সুসম্পর্ক রয়েছে।\nতাহলে সৌদি আরব সামরিক জোট গঠনে উঠেপড়ে লেগেছে কেন? আমার মনে হয় সামরিক জোট গঠনের জন্য একাধিক কারণ নিহিত রয়েছে।\nপ্রথমত: আইএসআইএল ও আল নুসরা মধ্যপ্রাচ্যের সীমানা পেরিয়ে এখন ইউরোপের জন্য মারাত্মক হুমকি সৃষ্টি করছে। এ দু’টি সশস্ত্র সংগঠনকে কারা অর্থ, অস্ত্রশস্ত্র ও প্রশিক্ষণ দিচ্ছে সেটা বিশ্বাসী জেনে গেছে। এছাড়া আইএসআইএল ও আল নুসরার কর্মকাণ্ডে অধিকাংশ মুসলিম দেশ ক্ষুব্ধ। তাই মদদদাতার দুর্নাম ঘোচাতে সৌদি আরব সামরিক জোট গঠনে তড়িঘড়ি শুরু করে।\nদ্বিতীয়ত : রাজা-বাদশাহরা সর্বদা আতঙ্কিত যে, ইরান তাদের জন্য মহা হুমকিস্বরূপ। ইরানের সামরিক ও অর্থনৈতিক অগ্রগতি চোখে পড়ার মতো। পশ্চিমা মদদপুষ্ট ইসরাইলকে পাল্টা হুমকি প্রদান এমনকি পারমানবিক ইস্যুতে ৬টি বৃহৎ শক্তিবর্গের সাথে শেষতক পারমানবিক চুক্তি সম্পাদনের মধ্য দিয়ে ইরান বিশ্ব দরবারে নতুনভাবে আবির্ভূত হওয়ায় উৎকণ্ঠা আরো বৃদ্ধি পেয়েছে। ইরানের সাথে চীন-রাশিয়ার গভীর সম্পর্ক বিদ্যমান। ছাড়া ইরাক, লিবিয়া, উত্তর কোরিয়া, ইয়েমেনও ইরানের সমর্থক। আবার ওমান ও জর্ডানের সাথেও ইরানের সম্পর্ক রয়েছে। তাই ইরান কর্তৃক রাজা-বাদশাহর মসনদে আঘাত হানার ভয়ে মূলতঃ ইরানকে ঠেকানোর জন্য সামরিক জোট গঠিত হতে পারে।\nতৃতীয়ত : সামরিক জোট গঠনের নেপথ্যে পশ্চিমা ষড়যন্ত্র থাকতে পারে। উল্লেখ্য, পশ্চিমারা মধ্যপ্রাচ্যের ৪টি বিষয়কে সর্বদা গুরুত্ব দিয়ে থাকে। (ক) উপসাগরীয় অঞ্চলসহ গোটা মধ্যপ্রাচ্যে নিজেদের একক আধিপত্য প্রতিষ্ঠা করা। (খ) মধ্যপ্রাচ্যের তেল-গ্যাস কব্জা করা। (গ) মধ্যপ্রাচ্যের বিশাল অস্ত্রের বাজারে অন্য কাউকে প্রবেশ করতে না দেয়া। (ঘ) ইসরাইলের নিরাপত্তা নিশ্চিত করা।\nপরিশেষে, বহুল আলোচিত সৌদি নেতৃত্বাধীন সামরিক জোটের আদর্শ উদ্দেশ্য সম্পর্কে আগামী দুই মাসের মধ্যে একটা ধারণা পাওয়া যাবে। জোট গঠনের উদ্দেশ্য মহৎ থাকলে- সকল মুসলিম দেশকে এতে অন্তর্ভূক্ত করা উচিত ছিল। এটা না করে সৌদিরা একপেশে ও সন্দেহের বহিঃপ্রকাশ ঘটিয়েছে। যার সুবাদে সর্বত্র বিতর্ক চলছে। জোট সদস্যভূক্ত মুসলিম দেশগুলোও এ বিষয়টি নিয়ে চুলচেরা বিচার বিশ্লেষণ শুরু করেছে। বিষয়টিকে কেন্দ্র করে ইতোমধ্যে বিভিন্ন দেশের পার্লামেন্টে আলোচনা সমালোচনা শুরু হয়েছে।#\n(মতামত বিভাগে প্রকাশিত বক্তব্য লেখকের একান্ত নিজস্ব, রেডিও তেহরানের সম্পাদকীয় বিভাগের আওতাভূক্ত নাও হতে পারে।)\nএই ক্যাটাগরিতে আরো: « ঝুঁকিপূর্ণ পথে হাঁটছেন এরদোগান, খেলছেন আগুন নিয়ে সিরিয়ার মাদায়া শহরের খাদ্যাভাব নিয়ে গণমাধ্যমে মিথ্যাচার »


রয়েসয়ে: টয়লেটবধ অকাব্য\nহাগা ব্যাপারটা ট্যাবু নয়, ট্যাবু হওয়া সম্ভবও নয়, কিন্তু হাগা নিয়ে খুল্লামখুল্লা আলাপ ভদ্র সমাজে অপাঙক্তেয়৷ তাই যারা খুব ভদ্র, পারলে না হাগেন, তাঁরা আর আগে বাড়বেন না৷ সামনে হাগা নিয়ে অনেক গুরু আলাপ আছে৷ বিদায়৷\nআর যারা পড়বেন, তাদের জন্যই তো আমার এই হাগাবিষয়ক পোস্ট৷\nহাগা বড়ই ব্যক্তিগত ক্রিয়া, কারো সাথে পারতপক্ষে শেয়ার করা যায় না৷ কেউ শেয়ার করতেও চায় না৷ প্রেমিক চায় না প্রেমিকার সাথে বসে দু'দন্ড হাগতে৷ হাগার সময় মানুষ খুঁজে পায় একেবারেই অন্য এক নিজেকে৷ শহুরে মানুষ চার দেয়ালে বন্দী হয়ে আনমনে হাগে, উপভোগ করে সংকীর্ণ পরিসরের নির্জনতায় বসে হাগার আনন্দ৷ গরীবের বাথরুম অনেক বড়, তারা হাগে চন্দ্রসূর্য সাক্ষী রেখে, কিন্তু হাগার আনন্দ তাতে মলিন হয় না৷\nমানুষ আজীবন হাগে৷ না হেগে তার বেশিক্ষণ চলে না৷ তবে হাগাচক্রটি এক এক জনের জন্য এক এক রকম৷ নানা ফ্যাক্টর একে প্রভাবিত করে৷ খাদ্য গ্রহণের অভ্যাস, পেশা, লিঙ্গ, ইত্যাদি বিভিন্ন জিনিস হাগাচক্রের আকারআকৃতির ওপর সরাসরি প্রভাব ফেলে৷ যে অনির্বচনীয় অনুভূতি আমাদের হাগতে অনুপ্রাণিত করে, তার নাম দেয়া যেতে পারে হাগামোটিভ ফোর্স৷ সময়ের সাথে হাগামোটিভ ফোর্স বাড়ে নিচের সমীকরণ অনুসারে\nHMF = A + Btn\nগাণিতিক জ্ঞান সামান্য লাগবে এই সমীকরণের গুরুত্ব বুঝতে, তবে এখানে n হচ্ছে গিয়ে শ্রেণীবিভাগের জন্য নির্ধারিত ক্রম৷ এর মান কারো জন্য0< n="1,"> 1৷ ক্রমভেদে কেউ কেউ দীর্ঘক্ষণ হাগামোটিভ ফোর্সকে পরাস্ত করে থাকতে পারে, কেউ অল্পতেই অস্থির হয়ে ওঠে একটু হেগে নিষ্কৃতি পাবার জন্যে৷ HMF একটা নির্দিষ্ট মানে পৌঁছুলে সুস্থ মানুষের পক্ষে আর দমন করে রাখা অসম্ভব হয়ে পড়ে, তাকে খুঁজে নিতে হয় নিজস্ব নির্জনতা৷\nসবারই একটা নিজস্ব হাগার ঘরানা আছে৷ তাল লয় ছন্দ হাগকী এক এক জনের এক এক রকম৷ কেউ গান গাইতে গাইতে হাগেন, যেমন আমি, সারাটা জীবন টয়লেটেই সঙ্গীত সাধনা করলাম৷ কেউ কেউ হাগার সময় তেমন একটা শব্দ করতে পারেন না, কারণ তাদের দাঁতে দাঁত পিষে একটা বড়সড় বায়াসিং চাপ যোগ করতে হয় হাগামোটিভ ফোর্সের সাথে, ঐ বাড়তি চাপটুকু না দিলে প্যাকেজ ডেলিভারির ব্যাপারটা আর হয়ে ওঠে না আর কি৷ কেউ আবার টুকটাক কাজ সারেন, খবরের কাগজ পড়া বা চা খাওয়া বা ফোনে জরুরি আলাপ৷\nধূমপায়ীদের নাকি ধোঁয়া না টানলে হাগা হয় না৷ কাইনেটিক থিওরি অব গ্যাসেস পড়লে ব্যাপারটার একটু পদার্থবিজ্ঞানগত ভিত্তিও হয়তো পাওয়া যাবে৷ কেউ আবার ধোঁয়ার মতো ধোঁয়াটে ব্যাপার দিয়ে ম্যানেজ করতে পারেন না, নানারকম আরক সেবন করে থাকেন৷ হাগামোটিভ ফোর্স সবার জন্য ফ্রি নয়, কারো কারো জন্য বেশ খরুচে ব্যাপার৷\nআমার এক বন্ধু মাঝখানে মারাত্মক পেটব্যথায় আক্রান্ত হয়ে ডাক্তারের শরণাপন্ন হয়েছিলো৷ নানারকম রিপোর্ট দেখে ডাক্তারের মুখে আশঙ্কার কালো ছায়া দেখে ভয় পেয়েছিলো সে-ও৷ টিউমার? নাকি ক্যান্সার? ডাক্তার জানালেন, পেটে গু জমে একটা অবরুদ্ধ পরিস্থিতির সৃষ্টি হয়েছে৷ ঔষধ হলো দুই হালি কলা৷\nসেদিন এক নামজাদা টয়লেটে হাগলাম৷ আমার আগেও অনেক কীর্তিমান সেখানে হেগেছেন৷ তাদের কীর্তিতে অতিষ্ঠ হয়ে টয়লেট কর্তৃপক্ষ কয়েক দফা ফরমান টাঙিয়ে রেখেছেন সেখানে৷ নানা বিধিনিষেধ, হাগতে গিয়ে পদে পদে হুমকির সম্মুখীন হতে হয়৷ শেষমেশ দেখা গেলো যে রাজ-আসনটিতে বসে হাগার কাজটি সারবো, তার সামনেই এক বিরাট বিধান পোস্টিত৷ HMF তখন ট্রিগারিং পয়েন্ট টপকে গেছে, বসে পড়েছি সেই হটসীটে, প্রাথমিক ধকলটা কাটিয়ে ওঠার পর খুঁটিয়ে পড়ে দেখলাম সবকিছু৷ তারপর একটু নিশ্চিন্ত হলাম, যাক, হাগাবিধানের কোন ধারা লঙ্ঘন করিনি৷ আর্টিকেল ওয়ানেই দেখলাম বলা আছে কমোডের ওপর পা তুলে বসা নিষেধ৷ তখন বুঝলাম, এই কর্মটি কোন এক কামেল বান্দা আগে করেছেন৷ অনেকেই সেই অমোঘ আসনটি ছাড়া কর্ম সম্পাদন করতে পারেন না৷ হাগাশাস্ত্রে এটিকে মিশনারি পজিশন হিসেবে বিবেচনা করা যেতে পারে৷ কিন্তু সাহেবদের কল্যাণে নেটিভদের শিখে যাওয়া ডগি স্টাইলে আমি একেবারে অনভ্যস্ত নই, অনেক বছর তো হলো ওভাবেই হাগা সারছি, তাই নিশ্চিন্ত হয়ে কাজে মন দিই৷ পরবর্তী আর্টিকেলগুলিও নিষেধসূচক, অমুক করিবেন না তমুক করিবেন না, আরে বাবা এতো আইন মেনে হাগলে কি দেশটার এই হাল হয়? তবে কাজ সেরে দেখলাম যে মোটামুটি আইনের সীমানার এপারে থেকেই গোটা ঘটনাটি ঘটাতে পেরেছি৷ টার্গেট মিস করিনি কোনভাবেই, অপাত্রে বর্ষণ করিনি কিছু, দলিল দস্তাবেজও বেশ দক্ষভাবেই ডিল করেছি, বন্দুকও লোকে ওভাবে পরিস্কার করে উঠতে পারেনা অনেক সময়, ফ্লাশ করার আদেশটি অক্ষরে অক্ষরে মেনে উঠে দাঁড়িয়ে আবার স্খলিত প্যান্টটিকে স্বস্থানে এঁটে নিতে নিতে দেখলাম, নাহ, আমার পর যিনি এই ক্রিয়ায় নিজেকে ব্যস্ত করবেন, তাঁর ক্রোধের কারণ হবো না আমি৷ দিব্যি ছিমছাম হাসছে কমোডটা৷ খুব ভালো লাগে এমন হাগা সারতে পেরে৷ মনে হয়, জীবনে একটা কিছু করা হলো৷ অ্যানাদার ফিদার ইন মাই ক্যাপ৷\nতবে সবাই আমার মত ফিলানথ্রপিস্ট হাগারু নয়৷ কেউ কেউ থাকেন শুধু নিজকে নিয়ে, নিজের মতো নিজের কাজ সেরে নিজের খেয়ালে বেরিয়ে পড়েন, তাঁর লীলার মঞ্চটি যে উল্কাপাতের কেন্দ্রস্থলের মতো বিধ্বস্ত হয়ে পেছনে পড়ে থাকে, সে ব্যাপারে তার কোন ইয়েই নেই৷ এরা জাতির শত্রু৷ এদের চিহ্নিত করে চাবকে মারা দরকার৷ দেশের বাইরে গিয়ে একবার এক বজ্জাত ফরাসীর প্রতিবেশী হতে হয়েছিলো, শুয়োরের বাচ্চা, রোজ টয়লেট ময়লা করে রাখতো৷ শেষমেশ একদিন তিন ক্রুগ বিয়ার খাওয়ার পর একটা জেহাদী জোশ এসে যাবার পর ওর কলার ধরে বললাম, আর কোনদিন যদি ক্লো ময়লা করেছিস তো পেঁদিয়ে খাল তুলে নেবো, ব্যাটা মাতাল! স্বদেশে সবাই রাজা, কাকে ফেলে কার কলার ধরি৷ আরো ঝামেলা হয় যখন এক ফুল দো মালি বা তিন মালি এসে হাজির হয়৷ সবারই এক এজেন্ডা, তখন একটা ক্ষীণ ডিলেমা হয়৷ শরাফত আগে না তহবন আগে৷ ভদ্রতা করতেও ভরসা হয় না, যদি প্রতিপক্ষ প্রতিভদ্রতা না করে! লোকে তৃষ্ণার্ত শত্রুকেও অকাতরে নিজের মশক থেকে শেষ ফোঁটাটা খাইয়েছে, কিন্তু HMF ঘন্টি বাজানোর পর কাউকে কমোড ছেড়ে দিয়েছে এমন দেখিনি নিজের চোখে৷ এক জিগরি দোস্তকে একদিন জোরজবরদস্তি করে বঞ্চিত করলাম, যা ব্যাটা, আমি তোরচেয়ে ভালো হাগি, তুই পরে আয়৷\nতবে পৃথিবীতে কিছু সুখী হাগারু রয়েছেন৷ এঁদের রীতিমতো ঈর্ষা করে চলি৷ কয়েকজনের সাথে রীতিমতো পীড়াপিড়ি করেছি, বলেন ভাই, রহস্যটা কী? তাঁরা সবাই মুচকি মুচকি হাসেন শুধু৷ খোলাসা করে বলি, এঁরা যখন খুশি যেখানে খুশি হেগে আসতে পারেন৷ যেখানে আমি বদনা-সাবান বা টয়লেট পেপারের চিন্তায় দিশেহারা, সেখানে তাঁরা নিষ্কম্পচিত্তে কাজে বসে পড়েন, আর এঁদের বসা মানে কাজ ফুরিয়ে নটে গাছ মুড়িয়ে ওঠা৷ একজন শুধু অস্পষ্টভাবে বলেছিলেন, দামী মোজা কিনবেন না কখনো, আঁ, মোজা কিনবেন খুব সস্তা৷\n[লেখাটা পরে বাড়াবো কমাবো৷ আপাতত পড়েন আর কি৷]\nAuditiO Addabaaz 01 December, 2006\nজবর হইছে মামু!!! বাঙ্গালীরা যে কবে হাগতে শিখবে ঃ( চাবকে শেখানো ছাড়া গতি নাই আসলে।\nকৌশিক আহমেদ 18 December, 2006\nদুর্দান্ত লেখা। আপনার নতুন লেখা পড়ার জন্য মুখিয়ে আছি।\nআমার "ব্যবহারিক পায়খানা" বইটির মুখবন্ধ আপনাকে দিয়েই লিখাতে হবে।\nখুবই তাৎপর্য পুর্ণ লেখা হয়েছে !!!\nভয়ঙ্কর। অসাধারণ। কিচ্ছু বলার নেই।\nMonowar 18 December, 2011\nShakib 12 June, 2013


হরিণ সম্পর্কে আপনি সব কিছু জানেন কি!!! - Poshu Pakhi\nHome » হরিণ সম্পর্কে আপনি সব কিছু জানেন কি!!!\nPost published:20 Feb\nপৃথিবীর বিভিন্ন দেশের মধ্যে বাংলাদেশ সবুজ-শ্যামল এবং প্রাকৃতিক সৌন্দর্য ভরপুর। অন্যান্য দেশ সুন্দর হলেও বাংলাদেশের মত অন্য কোন দেশ নেই। এজন্য এই দেশের প্রকৃতির পাশাপাশি অন্যান্য জীব-জন্তুর দেখা মিলে। পৃথিবীর ম্যানগ্রোভ ফরেস্ট ( Mangrove Forest ) সুন্দরবন যা দুটি দেশের মধ্যে অবস্থিত। সুন্দরবনকে বাংলাদেশের ব-দ্বীপ বলা হয় কেননা এর আকৃতির বাংলা বর্নমালার “ব” অক্ষরের মত। বাংলাদের এবং ভারত এই দুটি দেশের উপর সুন্দরবন রয়েছে। গাছ-গাছালি থেকে বন্য প্রানী এবং পাখি সব কিছুই অন্যান্য প্রানীদের থেকে আলাদা। যাই হোক হরিনের কয়েক ধরনের প্রজাতি আছে যাদের বৈশিষ্ট্য প্রত্যেকের থেকে আলাদা ধরনের হয়ে থাকে।\nহরিনের সবচেয়ে আকর্ষনীয় হচ্ছে এদের শিং এবং গায়ের উপর সুন্দর করে ছোপ ছোপ দাগ বিশিষ্ট এদের স্কিন। এই দুই কারনেই মানুষ এদের সবচেয়ে বেশি পছন্দ করে থাকে। তবে এরা যেহেতু তৃনভোজী তাই এদের জঙ্গলের মধ্যে বেশি গাছ পালা আছে এমন অঞ্চলে দেখতে পাওয়া যায়। ছোট অবস্থায় অর্থাত এরা যখন বাচ্চা থাকে তখন এরা ১৪ ইঞ্চি পর্যন্ত লম্বা হয় এবং ৯ কেজি পর্যন্ত ওজন হয়ে থাকে। এরা এদের জীবন কালে ১০-২৫ বছর পর্যন্ত বেঁচে থাকতে পারে। তবে প্রজাতিভেদে এদের সংখ্যার কিছুটা তারতম্যও হয়ে থাকে। এত কিছুর পরও হরিনের সম্পর্কে আজ আমরা নতুন কিছু জানার চেষ্টা করব যা অনেকেরই অজানা।\nবিচিত্র রকমের চোখঃ\nমানুষ সহ অন্যান্য প্রানীদের ক্ষেত্রে চোখ সর্বদাই সামনে থাকলেও এদের চোখ মাথার পাশে থাকে। এতে করে এরা চারিদিকে বিস্তৃতভাবে দেখতে পারে। পাশে অবস্থিত হওয়াই এদের চোখ ৩১০ ডিগ্রী এঙ্গেল পর্যন্ত কাভার করতে পারে। এজন্য এদের চোখ কোন ফোকাল পয়েন্ট নির্দিষ্ট করতে অসুবিধা হয়। এদের অনেক সুন্দর নাইট ভিশন আছে যা হরিনকে রাতের বেলায় খাবার খুঁজতে এবং শিকারীর হাত থেকে রক্ষা পেতে সহয়তা করে।\nহরিণ এর শ্রবনশক্তিঃ\nমানুষের মাথা যে কোন দিক ঘুরানো লাগে দেখার জন্য। তবে হরিন তার কান যে কোন দিকে ঘুরাতে পারে অন্য একদিক তাকিয়ে থেকে।এতে করে সে সহজে বুঝতে পারে কোন শব্দ কোন দিক থেকে আসছে এবং ডিরেকশন ঠিক করতে পারে। এছাড়াও এদের ঘ্রান শক্তি অনেক তীব্র কেননা এরা অনেক দূর থেকেই বুঝতে পারে। এরা তাদের নাককে প্রায় সময়ই চেটে থাকে এতে করে তাদের নাক ঘ্রান নেওয়ার জন্য সর্বদা সজীব থাকে। আর এজন্য এদের smelling ability দিন দিন বৃদ্ধি পায়।\nছবিঃ সুন্দরবনে নদীর পাড়\nঅন্যান্য প্রানীরা একা ঘুরতে পছন্দ করলেও এরা দলবেধে চলাফেরা করে থাকে। এদের দলের একজন দলনেতা থাকে যার অধীনে অন্যান্য আরও হরিণ থাকে। একজন পুরুষ হরিনের দলে ১,০০,০০০ এর মত হরিন থাকে। তবে পুরুষ প্রধান হওয়াই নারী প্রজাতির হরিনকে দলনেতার নিয়ম মেনে চলতে হয়। এবং নারী প্রজাতিদের উপর পুরুষ প্রজাতি দেখে শুনে রাখে।\nএরা নিজেদের মধ্যে একাধিক ভাবে যোগাযোগ করতে পারে। নিজেদের অন্যদের সামনে উপস্থাপন করে অর্থাৎ নিজেদের বডি ল্যাংগুয়েজের মাধ্যমে একজন অপরজনকে কি বুঝাতে চাচ্ছে তা তুলে ধরে। গলার স্বর কিংবা বিভিন্ন রকমের আওয়াজ করার মাধ্যমে নিজদের মধ্যে কমিউনিকেট করতে পারে। এছাড়াও এদের শরীরের বিভিন্ন অঙ্গ-প্রত্যাঙ্গ থেকে সুগন্ধ বের হয় যা এক ধরনের যোগাযোগের মাধ্যম হিসাবে ব্যবহৃত হয়। তবে হরিণের চামড়া অনেক মূল্যবান এদবং দেখতে অনেক সুন্দর ধরনের।\nছবিঃ হরিনের শ্রবন পদ্ধতি\nপরিশেষে, হরিণ সম্পর্কে আরও কিছু তথ্য আছে যা এমনই ধরনের। তবে এক তথ্যের সাথে অন্য তথ্যের মিল তেমন নেই; তবে বিশেষতা আছে। হরিনের সম্পর্কে আরও এমন তথ্য জানার জন্য আমাদের পরবর্তী আর্টিকেল পড়ার আমন্ত্রন রইল। লেখাটি পড়ে কেমন লাগল তা অবশ্যই কমেন্ট বক্সের মাধ্যমে আমাদের সাথে আপনাদের মূল্যবান মন্তব্য শেয়ার করবেন এবং লেখাটি আপনি আপনার সোশ্যাল মিডিয়াতে শেয়ার করবেন যাতে করে আপনার ফ্রেণ্ড লিস্টের বাকিরাও এ সম্পর্কে জানতে পারে। ততক্ষন পর্যন্ত ভাল থাকুন ; সুস্থ থাকুন। ধন্যবাদ।\nTags: বদ্বীপ, বাচ্চা হরিন, ম্যানগ্রোভ ফরেস্ট, সুন্দরবন, হরিন\nPrevious Postকেন মানুষ মারাত্মক স্তন্যপায়ী প্রানী বলুন তো\nNext Postসুন্দরবনের হরিণ এবং অন্যান্য প্রজাতির হরিণের পার্থক্য


‘বিএনপি অগ্নিসন্ত্রাসে মানুষ পুড়িয়ে মেরেছে’ : কৃষিমন্ত্রী | Bissho Barta 24\nHome রাজনীতি ‘বিএনপি অগ্নিসন্ত্রাসে মানুষ পুড়িয়ে মেরেছে’ : কৃষিমন্ত্রী\nসংসদ প্রতিবেদক: কৃষিমন্ত্রী ড. আবদুর রাজ্জাক বিএনপির সমালোচনা করে বলেছেন, বিএনপি আন্দোলনের নামে অগ্নিসন্ত্রাস করে শত শত মানুষকে পুড়িয়ে হত্যা করেছে। সারা দেশে নাশকতা চালিয়েছে।\nতিনি বলেন, ‘যুদ্ধাপরাধীদের রক্ষায় বিএনপি নেতারা নানা হুমকি দিয়েছে। বিএনপি নেত্রী দুর্নীতি করেছেন, দণ্ডিত হয়েছেন। সেখানে সরকারের কী অপরাধ? বর্তমান সরকার জনগণের ভোটে ও সমর্থন নিয়ে ক্ষমতায় রয়েছে। জনগণ থেকে আপনারা (বিএনপি) প্রত্যাখ্যাত হয়েছেন।’\nরোববার জাতীয় সংসদে ২০২৮-২০১৯ সালের সম্পূরক বাজেটের ওপর আলোচনায় অংশ নিয়ে তিনি একথা বলেন।\nতিনি বলেন, ‘বিএনপির অনেকে এখনও জিয়াকে স্বাধীনতার ঘোষণা বলতে চান। কিন্তু কট্টর বিএনপি-জামায়াত যাদের ঘাড়ে এখনও পাকিস্তানের ভূত চেপে বসে আছে, তারা যদি বঙ্গবন্ধুর অসমাপ্ত আত্মজীবনী পড়েন তাহলে স্বীকার করতে বাধ্য হবেন, স্বাধীনতার ঘোষণাসহ প্রতিটি কর্মকাণ্ডে রয়েছে একটিমাত্র নাম বঙ্গবন্ধু শেখ মুজিবুর রহমান। স্বাধীনতা দীর্ঘ আন্দোলন ও ২৬ মার্চ বঙ্গবন্ধুর স্বাধীনতার ঘোষণার আগে কেউই জিয়াউর রহমান নামটি পর্যন্ত জানতো না।’\nআওয়ামী লীগের সভাপতিমণ্ডলীর সদস্য লে. কর্নেল (অব.) মুহাম্মদ ফারুক খান বলেন, দেশে যেদিকেই তাকাই দেখি শুধু উন্নয়ন ও অগ্রগতি। সারা বিশ্বের নেতারা আমাদের দেশে প্রতিটি সেক্টরে এই উন্নয়নের কথা স্বীকার করেছেন। পৃথিবীর মধ্যে সবচেয়ে সৎ, কর্মঠ ও পরিশ্রমী পাঁচ প্রধানমন্ত্রীর মধ্যে শেখ হাসিনা অন্যতম। সরকারের পরিকল্পনা তৃণমূলে শতভাগ বাস্তবায়ন হয়েছে। গত ১০ বছরে প্রধানমন্ত্রী শেখ হাসিনার নেতৃত্বাধীন সরকারের দেয়া বাজেট গোটা দেশের চিত্রকেই পাল্টে দিয়েছে। প্রতিটি মানুষের ঘরে ঘরে এখন বিদ্যুতের আলো। বিএনপির মুখে সমালোচনা মানায় না। কারণ, তাদের সময় দেশে কোনই উন্নয়ন হয়নি।’\nতথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক বলেন, ‘সংসদে বিএনপির চরম মিথ্যাচার ও অসংসদীয় উস্কানীমূলক বক্তব্যই প্রমাণ করে বাজেট নিয়ে তাদের অন্য কোন কথা নেই। তাদের খুন, দুর্নীতি, অগ্নিসন্ত্রাস ও দুঃশাসনের কারণেই গত নির্বাচনে দেশের জনগণ বিএনপিকে প্রত্যাখ্যান করেছে। তারা বিরোধী দলের আসনেও বসার সুযোগ পায়নি। বাংলাদেশের মানুষ অস্ত্র চোরাকারবারী, ২১ আগস্ট গ্রেনেড হামলাকারী সন্ত্রাসী তারেক রহমানকে প্রত্যাখ্যান করেছে।’


জ্ঞান-বিজ্ঞান Archives - The Dhaka Times\nদি ঢাকা টাইমস্ ডেস্ক ॥ আমরা জানি কেও ভয় পেলে কিংবা ঠাণ্ডা লাগলে আবার কখনও শিহরণমূলক কোনো ঘটনা ঘটলে গায়ের লোম খাড়া হয়ে ওঠে। কেনো এমন হয়? আজ জেনে নিন। বিস্তারিত পড়ুন…\n৭ মাস, ২৫ দিন আগে জ্ঞান-বিজ্ঞান\nদি ঢাকা টাইমস্ ডেস্ক ॥ সত্যিই সংবাদ মাধ্যমে এমন একটি শিরোনাম দেখে যে কেও আগ্রহী হবেন সেটিই স্বাভাবিক। কারণ পোস্ট মর্টেম বা এর বাংলা নাম ময়না তদন্ত সম্পর্কে সত্যিই আমাদের অভিজ্ঞতা নেই। বিস্তারিত পড়ুন…\n৮ মাস, ৩ দিন আগে জ্ঞান-বিজ্ঞান\n১ বছর, ১১ মাস আগে জ্ঞান-বিজ্ঞান\nদি ঢাকা টাইমস্ ডেস্ক ॥ নতুন নতুন তারা সৃষ্টির জন্য প্রয়োজনীয় গ্যাস যখন ফুরিয়ে যায়, ঠিক তখনই মৃত্যুর দিকে এগিয়ে যায় ছায়াপথ। তারায় সৃষ্ট ছায়াপথের এক মৃত্যুরহস্য নিয়েই এই প্রতিবেদন। বিস্তারিত পড়ুন…\n১ বছর, ১২ মাস আগে জ্ঞান-বিজ্ঞান\n২ বছর, ০ মাস আগে জ্ঞান-বিজ্ঞান\nদি ঢাকা টাইমস্ ডেস্ক ॥ মানব দেহ সবচেয়ে জটিল একটি শরীর বৃত্তীয় সংগঠন। তবে চিকিৎসা বিজ্ঞান মানুষের শরীরের বিষয়ে অনেক তথ্য পেলেও কিছু কিছু ক্ষেত্রে এখনো মানব দেহ অজানা রহস্য ঘেরা। আজ আমরা মানব দেহ সম্পর্কে ২৩টি তথ্য জানবো যা আগে হয়তো জানতাম না। বিস্তারিত পড়ুন … স্টাফ রিপোর্টার\n২ বছর, ১ মাস আগে জ্ঞান-বিজ্ঞান\nদি ঢাকা টাইমস্ ডেস্ক ॥ যারা অনেক চেষ্টা করেও ধূমপান ছাড়তে পারছেন না তাদের জন্য এবার নতুন খবর। নতুন গবেষণায় দেখা গেছে পচা ডিমের গন্ধ এবং ধূমপানের গন্ধ মিক্স করলে আলাদা ভয়াবহ একটি গন্ধ তৈরি হয় যা কিনা ধূমপায়ীদের বিশেষ সময়ে দিলে তারা ধূমপান ছেড়ে দিবে। বিস্তারিত পড়ুন … স্টাফ রিপোর্টার\nদি ঢাকা টাইমস্ ডেস্ক ॥ পৃথিবীতে কিছু প্রাণী আছে দেখতে খুবি কুৎসিত তবে এরা আমাদের পরিবেশ এর জন্য অনেক দরকারি। এরা মানুষের কোন ক্ষতি কিরেনা, মানুষ এদের হত্যা করে বাসস্থান ধংস করে। এদের বিলুপ্তির হাত থেকে রক্ষায় আমাদের এগিয়ে আসা উচিৎ। বিস্তারিত পড়ুন … স্টাফ রিপোর্টার\n২ বছর, ২ মাস আগে জ্ঞান-বিজ্ঞান\nদি ঢাকা টাইমস্ ডেস্ক ॥ বর্তমানে দেশ অনেক এগিয়ে গেছে। এখন ডিজিটাল প্রযুক্তি এবং ইন্টারনেট সবাইকে অফলাইনের গন্ডি পেড়িয়ে অনলাইনে উম্মুক্ত বিশ্বে যোগাযোগের সুযোগ করে দিচ্ছে। আজ আমরা এমন কিছু ওয়েব সাইটের ঠিকানা নিয়ে এই পোস্ট সাজিয়েছে যেখানে আপনি বিভিন্ন বিষয়ে পড়ালেখা এবং নিজেকে যাচাই করে নিতে পারেন নির্দিষ্ট বিভাগে। বিস্তারিত পড়ুন … স্টাফ রিপোর্টার\nদি ঢাকা টাইমস্ ডেস্ক ॥ এবার বিজ্ঞানীরা দাবি করছেন তারা এমন এক ধরণের স্মৃতি ধারণ করে রাখার ডিভাইস আবিষ্কার করেছেন যা কিনা অতি সূক্ষ্ম এবং এর কাজ হবে অনেকটা মানব মস্তিষ্কের মত। দীর্ঘদিন ধরে নানান গবেষণার পর এমন টা সম্ভব হয়েছে। বিস্তারিত পড়ুন … স্টাফ রিপোর্টার\n২ বছর, ৩ মাস আগে জ্ঞান-বিজ্ঞান\nদি ঢাকা টাইমস্ ডেস্ক ॥ মানুষ বন্ধু খোঁজার ক্ষেত্রে নিজের অজান্তে দূর-সম্পর্কের আত্মীয়কেই নির্ধারণ করে থাকে। বিস্তারিত পড়ুন…\nদি ঢাকা টাইমস্ ডেস্ক ॥ ক্লাসিক্যাল পদার্থবিদ্যার সূত্রের ভেতর দিয়ে আমাদের পৃথিবী ভালোই চলছিল। ঠিক তখনি আইনস্টাইনের আপেক্ষিকতার সুত্র মহাজগতের ধারণাই পাল্টে দেন। বিস্তারিত পড়ুন…\n২ বছর, ৪ মাস আগে Page 1 of 1012345678910»\nআমাদের জন্য লিখুন 25 queries in 0.217 seconds. কপিরাইট© ২০১৫ দি ঢাকা টাইমস্ | সর্বস্বত্ত সংরক্ষিত, ধন্যবাদান্তে WordPress ও MaxCDN [EE2]


kolkata: মেয়েলি পুরুষ নিয়ে আমরাও সহজ নই - mr gay world india 2017: winner samarpan maiti talks about eradicating discrimination | Eisamay\nmr gay world india 2017: winner samarpan maiti talks about eradicating discrimination\nমেয়েলি পুরুষ নিয়ে আমরাও সহজ নই\nNo-Author | EiSamay | Updated: Apr 24, 2018, 12:45 PM\nআমাদের সম্প্রদায়ও ব্যতিক্রম নয়৷ একটু আলাদা চোখে দেখা হয় এফিমিনেট পুরুষদের৷ বডিশেমিংও করা হয় অনেক সময়৷\nস্বীকার করছেন 'মিস্টার গে ইন্ডিয়া' সমর্পণ মাইতি। এলজিবিটিকিউ সমাজে এটাই এখন জ্বলন্ত উস্যু। মিস্টার গে ওয়ার্ল্ডের প্রস্তুতির মধ্যেই কথা বললেন দেবলীনা ঘোষের সঙ্গে।\nসমর্পণ মাইতি ‘মিস্টার গে ইন্ডিয়া ’ হয়েছেন এ বছরের গোড়ার দিকে৷ অন্য দৈনিকগুলোর মতোই আমাদেরও তাঁর সঙ্গে সাক্ষাৎকার নির্ধারিত হয়৷ কিন্তু সব কিছু ঠিক থাকার পরেও তিনি সেই সাক্ষাৎকার দিতে রাজি হন না৷ জানানো হয় , শুধুমাত্র ইংরেজি দৈনিকগুলোর সঙ্গেই কথা বলবেন তিনি৷ প্রায় চার মাস পর , ‘মিস্টার গে ওয়র্ল্ড’-এর প্রাককালে আবার তাঁর সঙ্গে যোগাযাগ হয়৷ স্বাভাবিকভাবেই আলাপচারিতা শুরু হয় সেই না হওয়া সাক্ষাৎকারের প্রসঙ্গ দিয়েই৷\nসেই সময় ঠিক কী হয়েছিল ? প্রশ্ন করতে সমর্পণের উত্তর , ‘আমার বোনের বিয়ে ছিল৷ তাই বাংলা কাগজে এই নিয়ে লেখালেখি হোক চাইনি৷ ’ তাহলে কি তাঁর নিজের মধ্যেই কোনও দ্বিধা রয়ে গিয়েছে এখনও ? এই প্রশ্নের উত্তর দিতে গিয়ে একেবারেই ভাবলেন না তিনি৷ যথেষ্ট দৃঢ়তার সঙ্গে উত্তর দিলেন , ‘আমার বাড়ি মেদিনীপুরে৷ তাই সেখানকার মানুষ কেমন ভাবে নেবেন বিষয়টা সেই নিয়ে একটু সন্দিহান ছিলাম৷ এলজিবিটিকিউ কমিউনিটির অনেককে নিমন্ত্রণ করেছিলাম বিয়েতে৷ বিয়ের প্রত্যেকটি অনুষ্ঠানে তাঁরা অংশগ্রহণ করেন৷ সবাই তাঁদের খুব খোলা মনে গ্রহণ করেন৷ কিন্তু তবুও প্রথমিকভাবে আমার বেশ চিন্তা হচ্ছিল৷ তবে পরে সব ঠিক হয়ে যায়৷ ’\nবিয়ের কার্ডেও তিনি ম্যারেজ ইক্যুয়ালিটির বার্তা দেন৷ সেই কার্ডই যায় তাঁর সব আত্মীয় -স্বজন , পাড়া -প্রতিবেশীর কাছে৷ তাই সমর্পণের মতে দ্বিধার কোনও প্রশ্নই নেই৷ বরং তিনি বিষয়টাকে আরও সহজ করে মানুষের কাছে তুলে ধরতে চান৷ তাই বাংলা ভাষায় এই বিষয়ে বই লেখার উদ্যোগ নিয়েছেন৷ যেখান থেকে খুব সহজেই মানুষ নানা প্রশ্নের উত্তর পেয়ে যাবেন৷ সামনের মাসের ২১-২৬ তারিখ সাউথ আফ্রিকায় ‘মিস্টার গে ওয়র্ল্ড’ প্রতিযোগিতা৷ সেখানেও তাঁর ক্যাম্পেনের বিষয় ‘হোমোফোবিয়া ’৷ সেক্সুয়াল ওরিয়েন্টেশন আলাদা হওয়া যে কোনও অসুখ নয় , সেটাই মানুষের কাছে তুলে ধরতে চান তিনি৷\n‘আমি ‘ইন্ডিয়ান ইনস্টিটিউট অফ কেমিক্যাল বায়োলজি ’র জুনিয়ার রিসার্চ ফেলো৷ এই বিষয়টা নিয়ে যদি শিক্ষিত মানুষ কথা বলেন তাহলে অজ্ঞতাটা কিছুটা হলেও দূর হবে৷ ওষুধ বা অন্য কোনও উপায়ে সেক্সুয়াল ওরিয়েন্টেশন ঠিক হয় না৷ বিয়েও এই সমস্যার সমাধান নয়৷ আমি নিজে মেডিসিন নিয়ে রিসার্চ করছি৷ ওষুধে ঠিক হয়ে গেলে তো আমিও সেই পথেই হাঁটতে পারতাম৷ সেটা না করে যখন অ্যাওয়ারনেস বাড়ানোর চেষ্টা করছি তখন মানুষের বিষয়টা আরও একটু তলিয়ে ভাবা উচিত৷ তাই এই বিষয়টা নিয়ে আরও অনেক বেশি ভোকাল হতে হবে আমাদের ’-সমর্পণের উক্তি৷ আর এই জন্যই তিনি শহরের থেকে বেশি গ্রামের মানুষের মধ্যে সচেতনতা বাড়াতে চান৷\nতিনি নিজে এরকমই গ্রাম থেকে আসার ফলে বুঝেছেন যে গ্রামের মানুষদের কাছে সেক্সুয়াল ওরিয়েন্টেশন নিয়ে আলোচনা করার কেউ নেই৷ অথচ সার্ভে অনুযায়ী গ্রামে কিন্তু এলজিবিটিকিউ সম্প্রদায়ের মানুষ রয়েছেন প্রচুর৷ কিন্তু তাঁরা নিজের কথা নির্ভয়ে , মন খুলে বলতে পারেন না৷ বয়স্কদের অবস্থা আরও খারাপ৷ তাঁরা ক্রমশ নিঃসঙ্গ হয়ে পড়েন৷ তাই সমপর্ণের কাজের গণ্ডি গ্রামে বিস্তৃত৷\nতবে কমিউনিটির মধ্যেও বডিশেমিং চলে৷ একটু ‘মেয়েলি ’ পুরুষদের এলজিবিটিকিউ কমিউনিটির মানুষেরাও খুব একটা খোলা মনে মেনে নেন না বলেই দাবি তাঁর৷ ‘এই বিষয়টা কিন্তু এখন এলজিবিটিকিউ কমিউনিটির বার্নিং ইস্যু৷ আমাদের পুরুষতান্ত্রিক সমাজে ভাবা হয় ছেলে মেয়ের মতো কেন হবে ? একটা মেয়ে ছেলের মতো হলে অতটা ক্ষতি নেই৷ কারণ আমদের মনের মধ্যে সবসময় এটাই কাজ করে যে ছেলেরা মেয়েদের থেকে সুপিরিয়র৷ তাই একটা মেয়ে ছেলের মতো হলে জাতে ওঠে৷ আর ছেলে মেয়ের মতো হলে জাতে নামে৷ আদতে কিন্তু পুরো বিষয়টায় একটা মেয়েকেই ছোট করা হয়৷\nআমাদের সম্প্রদায়ও ব্যতিক্রম নয়৷ একটু আলাদা চোখে দেখা হয় এফিমিনেট পুরুষদের৷ বডিশেমিংও করা হয় অনেক সময়৷ আমি এই নিয়েও কাজ করছি৷ যিনি যেমন তাঁকে তেমনই থাকতে দেওয়া উচিত৷ এটা আমাদের বুঝতে হবে সবার আগে ’-জানাচ্ছেন সমর্পণ৷ আপাতত তাঁর পাখির চোখ ‘মিস্টার গে ওয়ার্ল্ড’ প্রতিযোগিতা৷ যেটা জিতলে তিনি আরও সহজে পৌঁছে যেতে পারবেন মানুষের কাছে৷ আরও সহজে বলতে পারবেন সেক্সুয়াল ওরিয়েন্টেশন আলাদা হলেই কাউকে ‘ভয় ’ পাওয়ার কোনও কারণ নেই৷ বা প্রশ্ন করতে পারবেন ডিও -র বিজ্ঞাপনে দু’জন মেয়ে বা কন্ডোমের বিজ্ঞাপনে দু’জন ছেলে থাকে না কেন ?\nউপস্থিত নায়িকারা সাজছেন কীসে? পরের খবর\nWinner samarpan maiti Mr Gay World India kolkata IICB gay\nWeb Title : mr gay world india 2017: winner samarpan maiti talks about eradicating discrimination